
Arșiţă tropicală 


ALCRIS 


Capitolul 1 


— Rom Volcano-ul dumneavoastră, domnule. 

Devin Terril luă îndată băutura din fructe roșii, lăsând să 
alunece câteva bancnote mototolite pe tejeheaua de lemn 
lustruit a barului în aer liber al hotelului din Miami, spre 
tânărul barman ars de soare. Punând deoparte umbreluţa roz 
ce fusese pusă cu eleganţă în vârful paharului înalt, Devin 
apropie paiul de plastic de buze. 

Luă o înghițitură mare din răcoritoarea băutură tropicală, 
în timp ce aruncă o privire cuprinzătoare de jur-împrejurul 
holului hotelului. După-amiaza târziu, soarele Floridei 
trimitea raze strălucitoare asupra zonei în care se afla piscina. 
O mulțime de oaspeţi ai hotelului, de diferite vârste, stăteau 
afară tolăniţi în șezlongurile lor cu dungi verzi și albe, în timp 
ce copiii se bălăceau în piscina de formă ovală. 

Devin își aruncă privirea spre marginea piscinei, oprindu-și-o 
în final asupra unei femei sumar îmbrăcate. Zâmbi ușor, 
pătruns de viziunea feminină. 

„Să lăsăm clipele plăcute să curgă“, gândi el, izvorând în el 

o anticipare dorită. Aţâţat de patimă, Devin se gândi cât de 
mult avusese nevoie de această vacanță neplanificată. 

Călătoriile de afaceri în afara orașului i-au lăsat prea puţin 
timp pentru odihnă și relaxare de-a lungul ultimelor câteva 
luni. Și mult prea puţin timp pentru relaţiile sociale. Nici 
măcar nu putea să-și amintească ultima dată când ieșise cu o 
femeie. Oricând va fi fost aceasta, nu fusese ceva memorabil, 
realiză el cu tristeţe. 

Intorcându-și capul, Devin se uită cu ochii îngustaţi de razele 
de soare ale mijlocului de martie la femeia de lângă piscină. Era 
o femeie pe care un bărbat nu o putea uita cu ușurință. 

Devin se apropie încet de marginea piscinei, croindu-și 
drum printre șezlonguri. Era un șezlong liber câţiva pași mai 
încolo și puţin în spate față de locul în care se afla 
tulburătoarea femeiE. O masă cu umbrelă se afla în apropiere 
şi Devin puse băutura pe faţa albă de masă, apoi se așeză în 
şezlongul cu dungi alb-verzui. 

Femeia se întinse pe burtă, își înclină capul într-o parte, așa 
că David putea să-i vadă numai partea din spate a corpului — 
părul ei bogat, blond, strălucind în soare. Păru că nu observă 
prezenţa noului ei vecin, așa că David spera ca ea s-o facă. 

Ridicând ușor din umeri, Devin luă din nou o înghițitură 
mare din cocteilul dulce și tare. Se întrebă dacă femeia 
plănuise să-şi continue excursia cu vreunul din multele vase 
de croazieră ale portului din Miami, așa cum intenţiona să facă 
el. Când a verificat la hotel, o oră mai târziu, a fost informat că 
mulți dintre oaspeţii de vineri noaptea ai hotelului erau clienţi 
obișnuiți cu navele de croazieră, care se opreau pentru o seară 
petrecută cu în Miami înainte de a ieși din port a doua zi 
dimineaţa. De fapt, hotelul oferea chiar și o dimineaţă de 
sâmbătă complementară, oaspeţii putându-se plimba încolo 
și-ncoace prin port, reducându-se astfel numărul celor care 
alegeau diferitele nave de croazieră. 

Sorbindu-și gânditor băutura, Devin se trezi că speră s-o 
vadă din nou pe femeia aceea pe vas. Picioarele ei lungi și 
bronzate şi părul bogat, strălucitor, îi reveniră în minte. 

Cu picioarele lungi, blondă şi sexy, ea era întruchiparea 
visurilor unui bărbat, își spuse din nou. 

Atunci își aminti de Brittni Graham. 

„La naiba! Unde o fi totuși femeia asta?“ 

A întrebat de Brittni la recepţie, iar recepţionerul i-a spus 
că sosise aici cu câteva ore mai devreme. Dar când Devin 
ciocăni la ușa camerei ei, nu primi nici un răspuns. 
Amintindu-și de licărirea ciudată din ochii celui de la recepţie 
atunci când el se interesase de Brittni, se încruntă. 

Dacă n-ar fi cunoscut-o mai bine pe Brittni, ar fi gândit că 
licărirea din ochii recepţionerului era una — ei bine, 
pofticioasă! 

Dar Devin o cunoștea pe Britini. 

Nu, sigur n-a fost o privire pofticioasă. Trebuie să fi fost o 
închipuire de-a lui, un produs al creierului său obosit, surmenat. 

Ochii lui Devin se îndreptară din nou spre femeia de lângă 
piscină. O femeie care atrăgea priviri pline de dorință. O 
femeie pentru care un frate ar fi trebuit să-și facă griji. 

Devin putea cu greu să creadă că vechiul său prieten, 
Bobby Graham, s-a agitat atât de mult când a aflat că sora sa 
mai mică, Brittni, și-a luat bilet pentru croazieră. 

Inginer electronist la o firmă de consultanță din 
Charleston, Carolina de Sud, Devin tocmai se întorsese din 
ultima sa călătorie, o misiune de o lună în Charlotte, când 
Bobby, contabil la aceeași firmă, dăduse buzna în biroul lui, 
aducând cu el povestea îngrijorării sale cumplite. După cum 
spunea Bobby, sora lui se comporta ciudat de la divorțul 
surprinzător, cu un an în urmă. Reacţia ei neașteptată de la 
aniversarea a treizeci de ani a fost picătura care a umplut 
paharul, insistase Bobby. 

Îi descrisese comportamentul surorii sale. Mai întâi, Brittni 
şi-a schimbat serviciul, părăsind confortul pe care i-l oferea 
postul de editor-şef la revista locală de alimentaţie, pentru un 
post de scriitor colaborator la o nouă publicaţie pentru femei 
cu o puternică tentă feministă. Apoi și-a schimbat coafura, 
hainele, chiar și mobila, îi spusese Bobby lui Devin, vădit 
afectat de toate schimbările bruște pe care le făcuse Brittni. 

Și în final, s-a hotărât să meargă în croazieră, hotărâtă să 
cunoască un bărbat după ce a împlinit treizeci de ani. 

„Să cucerească un bărbat?“ se întrebă Devin cu îndoială. 
Brittni? 

Nu era deloc tipul de femeie care să sucească minţile unui 
bărbat. Mintea lui refuza să-și închipuie o Brittni seducând pe 
cineva. 

Desigur, el n-o văzuse pe Brittni, de când ea făcuse toate 
acele schimbări. Insă în toţi aceşti ani, Devin o cunoscuse bine 
pe Brittni Graham. 

Iar ultima dată când o văzuse pe Brittni, ea arăta la fel ca 
întotdeauna. Acest lucru s-a întâmplat cu numai câteva luni în 
urmă, la petrecerea de Anul Nou dată de Bobby. 

Brittni a venit singură, ca de obicei, de când divorțase. 
După cum știa Bobby, ea nu mai cunoscuse pe nimeni de 
când se despărţise de soțul ei. Petrecerea lui a fost, de fapt, 
singura dată când Devin o văzuse pe Brittni de la divorţul 
acesteia. Niciodată nu fusese genul de om sociabil, întotdeau- 
na avusese înclinații mai mult spre ocupaţii casnice, decât spre 
activități sociale. 

La petrecere, Brittni era îmbrăcată cu un jerseu roșu cu 
verde, din acela care se purta de Crăciun, cu guler verde-închis 
pe dedesubt. Felul în care se îmbrăcase ascundea cu 
desăvârșire orice atribut al feminităţii sale, reuşind doar să 
atragă atenţia asupra palorii tenului ei. 

Se încălțase cu tradiționalii ei pantofi cu tocuri late, părul 

blond, încâlcit, era prins cu obișnuita panglică franțuzească. 
Devin nu putea să-și amintească ultima dată când o văzuse pe 
Brittni fără acea panglică. 

Purta ochelari cu rame roșii, care o făceau să arate ca o fată 
inteligentă, intimidantă, și era numai un pic machiată. Poate o 
idee de ruj roz-pal. Ochii ei albaștri, măriti artificial de ochelari, 
arătau obosiţi, fiind evident lipsiţi de orice rimel sau fard. 

Cu siguranță, gândi Devin, dacă cineva trebuia să facă o 
schimbare, aceasta trebuia să fie Brittni. Nu-și putea da seama 
de ce era așa de intrigat Bobby. 

Devin își aminti vag că avusese o conversaţie cu Brittni la 
petrecere, dar nu putea în ruptul capului să-și amintească 
despre ce anume discutaseră. 

Singurul lucru pe care și-l amintea sigur din noaptea aceea 
era că plecase devreme. leşise în tăcere, chiar înainte de miezul 
nopţii. Devin o văzuse când ea traversa camera, croindu-și cu 
grijă drum până la ușa din față. Se gândise să se ducă după ea, 
întrebându-se dacă ceva nu a fost în regulă. Dar știa că nu va 
putea traversa camera în timp util, fără a da la o parte pe câţiva 
dintre chefliii chercheliți din calea sa, așa că renunță. 

In definitiv, el și Brittni nu fuseseră niciodată foarte 
apropiaţi. 

Ea era doar sora mai mică a celui mai bun prieten, o fată pe 
care o luau cu ei, când erau copii. Ei o considerau o prezenţă 
cam nesuferită, dar pricepută să pregătească sandvișurile 
calde în zilele de vară. Mama lui Bobby şi Brittni murise când 
ei aveau zece, respectiv nouă ani și Brittni părea acum să 
îndeplinească rolul de mamă pentru fratele și tatăl ei. 

Și aceasta făcuse ca Devin să se gândească întotdeauna la 
Brittni ca la o păsărică timidă, domestică și tăcută. O dată doar 
i-a văzut fruntea încruntată, cu ocazia petrecerii de la colegiu, 
chiar înainte de absolvirea lui și a lui Bobby. Acea petrecere a 
fost singura dată când îşi amintea de Brittni că-și ieşise din fire. 


10 SUZANNE DYE 


Devin nu realizase că ea venea spre el după ce îi dăduse un 
sărut suficient de fierbinte ca să-i ardă buzele lipite una de 
alta. Dar asta se întâmplase pentru că ea băuse prea mult în 
seara aceea. Devin nu se mai gândise la această scenă, dar 
uneori i se părea că din acea noapte ea începuse să se 
comporte diferit faţă de el. Mai distant. 

Desigur, atât el cât și Bobby au absolvit colegiul, Brittni un 
an mai târziu. Apoi ea s-a măritat. Au plecat pe drumuri 
diferite. Se mai întâlneau din când în când acasă la Bobby. 

In anii de după terminarea colegiului, de câte ori Devin o 
văzuse pe Brittni că încearcă să facă pe sirena seducătoare, 
Bobby intervenea, scoţând-o din încurcătură înainte de a fi 
prea târziu. Bobby fusese atât de îngrijorat de presupusa 
metamorfoză a surorii sale, încât a cumpărat în secret un bilet 
pentru croazieră când a descoperit că ea plănuise să plece pe 
mare în căutarea unui soţ. 

Bobby se temea de fapt că Brittni se va mărita cu cine știe 
ce străin pe care-l va întâlni pe vas, o posibilitate pe care Devin 
o considera irealizabilă. Se gândi că Brittni ar fi norocoasă 
dacă măcar ar avea curajul să intre în vorbă cu vreunul dintre 
bărbaţii de pe navă. 

Dar ia stai, cine era Devin să-l contrazică pe Bobby care 
venise să-i ofere gratuit un bilet de croazieră? Dat fiind că în 
ultimul timp fusese atât de ocupat cu serviciul, acumulase 
destule zile de concediu nefolosite, așa că acum era gata să 
uzeze de o parte din ele. Oferta lui Bobby nu putea veni într-un 
moment mai bun. 

Devin primise biletul gratuit din partea lui Bobby, cu o 
singură condiţie însă: s-o supravegheze pe Brittni și să 
păstreze secretă misiunea sa. Brittni, îi explicase Bobby, s-ar 
înfuria dacă ar afla că fratele ei a pus pe cineva s-o urmărească. 

Cel mai important era ca Devin să se asigure că Brittni nu 
se va căsători. 

Mare lucru, gândi Bobby. Tot ceea ce avea de făcut era să 
o verifice pe Brittni din când în când; restul timpului ar fi avut 
parte de soare și mare, bucurându-se totodată de prezența 
femeilor de pe vas. 

Nu-i o afacere prea rea, până la urmă. 

Devin bău ce mai rămăsese din băutura tropicală și ceru 
chelnerului să-i mai aducă una, ridicând un deget și arătând 
spre paharul gol. Femeia care făcea plajă în apropiere se mișcă 
ușor, atrăgându-i din nou atenţia. 

Acum, își spuse el zâmbind ușor, dacă Brittni ar fi arătat ca 
ea, ar fi avut de ce să-și facă griji. Dacă Brittni ar fi avut aseme- 
nea păr învolburat care să i se reverse pe umeri ca niște văpăi 
de foc, ar fi existat motive de îngrijorare. 

Părul acestei femei era făcut ca un bărbat să-și treacă 
degetele prin el, strălucind plin de vitalitate în lumina razelor 
de soare, sclipiri aurii străbătându-i buclele ce se rostogoleau 
pe umeri. 

Cu părul atârnând până pe ciment, își expunea spatele 
bronzat, vădit chinuit de bretelele sutienului. Pielea ei netedă 
îl făcu să-și alunece ochii spre talia ei a cărei dimensiune, 
bănuia Devin, era cu puţin mai mare decât cea a braţului unui 
bărbat. Dulcea vale din partea inferioară a spatelui ducea spre 
curbura feselor abia acoperite de bikini al cărui design 
obraznic consta din două pete roz pe fond negru. 

— Băutura dumneavoastră, domnule. 

Devin își ridică privirea clipind. Trase aer în piept și căută 
prin buzunar bani pentru a plăti chelnerului băutura, 
adăugând şi un bacșiș generos. Privirea sa insistentă se îndrep- 
ta cu regularitate spre femeia de lângă el, care continua să stea 
nemișcată. 

Dedesubtul feselor frumos conturate, picioarele lungi, 
bronzate, erau suple, în armonie cu restul trupului. Devin 
simți o încordare când realiză că-și întinsese mâna spre ea, ca 

şi cum ar fi vrut ca degetele lui să atingă moliciunea dintre 
coapsele ei sau feminitatea gambelor arămii. 

Inchise strâns ochii și-și scutură capul. Nu știa nici măcar 
numele acestei femei, însă își închipuia deja că făcuse 
dragoste cu ea. 

Hotărât lucru, mersese prea departe. 

Deschise ochii străduindu-se să-și îndepărteze privirea de 
la femeia de lângă el, scrutând din nou marginea piscinei. 
Trebuia să-și reamintească faptul că nu era aici numai ca să se 
distreze. Avea o sarcină de îndeplinit. 

Oricum, unde naiba era Brittni? 


Brittni se întoarse leneș, încântată de soarele care-i 
încălzea pielea. Mult mai bine decât patul cu ultraviolete, 
gândi ea, amintindu-și cu neplăcere de căldura sufocantă a 
aparatului de bronzat artificial, pe care o folosise atât de des 
în ultimele două luni. 

Intinsă sub lampa cu ultraviolete toate acele ore, se simţea 
ca și cum ar fi fost arsă de vie. Apoi coaptă. 

Dar orice pentru frumuseţe, nu? Și trebuia să admită că 
meritase. Niciodată nu avusese o atât de mare încredere în 
sine ca acum. 

Alan aproape că-i distrusese putina încredere pe care o 
avusese când începuseră să fie împreună. Dar, își reaminti ea, 
totul se terminase acum. Nici măcar nu i-a păstrat numele după 
ce divorțaseră, preferând să-și reia numele de fată, într-o încer- 
care disperată de a pretinde că acei îngrozitori trei ani n-ar fi 
existat niciodată. 

Aproape râse cu voce tare, spunându-și că Alan, probabil, 
nici măcar nu ar recunoaște-o acum. Brittni depusese mult efort 

să-și schimbe aspectul exterior, dorind ca şi interiorul fiinţei 
sale să se schimbe împreună cu înfățișarea fizică. Și într-o 
anumită măsură, reuşise. 

După ce s-a înscris la o sală de fitness, asta ca un cadou pe 
care și-l făcuse de Anul Nou, pornise să-și schimbe viața, să-și 
controleze destinul. Incepuse prin a părăsi brusc atmosfera 
încărcată de la „Bucătăria din Carolina“, plecând la ultramo- 
derna revistă de perspectivă „Sudul sofisticat“. Inconjurată în 
totalitate de femei, Brittni găsise un mediu familiar pe care se 
îndoia că l-ar fi găsit vreodată la „Bucătăria din Carolina“. In 
ciuda numelui ei, revista de gastronomie era condusă de 
bărbaţi și Brittni găsise că şansele ei de promovare sunt 
reduse la zero. 

Insă schimbarea carierei a fost doar începutul. A urmat o 
schimbare a întregii garderobe. Brittni şi-a ales noul stil direct 
din paginile revistei „Sudul sofisticat“, schimbându-se din cap 
până-n picioare. Zilnic făcea gimnastică, descoperind o talie 
delicată și niște picioare lungi, zvelte, pe care niciodată nu se 
gândise că le posedă. 

Ajungând la concluzia că pielea îi este prea albă, se 
hotărâse să urmeze un tratament cu ultraviolete, dând astfel o 
nuanţă arămie pielii sale. Renunţă și la ochelari, optând 
pentru lentile de contact. Luând lecţii de machiaj de la 
specialiștii în cosmetică de la revistă, Brittni învățase să dea 
luminozitate ochilor săi, contur ferm obrajilor și plinătate 
buzelor. 

I-a permis chiar coafezei să-i vopsească părul într-o combi- 
nație de șuvițe închise și deschise la culoare. Efectul a fost 
surprinzător de plăcut. 

Uneori, mai târziu, nu putea să înțeleagă de ce nu făcuse 
aceste lucruri mai înainte. Insă, crescând sub mâna autoritară 
a tatălui ei, Brittni suferise de lipsa trucurilor feminine pe care 
o mamă trebuia s-o fi învăţat. Ca fetiță și până târziu, la vârsta 

adolescenţei, fusese prea ocupată cu școala și cut treburile 
gospodăreşti, pentru a mai avea timp pentru machiaj și modă. 
Apoi la colegiu, studiile au avut prioritate. 

Era puţin nedumerită că avusese atât de puţine întâlniri 
amoroase. Experienţa ei cu bărbaţii, chiar şi în timpul colegiu- 
lui, fusese aproape nulă. Desigur, își amintea mereu de acel 
incident cu cel mai bun prieten al fratelui ei, Devin, la 
banchetul organizat la terminarea colegiului. 

Brittni făcu o grimasă. Nu, nu trebuia să-și mai amintească 
acea întâmplare acum, când încerca să înveţe cum să-i seducă 
pe bărbaţi. Incidentul cu Devin a fost numai un exemplu 
rușinos despre cum putea să se facă de râs singură. 

Oricum, terminase cu cei de teapa lui Alan. 

Își ridică ochii, punându-și mâinile sub bărbie, și se uită 
lung spre piscină. 

Rememorase toată viaţa ei anterioară, încercând să vindece 
trauma ultimelor luni petrecute cu Alan. Dar încheiase cu asta 
acum, își spuse ea din nou. 

Și-ar fi dorit numai să nu-și fi irosit atât de mult din viaţă, 
stând cu Alan. Împlinise treizeci de ani cu numai o lună în 
urmă, și nu putea crede că la acea vârstă este singură, fără 
copii. 

Brittni își dorea o familie, un soţ, doi copii și un câine, asta 
visase de când era copil. Căldura unui cămin includea doi 
părinţi care se iubesc. 

Hotărât lucru, nu o căsnicie aşa cum avusese ea cu Alan. 
Acum îi părea bine că Alan nu vrusese să aibă copii în timpul 
mariajului lor, deşi acest lucru fusese un motiv de conflict 
între ei la un moment dat. 

Brittni oftă, înlăturând gândurile negre inspirate de fostul 
ei soţ. Era hotărâtă să se concentreze asupra viitorului. 

Îşi trase bretelele costumului de baie, legându- le cu 
îndemânare la mijlocul spatelui. Se făcuse târziu, soarele 

Floridei pierzându-și din putere. Plănuise să apeleze la 
room-service pentru cină şi să se culce devreme. 

Voia să fie odihnită și proaspătă la plecarea în croazieră a 
doua zi dimineața. 

La gândul vacantei caraibiene care trebuia să înceapă în 
ziua următoare, buzele sale schițară un zâmbet. 

Perspectiva era încântătoare — șapte zile pe mare, cu escale 
pe trei insule exotice. Va fi înconjurată de străini, mulţi dintre 
ei bărbaţi, spera ea. Și nici unul dintre cei care o cunoscuseră 
vreodată pe vechea Brittni, timida și dificila femeie care 
fusese. Pe mare, spera să exerseze noua încredere care simţea 
că se instalase în ea. 

Acasă se simțea încă incomod câteodată, când cineva care 
o ştia de mult, o vedea. Intotdeauna respectiva persoană 
părea şocată, cu toate că încerca să ascundă acest lucru. 

Mai ales fratele ei, Bobby, o tratase ca și cum ea ar fi înne- 
bunit. O criză prematură, la mijlocul vieţii, o numea el. 

Era greu să afișeze o nouă imagine în faţa oamenilor care o 
știau de-o viaţă, conchise ea. 

Când descoperise, în timp ce făcea investigaţii pentru un 
articol pe care l-a scris pentru „Sudul sofisticat“, intitulat 
„Asumaţi-vă răspunderea vieţii amoroase“, că se organizează 
acea excursie pe mare, se hotărâse să-și cumpere un bilet. 

Croaziera spre Caraibe era cireașa de pe tort pentru a-i 
întregi metamorfoza. 

Nimeni de pe vas nu va ști nimic despre fosta Brittni. 

Ardea de nerăbdare. 


Devin deschise ochii, numai atunci realizând că aţipise sub soarele 
torid. Se uită automat spre femeia care-l intrigase mai devreme. 

Ea continua să stea lungită pe burtă, dar acum avea bărbia 
sprijinită în pumni, privind spre bazin. Observând că soarele 
coborâse la orizont, Devin îi făcu repede semn chelnerului. 
Dacă nu va acţiona rapid, va pierde ocazia să-şi cunoască 
prinţesa. 

Tânărul chelner veni în grabă și Devin îi ceru discret s-o 
servească pe femeia din şezlong cu un cocteil. Bălăceala și 
tipetele copiilor din piscină erau suficient de puternice pentru 
a acoperi scurta conversaţie. 

In câteva minute chelnerul se întoarse, oferind băutura 
femeii. Devin privi, cu respiraţia tăiată. 

Brittni se uită la chelner. 

— Pentru mine? întrebă ea neincrezătoare. Se ridică în 
șezut și acceptă băutura. Uitându-se în jurul piscinei, 
observă un bărbat blond, bronzat, privind-o. Zâmbi, clipind 
din ochi. 

Clipitul ochilor, învățase ea din articolul „Asumaţi-vă 
răspunderea vieţii amoroase“, era cheia iniţierii oricărei 
relaţii. Era ceva care o punea în încurcătură în trecut, mai ales 
când era vorba de bărbaţi pe care nu-i cunoștea. Să primească 
nişte cadouri. Dar se hotărâse să facă faţă. 

Se întreba dacă fermecătorul bărbat care se uita la ea din 
cealaltă parte a piscinei era cel care-i oferise băutura. Poate 
că toate eforturile ei aveau să fie răsplătite, gândi ea cu 
bucurie. 

— Complimente de la domnul, spuse chelnerul arătând 
spre necunoscutul din spatele lui și îndreptându-se înapoi 
spre intrarea în bar. 

Surprinsă, Brittni zâmbi, apoi sorbi o înghiţitură din 
cocteilul rece. Intenţiona să se apropie de bărbatul care-i 
oferise băutura și să-i mulțumească personal. Cu o mână 
ținând paharul, o ridică pe cealaltă, pentru a-și da pe spate, cu 
un calm studiat, pletele blonde. 

Întorcându-se îl privi pe amabilul domn din faţă. Se uită 
direct în ochii lui verzi, ochii celui mai bun prieten al fratelui ei. 

Scăpă paharul. 

Bucăţile de sticlă se imprăștiară în jurul ei, iar stropii roșii 
din cocteilul dulce o pătară pe picioare. Brittni își deschise 
gura, inima aproape că i se oprise. 

— Devin? murmură ea. 

— Brittni? Devin nu era sigur dacă a reuşit sau nu să 
pronunţe numele ei, atât era de impresionat de vederea ei. 

Nu era Brittni! Nu putea fi Brittni. 

Brittni nu arăta așa. Această femeie era așa cum o 
descrisese Bobby. Dar Devin nu-l crezuse, nu-și putea imagina 
o schimbare atât de profundă. 

Ochii ei, de albastrul electrizant al oceanului într-o zi 
senină, îl priveau, fără să clipească. Putu să observe că și ea era 
la fel de şocată ca și el. 

Dar Devin nu putea decât s-o privească în ochii atât de 
albaștri. Brittni nu avusese asemenea ochi înainte. Sau poate 
că da? 

Cum de putuse să fie atât de orb în toţi acești ani? Această 
femeie era extraordinară. 

Brittni se dădu brusc înapoi, ca și cum ar fi avut de gând să 
fugă. Scoase un strigăt ascuţit de durere, și Devin observă că 
ea pășise pe cioburile de sticlă. 

— Brittni! 

Devin alergă spre ea, încălțat în pantofii de tenis, fără să 
țină seama de cioburile din jur. O luă în braţe și o strânse la 
piept. Simti parfumul ei cu miros dulceag de flori și apăsarea 
ușoară a sânilor ei rotunzi. 

Un fior de emotie îi străbătu corpul. Aproape că o scăpă în 
șezlongul pe care-l ocupase. 

— Auu! protestă ea. 

— Imi pare rău. Te simţi bine? 

— Da, grozav. Îmi place la nebunie să am cioburi în talpă. Se 
încruntă la el, apoi își coborî privirea spre piciorul cu pricina. 

— Lasă-mă să te ajut, zise Devin, așezându-se în genunchi în 
faţa ei și luându-i piciorul mic și delicat în mână. 

Brittni se trase repede înapoi. 

— Ce cauţi tu aici, Devin? întrebă ea iritată, întorcându-și 
piciorul pentru a inspecta cioburile mici de sticlă înfipte în 
talpă. 

Dorea să facă orice numai să nu se uite la Devin. Cum de 
putuse să aibă atâta ghinion încât să-l întâlnească pe cel mai 
bun prieten al fratelui său în Florida? Ca să nu mai amintească 
de faptul că trebuia să îndure reacţia lui la schimbarea 
înfățișării sale? 

Ridicând privirea, începu să se întrebe ce gândește el. El nu 
spusese nimic până acum, nici măcar nu răspunsese la 
întrebare. 

— Devin? Ce faci tu la Miami? 

Incă așezat în genunchi în faţa ei, privind la frumuseţea 
blondă, Devin își dădu capul într-o parte. Apoi zâmbi. 

— Merg în croazieră cu tine, spuse el deodată. Nu ţi-a spus 
Bobby? 

Fl ştia că Bobby nu făcuse asta, dar nu se putea abtine. 

— Ce? Vocea ei era ca un țipăt. Picioarele nu o mai ţineau. 

— Merg în croazieră cu tine, repetă el. 

— De ce? întrebă ea cu greu. 

El zâmbi din nou. 

— Fratele tău a plănuit să te însoțesc, asta ca o surpriză 
pentru tine, zise Devin, amintindu-și că trebuia să-i ascundă 
adevăratul motiv pentru care Bobby îi cumpărase biletul 
pentru croazieră. Fiindcă el nu putea să vină, mi-a dat mie 
biletul. Ştia că am nevoie de odihnă. 

Brittni se holbă la el, uitând de piciorul care-i sângera. 

— N-o să vii cu mine! 

— Am bilet. 

— Nu-mi pasă. Returnează-l. Nu vei veni cu mine. O să 
distrugi totul. 

Ea stătea sprijinită în piciorul sănătos. Se îndreptă apoi 
şchiopătând spre holul hotelului, murmurând ceva în legătură 
cu fratele ei. 

— Dă-mi voie să te ajut, zise Devin, prinzând-o ușor de braț 
în timp ce mergea spre interiorul hotelului. 

— Nu. Nu mă atinge! 

Ea începu să meargă mai repede, încercând să ignore 
privirile curioase aţintite spre ea. 

Devin! Cum putuse Bobby să-i facă una ca asta? 

Se hotărî să dea un telefon. Fratele ei va plăti cu capul 
pentru asta. Ar fi trebuit să știe că nu voia ca el, mai ales Devin, 
s-o însoţească. 

O secundă mai târziu, puţin a lipsit să cadă, când a dat 
peste un scaun aflat în calea ei și s-a împiedicat. 

Se simţea stânjenită că braţul puternic care o prinsese, 
salvând-o de la o și mai mare umilire, era al lui Devin. 
Legănând-o pe Brittny la pieptul său, acesta își coborî privirea 
spre ea, râzând şi clipind des din ochii săi adânci, de smarald. 

— Ştii, spuse el în timp ce îi legăna trupul delicat, afirm cu 
toată convingerea că arăţi extraordinar. 

Ea îl lovi în piept. Puternic. 


Capitolul 2 


— Pune-mă jos! 

— Nu, dădu Devin din cap, zâmbind. 

Fa îl împinse. De fapt îl lovi cu putere. Unde oare își 
ascunsese toată viaţa acest temperament exploziv? se întrebă 
Devin. De bună seamă, în același loc în care își ascunsese 
minunăţia acelor ochi care te scoteau din minţi, acelor picioare 
lungi și sexy și acelui păr ce i se revărsa în valuri pe spate. 

— Cred că eşti prea marcată de accident în acest moment, 
zise Devin. Nu vreau să cazi în piscina de alături și să te îneci 
sau să păţești cine mai știe ce. 

Zâmbi. 

— Brittni își strânse buzele, cu o privire furioasă în ochii ei 
de safir. 

— Sper că nu vrei să strigi după ajutorul oamenilor de pază, 
îl ameninţă ea. 

Devin se uită în jur. 

— Cred că ai atras destul atenţia asupra noastră, nu ești de 
părere? îi sugeră el. Hai numai să urcăm la mine în cameră și 
să ne uităm la picior. 

Brittni privi de jur-împrejurul piscinei, observând 
numeroasele perechi de ochi aţintite asupra lor, graţie scenei 
pe care o făcuseră puţin mai înainte. O roșeață puternică îi 
coloră gâtul și obrajii. 

— Hai să ieşim de aici. Te rog, șopti ea. 

Aceasta era Brittni pe care o știa, gândi Devin. Era stânje- 
nită de atenţia îndreptată asupra ei. 

Devin se simţi deodată vinovat de felul în care se compor- 
tase. Dar nu știa cum altfel să reacționeze cu ea. Această 
Brittni era, aparent, atât de departe de Brittni pe care o știuse 
el toată viaţa, încât nu ştia nici măcar cum să vorbească cu ea. 
Senzatii noi, neobișnuite, de dorință, înlocuiau vechile 
sentimente detașate, frăţești faţă de Brittni. 

— Vino, spuse el ferm, apropiind-o de piept. Felul în care 
ea păru să-și ascundă faţa în cămașa lui îl mișcă și fu ispitit s-o 
sărute pe creştet. 

Nu era sigur dacă dorea s-o sărute ca un frate sau ca un 
iubit. 

Aşa că renunţă. 

Brittni se calmă vizibil de îndată ce se strecurară prin ușa 
dublă care dădea în holul hotelului. Nu mai erau aţintiţi 
asupra lor ochii privitorilor din zona piscinei. Devin apăsă pe 
butonul liftului. 

Brittni încercă să scape din nou de strânsoarea lui și de 
data asta el se hotări să-i dea drumul. 

— Mulţumesc, zise ea, fără să-l privească în ochi. Cu toate 
că nu-și mai simțea obrajii arzând, se simţea teribil de stân- 
jenită. 

Se făcuse de râs în faţa lui Devin. Din nou. Dar nu se putea 
comporta normal în faţa acestui bărbat. Și asta de atunci — din 
acea oribilă noapte — la petrecerea de la colegiu. Chiar de 
atunci, întotdeauna i se înmuiau picioarele când Devin era 
prin preajmă. 

Și iată-l din nou. Tocmai când se schimbase și devenise 
femeia sofisticată care voia să fie, trebuia să apară el. Și ea 
devenise dintr-o dată din nou nesigură, timida adolescentă. 

Ușa liftului se deschise. Nu mai era nimeni care să vrea să 
meargă cu liftul, așa că intrară singuri în el. Devin intrase 
primul și se întoarse, uitându-se la Brittni. și impusese să stea 
și să n-o ajute. Părea a fi o chestiune de onoare pentru ea să 
meargă singură, așa că el o aștepta în tăcere, cu mușchii 
tensionaţi, gata s-o susţină în caz că ea s-ar fi împiedicat din nou. 

— Stau la cinci, se trezi Brittni spunând. Nu știa de ce 
spusese asta, nu contează. Oricum, apăsase pe butonul pentru 
etajul cinci, așa că nu era nevoie să-i fi spus. 

— Şi eu. Stau în camera situată alături de a ta. 

Asta îi atrase atenţia. 

— Ce? se încruntă ea. Nu este doar o coincidență, pre- 
supun. 

— Nu, răspunse el cu sinceritate. 

Liftul începu să urce, zdruncinându-se la plecare. Brittni se 
balansă, cu piciorul bolnav uşor ridicat, sprijinindu-se pe 
piciorul sănătos. 

Devin o prinse cu mâinile de talie. 

Fl era, realiză Brittni în acel moment, la fel de chipeș ca 
întotdeauna. Devin Terril era genul de bărbat pentru care 
femeile s-ar bate, genul de bărbat de care Brittni nu avea 
curajul să se apropie. 

Cu excepţia petrecerii de la colegiu, când ea băuse prea 
mult. 

Părul lui închis la culoare, ondulat, cădea în jos pe ceafă, în 
dezordine. Gura lui avea buze pline, iar ochii erau adânci și 
verzi. Era suficient de înalt ca să se uite de sus la ea când era 
în picioarele goale, ca acum, dar nu atât de înalt încât, dacă ea 
ar avea tocuri, să nu-i poată ajunge la gură ca să-și lipească 
buzele de buzele... 

„Sunt în regulă“, își spuse ea uitându-se la afișajul de pe 
lift, care arăta pe la ce etaje treceau. Acum arăta că trecuseră 
de etajul trei. 

Era iritată. Foarte iritată, observă Devin, în timp ce o privea 
din profil în lumina slabă din lift. 

Işi aminti ce spusese ea lângă piscină, că prezenţa lui va 
distruge totul. 

Să distrugă ce? se întrebă. 

Liftul scoase un sunet uşor când ușa se deschise la etajul 
cinci. Brittni ieși șchiopătând uşor, dar nu se împotrivi când 
Devin o luă de braţ, conducând-o de-a lungul holului bine 
luminat. Simti că ea se lipește de el, dar se gândi că piciorul 
trebuie s-o fi durut destul de tare ca să accepte atât de supusă 
compania lui. 

Ajunseră mai întâi la camera lui. Devin se opri în faţa ușii. 

— Mă lași să mă uit la piciorul tău? întrebă el politicos. Mă 
simt responsabil de incidentul care a avut loc. Te rog, lasă-mă 
să te ajut. 

Brittni ezită. 

— Ei bine, mi-ar fi greu să văd singură cioburile mici de 
sticlă, presupun, zise ea. Gândul de a-l avea pe Devin la 
picioarele sale era ispititor, cu atât mai mult cu cât ar prefera 
să scape de cioburile de sticlă și de țopăială într-un picior 
mâine dimineaţă pe vas. 

Așa că, permițându-i lui Devin să-i cerceteze piciorul, 
prindea doi iepuri dintr-o lovitură. Cel puţin așa spera. 

— O.K., spuse el băgând cheia în încuietoarea ușii și 
deschizând-o. Apoi se întoarse şi, trecându-și braţele în jurul 
ei, O ajută să intre. 

Devin ridică piciorul Brittniei în lumina soarelui la apus, 
care răzbătea prin jaluzelele cu motive florale, uitându-se cu 
atenţie. 

Brittni se gândea, în timp ce-l privea pe Devin cum îi exa- 
minează piciorul. Iat-o în însorita, romantica Floridă, singură 
într-o cameră scumpă de hotel cu un bărbat chipeș, neînsurat 
— care stătea la picioarele ei. 

Da, cu siguranţă că-şi îmbunătăţise metodele de seducţie. 

Desigur, își aminti Brittni, nu era interesată în a-l cuceri pe 
Devin. Dacă nu pentru alt motiv, măcar pentru faptul că el era 
bine cunoscut ca un celibatar convins. Iar celibatarii convinși 
nu erau, cu siguranță, ceea ce căuta Brittni în aceste zile. 

Oricum, se simţea cam încurcată că fusese pusă într-o astfel 
de situaţie cu cel mai bun prieten al fratelui ei, cu un bărbat 
de care, ei bine, se simţea atrasă. 

Cum Devin continua să-i ţină în mână piciorul rănit, Brittni 
încercă să-și găsească o preocupare uitându-se la unghiile 
proaspăt lăcuite de la picioare, la ovalurile lor îngrijite, date 
cu un lac roz-pal, dar găsi puţină consolare în asta. Mai ales că 
nu acea parte a piciorului o examina Devin. 

Devin își trecu cu delicateţe degetele de-a lungul tălpii 
piciorului, observând iritaţiile roșii provocate de sticlă, în 
timp ce cu gândul se ducea mai sus, spre talie. Ştia bine că 
prelungita sa examinare devenise ceva mai mult decât o 
încercare de a trage de timp. 

Brittni Graham devenise una dintre cele mai frumoase 
femei pe care le cunoscuse vreodată. 

Brittni, sora celui mai bun prieten. Fata pe care cu greu o 
observa înainte. 

Transformarea ei atât de spectaculoasă îl copleșea. Nu se 
așteptase la asta când se declarase de acord să-i ia locul lui 
Bobby și s-o supravegheze pe Brittni în croazieră. 

Se gândise că va fi simplu, nu cine știe ce mare lucru. 

Brittni pe care o ştia el n-ar fi avut nevoie de prea multă 
supraveghere. Dar această Brittni... 

Ochii lui Devin admirară pielea ei netedă și arămie, 
începând cu glezna subţire și continuând cu curbele line ale 
gambei, genunchiului și coapsei. 

Işi aruncă repede ochii spre micul „V“ dintre șolduri, 
incomodat de senzaţia pe care o simţea, ridicându-și apoi 
privirile spre abdomen, spre sânii rotunzi și spre linia deli- 
cată a gâtului ei. Se opri în final asupra ochilor albaștri ca 
oceanul, neștiind ce să citească în spatele expresiei de pe 
chipul ei. 

Nesiguranţă? Timiditate? Plictiseală? 

Devin nu era deloc sigur că poate s-o descifreze. Nu era sigur 
nici măcar dacă știa cine era. Era o străină. O străină exotică. 

— Sper că nu este un semn prevestitor pentru restul 
călătoriei mele, spuse Brittni în tăcerea care să lăsase în 
camera hotelului. Apoi scoase un oftat lung. 

— Ce vrei să spui? întrebă Devin, încruntându-se. 
Prevestitor de ce? [i lăsă piciorul jos, uitându-se la ea 
întrebător. 

Brittni regretă imediat ce spusese. Nu voia cu nici un chip 
să-i explice lui Devin ce vrusese de fapt să spună — o preve- 
stire a felului în care va decurge excursia în ceea ce privește o 
relaţie amoroasă. Să aibă bărbaţi liberi la picioarele ei, aceasta 
era condiţia pentru ca excursia să fie reușită. Voia bărbaţi la 
picioarele ei, da, dar nu pentru a căuta cioburile de sticlă. Voia 
să aibă norocul să întâlnească bărbaţi romantici. Era poate o 
fantezie, dar spera să găsească un bărbat special până la 
sfârşitul călătoriei. Cineva cu care să continue să se vadă sau 
să corespondeze după ce croaziera se va sfârși. Cineva care să 
fie interesat de o relaţie amoroasă serioasă. 

Desigur, știa că va fi puţin probabil să întâlnească un alt 
bărbat din Charleston, dar era hotărâtă să se mute dacă relația 

ar fi dus la căsătorie. Munca la „Sudul sofisticat“ i-ar permite 
să trăiască în alt oraş sau stat şi să contribuie să lucreze la 
această revistă. 

Ceasul ei biologic ticăia. Voia romantism. Voia dragoste. 
Voia copii. 

Nu avea timp de pierdut. Și Devin nu-i va sta în cale! 

— Sper doar să nu fie vreo prevestire a vreunui accident 
stupid, asta-i tot, explică Brittni, dând din umeri și sperând că 
Devin va accepta răspunsul ei fără alte întrebări. 

El se uită la ea însă Brittni îi evită privirea. 

— Cred că am văzut o trusă de prim-ajutor în baie, îl auzi ea 
pe Devin spunând. Mă duc să văd dacă găsesc un bandaj. 

Dispăru pentru un minut în baie, întorcându-se cu o cutie 
mică şi albă. Căută în ea și scoase un bandaj adeziv lat. 

— Ăsta trebuie să fie bun, spuse el, ridicându-i din nou 
piciorul. 

Atingerea lui pe piciorul ei era delicată. Observă felul în 
care degetele lui zăboveau pe pielea ei catifelată în timp ce 
netezea cu grijă bandajul pe locul tăieturi. Își ridică privirea 
spre ea, surprinzând-o deodată cu o uitătură iscoditoare. 

— Cum te simţi? întrebă el. 

Brittni înghiţi în sec. 

— În regulă, cred, reuși ea să spună, mustrându-se pentru 
vocea atât de sugrumată. 

— De ce nu pui piciorul jos, să vezi dacă te mai jenează? 
sugeră Devin. Cred că am scos toate cioburile. 

Brittni se ridică ascultătoare și se sprijini cu prudenţă pe 
ambele picioare. Piciorul rănit o mai durea încă, dar nu mai 
simțea înțepături care să-i indice că ar mai fi rămas cioburi. 

— E în regulă. Mulţumesc. 

Intoarse capul într-o parte, stânjenită, neștiind ce să mai 
zică. Furia ei de mai înainte dispăruse. Continua s-o preocupe 
Bobby. Nu știa încă ce va face dacă Devin o va însoţi în 

croazieră. Dar nu se simtea capabilă să se concentreze asupra 
acestor lucruri în camera de hotel a lui Devin. 

Intreaga situaţie era atât de dificilă. Și pentru doi oameni 
care se cunoșteau de o viaţă, se simţea de parcă ar fi fost doi 
străini. Străini care nu știau cum să se comporte unul cu 
altul. 

— Trebuie să discutăm, spuse el blând. 

Brittni își ridică fruntea. 

— Nu avem nimic de discutat. Intenţionez să-l sun pe 
Bobby și să lămuresc lucrurile. 

Incercă să se îndrepte spre ușă, dar Devin o opri, atingând-o 
din nou irezistibil. 

Tremurul nervos care-l cuprinse îl surprinse pe Devin. El 
niciodată nu se simţea stânjenit în prezenţa unei femei. Întâl- 
nirile cu femei pe care le cunoscuse fuseseră întotdeauna 
reuşite. 

Ce era cu Brittni de-l făcea să se simtă atât de ciudat? 
Niciodată nu se simţise astfel în preajma ei mai înainte. 

— Nu vrei să iei cina cu mine? o invită el. 

Brittni se uită în ochii lui, cântărind propunerea. Nu avea 
nici un motiv să accepte, gândi ea. Nici un motiv să-i ofere lui 
Devin atât de mult din timpul ei. 

O asemenea nesiguranţă i se ivi pe chip. Era ceva diferit în 
ochii lui Devin, ceva ce nu mai văzuse până acum. 

Vulnerabilitate. 

Işi mușcă buza de jos. 

— Stabilisem să chem room-service-ul, protestă ea, vocea ei 
sunând atât de slab, chiar și pentru propriile urechi. 

— În magnificul Miami? Room-service? Devin scoase un 
sunet de uimire cu buzele, dând din cap. Punând mâna pe 
braţul ei cu o mișcare care semăna cu o mângâiere, adăugă: Ar 
fi o rușine să-ţi irosești această splendidă seară în Florida cu 
room-service-ul. Un zâmbet i se ivi pe buze. 

— Cred că ai dreptate, spuse ea. Bine. Vom lua masa împreună. 

Schiţă un zâmbet strâmb. 

— Vei plăti, desigur. 

— S-a făcut, zise Devin, întorcându-i zâmbetul, ochii lui lucind. 

— Oricum, vei avea nevoie de o masă bună înainte de a 
pleca din nou acasă, aruncă ea cuvintele peste umăr, în timp 
ce se îndrepta spre ușă. In timp ce înainta, călcând pe 
mocheta roşie a hotelului, auzi vocea lui Devin, venind din 
camera lui: 

— Nu plec acasă, Brittni. 


Arcuindu-și gâtul, Brittni își ridică faţa spre jetul puternic, 
fierbinte al dușului. Simţea cum încordarea gâtului și a ume- 
rilor dispare. 

Cine credea Bobby că este, ca să cumpere în secret un bilet 
pentru croaziera în care mergea ea? Și apoi să-l trimită pe 
Devin în locul lui — asta era de neiertat. Bobby cu siguranță că 
se simţea bine tratând-o ca pe un copil neajutorat având 
nevoie de protecţia fratelui lui. 

Ea bănuia că pentru a o proteja se băgase Bobby în vacanța 
ei. Fusese îngrijorat ca o cloșcă cu pui de la divorțul ei, 
spunându-i că toate schimbările pe care le făcuse în viaţa ei se 
întâmplau prea repede, de aceea devenise ea imprevizibilă și 
nechibzuită. 

Frustrarea puse din nou stăpânire pe sufletul ei, acolo 
unde jetul dușului nu putea s-o aline. Stătea, scăldată în 
şiroaie de apă, amintindu-și ce-i spusese fratele ei când îi 
telefonase după ce ajunsese în camera ei. 

„Sunt îngrijorat pentru tine, Brittni“, îi spusese Bobby. „Nu mai 
eşti tu în ultimul timp. Sper că n-ai de gând să faci ceva necugetat“. 

Brittni nu l-a mai pisat să-l întrebe exact de ce anume se 
temea că va face ea. Ştia deja, după discuţia fără menajamente 
pe care o avusese cu Bobby înainte de a pleca în croazieră; el 
se temea că va întâlni pe cineva cu care se va căsători înainte 
de a se întoarce în Charleston. 

Asta, desigur, era ridicol. Brittni dorea numai să întâl- 
nească un bărbat care să fie interesat de o relaţie serioasă. Nu 
avea nici o intenţie să se căsătorească în decurs de o 
săptămână. 

Insă nu reușea să-l convingă pe Bobby de asta. El era atât 
de marcat de schimbările pe care le făcuse în viaţa ei, încât 
părea incapabil să ia în considerare asigurarea ei că nu va face 
nimic nesăbuit. 

„Ti-am spus de atâtea ori că n-am de gând să mă mărit în 
excursia asta“, insistase Brittni, încercând din nou să-l 
convingă pe fratele ei. „Nu ai nici un drept să te amesteci în 
viața mea, vrând să vii în această croazieră cu mine, şi nici să-l 
trimiţi pe Devin în locul tău. Asta este o încălcare a intimității 
vieţii mele private!“ 

„Imi pare rău că n-am putut veni eu însumi“, zisese Bobby, 
aparent netulburat de izbucnirea ei. „Dar am fost prins într-o 
misiune de ultim moment. Mă gândeam ce-o să ne distrăm 
împreună, doar eu și cu tine. Speram să-ţi fac o surpriză.“ 

„Mi-ai făcut destule surprize“, murmurase Brittni în recep- 
tor, dezamăgită de faptul că se simţea vinovată. Fiind atât de 
ocupați de cariera lor, ea și Bobby nu mai petrecuseră mult 
timp împreună, așa cum o făceau odată. „Mi-ar face plăcere să 
mergem într-o excursie împreună, Bobby“, zisese ea, vocea ei 
sunând puţin fals. „Dar vreau ca în asta să merg singură. Vreau 
să întâlnesc oameni noi. Știi asta“. Intrebase deodată, suspi- 
cioasă: „L-ai trimis pe Devin să mă spioneze“. 

„Acum hai să vorbim prostii“, replicase Bobby repede. Prea 
repede, gândise Brittni. 

„Păi nu știu ce să mai cred!“ ripostase ea, o undă de insi- 
nuare răzbătând în tonul ei. Ştia că Bobby n-o putea ajuta 
făcându-și griji pentru ea, dar încercând să se amestece în 
viața ei, mersese prea departe. Mai ales că-l alesese pe Devin 
să-l ajute în această chestiune. Brittny nu va permite nimănui 
să se ameste în viaţa ei. Și-a jurat asta în ziua în care fusese 
pronunțat divorțul. „In definitiv, ai cumpărat acest bilet fără să 
mă întrebi, Bobby. Vreau să-l suni pe Devin și să-i spui să plece 
acasă. Nu vreau să meargă în croazieră cu mine.“ 

„De ce?“ 

Brittni inspirase încet. 

„Sună-l, Bobby.“ 

„Ascultă, Brittni. Partea proastă este că biletul a fost plătit 
şi nu mai poate fi returnat. Eu nu pot să vin și nu văd nici un 
motiv să-mi irosesc banii. Devin poate să meargă.“ 

Apoi, înainte ca Brittni să mai poată spune ceva, pretinsese 
că sună cineva la ușă și închisese telefonul. Se gândise să-l sune 
din nou, dar n-o făcuse. Era clar că Bobby nu voia s-o ajute. 

Rămânea cu Devin — și cu suspiciunile ei privind motivul 
real pentru care Bobby îi dăduse acestuia biletul. 

Inchise robinetul de la duș. Se şterse bine, apoi își înfășură 
capul într-un prosop. Aruncă o privire în oglinda mare care se 
întindea pe un perete întreg din baie. 

Nu trecuse mult timp de când dăduse o nouă înfățișare 
exteriorului ei. Și-l aminti pe Alan ciupind-o de talie. 

„Ciupesc slăninuţă“ obișnuia el să spună. Acesta era felul 
lui de a o necăji. Dar cuvintele acestea o dureau. 

Și poate, dacă el n-ar fi făcut atâtea comentarii, ea şi-ar fi 
făcut mai repede un abonament la sala de gimnastică. Dar 
refuzul ei de a merge la sală îl deranja pe Alan. Privind înapoi, 
îşi dădu seama că nu vrusese cu adevărat ca Alan s-o dorească. 

Fi doi au fost fericiţi la început. Sau cel puţin așa a crezut 
Brittni că erau. El părea s-o iubească. Dar nu trecuse mult 

după căsătorie înainte ca ei să-i fie clar că ceea ce o deranja cel 
mai tare era ideea lui despre cum trebuie să fie un soț. El 
începuse să facă glume cu referire la înfăţişarea ei și la alte 
mici aspecte ale ei pe care el le considera defecte. 

La început, Brittni încercase să se obișnuiască cu 
nemulțumirile lui. Își cumpărase haine pe care el i le alesese 
— care erau chiar mai conservatoare în stil decât cele pe care 
ea le purta mereu, și începuse să-și petreacă timpul liber 
încercând să-și perfecţioneze calităţile casnice pentru care 
avusese constant reclamaţii. Să înveţe cum să pregătească un 
dineu perfect pentru clienţii lui Alan era primul din lista 
talentelor pe care trebuia să le cizeleze. 

Credea că dacă va prepara mese gustoase, va păstra casa 
curată și va zâmbi ca și cum era fericită, va fi totul perfect. Dar 
n-a fost așa. Alan voia din ce în ce mai mult și ceva în 
subconștientul ei îi spunea că, chiar dacă i-ar fi făcut totul pe 
plac, n-ar fi fost suficient. 

Până la urmă, realizase că insistența lui ca ea să se îmbrace 
atât de conservator ascundea propria lui nesiguranţă, la fel și 
obsesia dineelor perfecte. 

Ultima găselniţă a fost cea legată de serviciul ei. 
Descoperise că el i-a distrus intenționat șansa de a găsi un 
serviciu la care ar fi putut face o frumoasă carieră și care i-ar fi 
oferit și un salariu mai bun. Nemulțumită de „Bucătăria din 
Carolina“, candidase pentru un post de redactor la ziarul 
orașului. După două interviuri era sigură că va primi postul. 
Apoi, Alan i-a spus că cei de la ziar i-au anulat interviul final, 
după care au angajat pe altcineva. Abia câteva luni mai târziu 
a aflat adevărul — că Alan dăduse telefon pentru a anula 
interviul. 

De la divorțul lor, ea şi-a refăcut viaţa, explorând fiecare 
faţetă a fiinţei sale care fusese reprimată sub dominaţia lui 
Alan. In cele din urmă învățase — fiind crescută de un tată 

văduv şi sever şi măritată cu un om care încerca să-şi scoată în 
evidență propria lui valoare, umbrind-o pe ea — că punând 
propria fericire mai presus de toate, va avea de câștigat. 

Și ăsta, gândi ea în timp ce se privea în oglindă din baie, era 
cel mai încântător aspect al noului său eu. Făcuse asta pentru 
propria ei fericire, și nu a altcuiva. 

In cursul ultimelor luni, Brittni devenise adepta, pentru 
prima dată în viaţa ei, a satisfacerii în primul rând a propriilor 
sale nevoi. Sentimentul era fantastic. 

Dar chiar şi așa, rămânea un gol. Un gol pe care numai 
dragostea unui bărbat și propriii ei copii îl puteau umple. 

Și avea de gând să-l umple. Cu sau fără Devin Terril. 

Brittni își dădu jos din cap prosopul, eliberându-și astfel 
părul încâlcit. Își aminti ce-i spusese Bobby despre faptul că nu 
putea să returneze biletul pentru excursie. Ea știa de altfel, fără 
să fi verificat, că nu putea să returneze propriul bilet. Agentul 
de voiaj fusese foarte clar când Brittni își reţinuse biletul. 

Așa că nu avea ce face. Putea, fie să continue excursia, 
știindu-l pe Devin pe vas, fie să renunţe la toate planurile ei și 
să se întoarcă acasă. Altceva ar fi fost dacă ar fi putut să 
renunţe la această excursie şi să se ducă în alta. 

Bugetul ei era şi așa destul de subțiat, după ce-și 
cumpărase bilet pentru o croazieră de o săptămână în Caraibe 
și o întreagă garderobă nouă, modernă. In fond, trebuie să 
aleagă. Cu excursie sau fără excursie. 

Brittni își trecu prin părul făcut permanent, ondulat, un 
pieptene cu dinţii mari. Nu avea altă soluţie. Nu avea de gând 
să renunţe la excursie. 

Îşi scutură uşor capul, gândindu-se la Devin. Îi era în 
continuare. dificil să înțeleagă îndrăzneala fratelui ei de a 
cumpăra în secret un bilet pentru croazieră și de a-l trimite 
apoi pe Devin în locul lui! Cum îndrăznise? Cum îndrăznise 
Devin? Cine se credeau ei doi? 

Simti că enervarea o cuprinde până la rădăcina firelor de păr. 

Cu nici un chip nu avea de gând să-i lase pe Bobby și pe 
Devin să-i strice vacanţa. Ea își făcuse planuri. Va merge 
înainte ca și cum Devin n-ar fi fost acolo. 

Așa va face. Nu avea altă cale. 


Devin lovi cu degetele barul lucios de stejar din restauran- 
tul aglomerat al hotelului. Dincolo de intrare, ultimele licăriri 
ale luminii zilei dezvăluiau în depărtare tumultuosul Atlantic. 

Chelnerii treceau sistematic de la o masă la alta, aprinzând 
lumânările. În încăpere domnea deja semiintunericul. Devin 
stătea în lumina slabă, uitându-se după Brittni, satisfăcut de 
faptul că expresia feţei sale va fi mascată de întuneric când ea 
va apărea. 

De când Brittni plecase din camera lui în acea după-amiază, 
îi venea mereu în minte felul cum arăta ea când a zărit-o prima 
dată lângă piscină. „Nemaipomenit“ era cuvântul. 

Insă după plecarea ei îndoiala pusese stăpânire pe el. Era 
totul real? Văzuse într-adevăr ceea ce gândea că văzuse? 

Brittni nu putea fi acea minunăţie. 

Dezamăgit, Devin recunoscu pentru sine că nu voia ca Brittni 
să fie acea minunăţie. li convenea Brittni pe care o ştia el. 

Era inteligentă, sclipitoare, spirituală — după cum își 
putuse da seama când discutase cu ea. Brittni fusese întot- 
deauna micuța timidă, nu cineva care să iasă în evidenţă într- 
un grup. Insă, în copilărie, Devin avusese de multe ori ocazia 
să fie în preajma ei când ea se afla într-o dispoziţie bună. 

Ideile ei cu privire la subiectele de actualitate erau întot- 
deauna practice, realiste. Nu dădea nici un centimetru înapoi 
atunci când credea în ceva. 

Când erau copii, ea se mai retrăgea câteodată, când simțea 
că nu era binevenită, atunci când Bobby și Devin făceau pe 
durii. Dar niciodată nu se plânsese de felul cum era tratată. Se 
urca în aceiași copaci în care se urcau ei, se juca cu aceleași 
jucării, cutreierau aceleași păduri singuratice pretinzând că 
sunt soldaţii federali ce-i pândesc pe yankei. 

Desigur, au crescut și relaţia lui cu Brittni a devenit puţin 
mai rece. In special după acel incident straniu când ea se 
ameţise și îl sărutase, pe care devin nu și-l putea explica. 

Fl nu era interesat de Brittni și-l şocase faptul că l-a sărutat. 
Lui Devin îi plăceau femeile sexy, cu picioare lungi, care 
arătau bine la braţul lui, dar care niciodată nu-i ceruseră inelul 
pe deget. Tipul de femeie serioasă, domestică, cum era 
Brittni, nu-l atrăgea. El nu voia să se însoare. 

Devin iubea libertatea. 

N-a întâlnit niciodată o femeie care să-i schimbe convin- 
gerile. 

Uitându-se la ceas își dădu seama că trecuseră cinci minute 
peste ora la care stabilise să se întâlnească cu Brittni în restau- 
rantul hotelului. O sunase cu patruzeci și cinci de minute mai 
devreme pentru a şti când poate s-o ia din cameră. Ea insistase 
să se întâlnească la restaurant. 

Devin își încrucișă brațele. Ştia că Brittni nu era tipul de 
femeie care să piardă prea mult timp cu îmbrăcatul pentru o 
cină, așa că se întreba ce putuse s-o reţină. 

Se duse la bar să comande o bere. O sclipire de lumină și 
mișcare pe care o sesiză cu coada ochiului îi atrase atenţia. 

Intorcându-și încet capul spre ușă, i se tăie respiraţia. Era 
Brittni. Ori, cel puţin, credea că apariţia din faţa lui trebuia să 
fie Brittni. 


Capitolul 3 


Femeia pe care Devin o văzuse în conul galben de lumină 
de la intrarea în restaurant purta o rochie albastră, cu paiete, 
strânsă în jurul taliei, cu bretele dantelate pe umerii netezi, 
bronzaţi. Rochia se strângea ispititor în jurul șoldurilor, apoi 
cădea în linie dreaptă spre jumătatea coapselor. 

O tăietură în spate dezvăluia imaginea atrăgătoare a 
picioarelor ei în ciorapi negri în timp ce se întoarse, privirea 
ei insistentă scrutând zona de la intrare. Pantofii negri cu 
tocuri joase, cu mici diamante false în faţă, încălțau 
piciorușele cu care Devin se obișnuise mai devreme, în timpul 
zilei. 

Dar chiar mai mult decât îmbrăcămintea Brittniei, îl șoca 
fața ei, strălucind într-o perfecţiune a machiajului subtil, plin 
de artă. 

La piscină ea fusese frumoasă, dar naturală, atrăgând 
atenţia în primul rând părul său bogat și picioarele incredibil 
de lungi. 

Dar acum, pregătită pentru seară, Brittni etala obrajii pe 

care Devin nu-i remarcase înainte, buzele cu conturul unei 
cireşe delicioase, ochii definiţi printr-o combinaţie atentă de 
culori închise. Întreaga ei înfățișare, din cap până-n picioare, 
îl lăsă fără glas. 

Crezuse că mai devreme văzuse tot ce era de văzut la 
Brittni. Acum îşi dădea seama cât de mult se înșelase. 

Realizând că nu poate să mai stea mult și s-o privească pe 
furiș, se ridică şi se îndreptă spre ea. 

— Devin! 

El zâmbi, salutând-o. 

— Arăţi minunat. 

— Uite ce e, Devin. Există ceva ce trebuie să-ţi spun înainte 
de a intra în restaurant, zise Brittni, ignorându-i complimen- 
tul. Nu vreau să încep cu stângul — să nu te gândești că ne vom 
petrece timpul împreună în această croazieră. 

— Brittni, mă simt rănit, insistă Devin, cu o undă de umor 
în ochi care-i nega cuvintele. 

Ea oftă, supărată pe sine pentru vina ce-o simţea că fusese 
atât de dură. Însă nu avea de gând să-l lase pe Bobby să-și ducă 
la bun sfârșit planul de a trimite pe cineva după ea s-o 
spioneze. 

— Uite ce e, Devin, știu că Bobby a cumpărat cu adevărat 
acest bilet și că te-a trimis pe tine pentru că el n-a putut veni, 
zise Brittni, hotărâtă să meargă înainte cu discursul ei planifi- 
cat. Nu-ţi voi permite să mă spionezi. 

Devin se încruntă, apoi își strecură brațul pe sub braţul ei 
şi o conduse gentil spre intrarea în restaurant. 

— Ti-a spus Bobby că m-a trimis pe mine să te spionez? 
întrebă Devin, trăgându-și braţul de sub al ei. Nu avea să-i fie 
deloc uşor să ţină secretă misiunea pe care Bobby i-o 
încredințase, dacă Brittni va menține această atitudine, realiză 
el. Își dori deodată ca Bobby să-i fi spus adevărul. 

— Nu, nu chiar. Mi-a spus că nu voia să-și piardă biletul. De 

ce nu-mi spui tu care este motivul real pentru care te-a trimis? 

Devin se gândi să-i spună adevărul. Apoi își aminti de 
promisiunea făcută lui Bobby, să țină secret faptul că obiec- 
tivul său principal în această excursie era s-o împiedice pe 
Brittni să se încurce cu vreun străin pe vas. 

— Nu voia să piardă biletul, se eschivă el. Ultimul lucru pe 
care şi-l dorea Devin era să poarte responsabilitatea rupturii 
dintre cei doi frati. Cu siguranță, o mică trunchiere a 
adevărului nu va conta. În fond, planul lui Bobby era spre 
binele Brittniei. 

— Deci nu ești aici ca să mă spionezi. Brittni studie expre- 
sia feţei lui Devin. 

— Parcă a menţionat ceva să-ţi tin companie, spuse Devin, 
evitând dificila întrebare. Dar niciodată nu mi-a spus să te 
spionez. În mare parte era adevărat, se consolă el. Bobby 
niciodată nu folosise acest cuvânt. El i-a spus doar să aibă grijă 
de Brittni și s-o protejeze în încurcăturile cu străinii. Dar 
niciodată nu i-a spus s-o spioneze. Sper că nu te aștepți să 
renunţ la o excursie gratuită. 

Brittni oftă din nou, nefiind sigură ce să creadă în fața 
negării celor doi. Poate se înșelase. Nu toţi bărbaţii s-ar băga 
în viața ei, așa cum o făcuse Alan. Își îngustă ochii, oprindu-și 
privirea în ochii verzi, adânci ai lui Devin, străduindu-se să 
citească adevărul pe chipul lui. 

— Nu știu ce să mai cred, admise ea. 

Devin zâmbi. 

— Gândeşte-te la ce săptămână incredibilă urmează să 
avem, îi sugeră el, gândindu-se cu plăcere la ceea ce s-ar putea 
întâmpla într-o săptămână de stat alături de Brittni. 

— Stai puţin. Brittni dădu din cap. Căldura din ochii lui 
Devin era suficientă ca s-o facă să-și uite planurile. Făcu 
eforturi să-și recâștige controlul asupra situaţiei. Este ceva ce 
trebuie să înţelegi chiar acum. Orice ţi-a spus Bobby cu privire 

la a-mi ţine companie, trebuie să uiţi. Am propriile mele 
planuri pentru această croazieră. 

— Şi care sunt acestea? Devin o privi fix. 

Brittni își linse buzele, limba ei trecând într-o mișcare 
nervoasă peste roșul cireşiu al gurii. Întâlni ochii lui Devin. 

— Să găsesc un soţ. 

— Un soț? Sprâncenele lui Devin se ridicară. Deci, Bobby 
avusese dreptate că Brittni se afla în căutarea unui soț. 
Posibilitatea să aibă un astfel de obiectiv i s-ar fi părut ridicolă 
odinioară. 

Uitându-se la Brittni acum, Devin realiză că ideea captării 
atenţiei bărbaţilor de pe vas nu era deloc irealizabilă. De fapt, 
era foarte probabilă. 

— Abia ai divorţat. Devin își dădu seama că acesta era unul 
dintre punctele sensibile ale discuţiei lor. Felul în care Brittni 
strâmbă din buze îl făcu să creadă că și ea simte la fel. 

— Ceea ce încerc să-ţi spun e că planurile mele pentru 
excursia asta nu trebuie să te preocupe pe tine, spuse Brittni 
cu răceală. Şi nici pe Bobby, de asemenea. Ingrijorarea lui 
tinde să devină o încercare de a se amesteca în viața mea. Și 
nu voi lăsa pe nimeni să facă asta. 

Ea spera cu disperare că nu făcuse o teribilă greșeală 
dezvăluindu-i lui Devin planurile sale. Se frământase atât de 
mult dacă să-i spună lui Devin adevărul înainte de a cobori la 
restaurant! În final decisese că cea mai bună cale este să 
vorbească deschis cu el. Prin asta, Brittni dorea ca Devin să 
înțeleagă că planurile ei pentru croazieră fuseseră gândite cu 
grijă, nu erau un impuls de moment, așa cum credea Bobby. 
Ştia că îngrijorarea lui Bobby vine dintr-o dragoste frăţească, 
aceasta părea însă să-i întunece minţile. Desigur că Devin va fi 
mai circumspect în legătură cu situaţia aceasta și-i va lăsa 
intimitatea de care are nevoie. 

Cel puţin așa spera. 

Devin continuă s-o privească, expresia sa oglindind grijă 
amestecată cu nesiguranţă. li luă mâna și i-o strânse într-a lui. 

— De ce nu ne așezăm? sugeră Devin, răspunzând izbucnirii 
ei cu calm. Nu putem să stăm așa. 

Brittni se uită la el cu neîncredere. Işi dori deodată să nu fi 
fost de acord să cineze cu Devin. Discuţia pe marginea 
planurilor ei de a-şi găsi un soț putea să ducă ușor la o con- 
versaţie stânjenitoare. 

— Haide, o încurajă Devin. Eu n-am luat cina. Nici tu. Hai 
să încercăm să fim doar doi vechi prieteni care cinează 
împreună. 

Brittni ezită. 

— Luând cina cu mine, nu înseamnă că-mi dai un cec în alb 
să mă amestec în viața ta, promit, zise Devin. Urmează să 
plecăm amândoi în croazieră mâine. Putem să lăsăm totul la o 
parte în seara asta, nu? 

Brittni trebui să admită că avea dreptate. Ar fi poate mai bine 
să discute acum, plecând fără surprize în croazieră. Și poate va 
afla chiar acum dacă Devin avea de gând să-i pună piedici. 

Asta i-ar da timp să se gândească cum să-l contracareze. 
Zâmbi, trăgându-și mână dintr-a lui. 

— Am auzit că au preparate minunate din fructe de mare 
aici, la restaurant, zise ca o încuviințare la sugestia lui. 

Devin îi întoarse zâmbetul și o urmă în restaurant. Luară 
loc la o masă aflată în faţa ferestrelor mari de sticlă. Soarele 
apusese, lăsând în urmă o lumină roșie la orizont. O jumătate 
de lună atârna deasupra apei, lăsând o licărire slabă pe 
suprafața oceanului. 

Se aşezară înainte să vină chelnerul. Devin comandă două 
pahare de Chablis, fără s-o consulte pe Brittni. In timp ce 
chelnerul se îndrepta spre bar, Brittni îl întrebă pe Devin: 

— Deci, acesta este felul de a-mi arăta că nu vrei să te bagi 
în viața mea? Dacă nu-mi place Chablis-ul? 


40 SUZANNE DYE 


— Te-am văzut bând Chablis, replică Devin. 

— Nu asta e problema. 

— O.K. Mă dau bătut. Care-i problema? 

Brittni oftă teatral. 

— Problema e, își începu ea anunţul cu grijă, că nu vreau ca 
tu să iei asupra ta responsabilitatea vieţii mele personale în 
această excursie. 

— Cred că Bobby nu ti-a fost de prea mare ajutor când l-ai 
sunat. Devin se dădu puţin în spate în timp ce chelnerul se 
întoarse, punând două pahare cu vin pe masă. Devin își 
apropie paharul de buze, gustând. 

— Nu, n-a fost, recunoscu Brittni. 

— Pariez că ţi-a spus că n-a putut să returneze biletul, zise Devin. 

Brittni făcu o grimasă. 

— Şi nici eu nu pot să-l returnez pe al meu, spuse ea. Așa că 
suntem legaţi unul de altul. Asta este o încălcare a vieţii mele 
private. Plănuisem să merg în această excursie singură, nu în 
grup. Și tu, spuse Brittni, ar fi trebuit să te gândești înainte să-i 
iei locul. 

Devin râse. 

— Şi să renunţ la o croazieră gratuită? Dădu negativ din cap. 
Ca să nu mai punem la socoteală posibilităţile de a vedea... 

Se opri, nefiind sigur cum să încheie fraza. Prezenţa lui 
Brittni continua să-l facă să nu se simtă în largul lui. Mai ales 
aici, în lumina diafană a lumânărilor, ochii ei dansând cu 
flăcări albastre în timp ce-l privea. 

— Haide, Brittni, spune-mi ce se întâmplă. Ce sunt toate 
astea în legătură cu soțul? 

Brittni ridică paharul de Chablis, străduindu-se să nu-i 
tremure degetele. Sorbi din vinul alb. 

— Vreau să mă mărit din nou, zise ea, așa de încet încât se 
temea că el nici n-a auzit-o. Își ridică ochii spre el. El o privea, 
studiind-o. 

— De ce? 

Întrebarea o blocă pentru câteva secunde. Apoi zâmbi nesigur. 

— Cred că trebuie să mă aştept la așa ceva din partea ta. 
Devin... celibatarul. 

— Căsătoria nu ţi-a priit așa de bine prima dată, spuse 
Devin prompt. De ce ești atât de nerăbdătoare s-o iei de la 
capăt? 

— Incă mai cred în dragoste, zise Brittni cu duioșie. 

Era atâta speranță, atâta ardoare în cuvintele ei, încât Devin 
se simţi lovit până în adâncul inimii. Nu avea habar de ce 
divorțase ea de Alan Coslow. La naiba, niciodată n-a înţeles de 
ce s-a măritat cu tipul ăsta. 

Dar știa că divorțul lăsase durere în urmă. Aflase asta de la 
Bobby. Şi totuși, Brittni era hotărâtă să încerce din nou. 

Și, pentru un motiv pe care nu putea să-l definească prea 
bine, Devin simţea nevoia să vorbească despre asta. 

— Aşadar, continuă Brittni brusc, sper să întâlnesc lume 
nouă, noi bărbaţi în această croazieră. Iar Bobby are această 
idee stupidă că intenţionez să mă mărit cu cine știe ce tip pe 
care abia îl cunosc. Dădu din cap, părul său ca spicul grâului 
alunecându-i pe umeri. Dar e ridicol. Eu doar încerc să cunosc 
oameni și să mă distrez, asta-i tot. Sper, desigur, să pot întâlni 
pe cineva care să fie interesat de o relaţie de lungă durată. Dar 
nu mă voi mărita cu primul întâlnit. 

— Şi tie ţi-e teamă că dacă eu sunt prin preajmă, pot să te 
încurc. Ochii lui Devin alunecară spre umerii netezi, care 
cereau sărutări, o senzaţie ameţitoare simțind că-i cuprinde 
pieptul... Şi voi distruge totul. Nu la asta te gândești? 

— Exact, răspunse Brittni. Sper că asta înseamnă că înţelegi 
și va trebui să păstrezi distanţă. Nu am nevoie de nimeni să-mi 
țină companie. 

Luă în mână lista cu meniuri, mulțumită că discuţia cu 
Devin mergea bine până la urmă. N-avea nici un motiv să fie 

supărată, se gândi. Era sigură că Devin avea o perspectivă mai 
bună a situaţiei decât fratele ei. 

— Nu mă mir că Bobby a cumpărat biletul. 

— Poftim? Brittni scăpă lista pe masă. Ce vrei să spui? 

— E evident că nu ai idee despre cum lucrează mintea 
bărbaţilor, zise Devin, aplecându-se spre ea. Te vor mânca de 
vie pe navă. 

— Ce? Vocea lui Brittni izbucni într-un țipăt ascuţit. 

— Să încerce o relaţie de lungă durată? Asta ai spus? 

— Râzi de mine! îl acuză Brittni. 

Chelnerul în costum alb apăru din nou. 

— Doriţi să comandaţi? întrebă chelnerul, cu o pană ținută 
într-o mică tuşieră. 

— Nu, răspunse Brittni iritată. 

— Dorim somon la grătar, spuse Devin peste vocea lui Brittni, 
salată cu ulei și oţet, cartofi copti și legume fierte în aburi. 

Chelnerul se retrase. 

Brittni îl fixă cu privirea pe Devin, şocată. 

— Te rog. Pot să comand singură pentru mine. 

— Somonul la grătar este splendid și mă îndoiesc că îți 
permiţi altceva decât ulei şi oțet, judecând după noua ta 
înfățișare, răspunse Devin, atenuând cu ușurință indignarea 
ei. Uite, îmi cer scuze pentru adineaori, dar vreau să mănânc 
ceva în seara asta. Nu am mai mâncat de la acel așa-numit 
prânz pe care l-am luat în avion. Și tu știi ce înseamnă să 
trimiti înapoi chelnerul fără să comanzi. Cine știe când se va 
mai întoarce? 

Brittni încă se mai întreba dacă observaţia cu uleiul și 
otetul era un compliment sau o insultă. Apoi își aminti de ce 
era furioasă înainte de apariţia chelnerului. 

— Nu e cazul să râzi de mine, spuse, cu voce scăzută, dar pe 
un ton ferm. Am avut destul parte de asta în viaţă. 

Devin se încruntă. 

— Ce vrei să spui? Ochii lui se măriră. Așa se comporta Alan 
cu tine? Râdea de tine? 

Surpriza, furia protectoare din vocea lui trimiseră fiori 
fierbinţi prin vinele lui Brittni. Dar ea nu voia să vorbească 
despre Alan, nici nu vorbise vreodată despre el cu altcineva. 
Nici măcar cu Bobby, și nu-i spusese întreaga istorie. 

Însă fostul ei soţ era în trecut, își aminti ea. Era hotărâtă să-l 
lase în trecut. 

— Alan n-a făcut nimic. 

Divorțul de Alan a coincis cu schimbările pe care ea le-a 
făcut în propria viaţă, însă le-a făcut pentru sine. 

— A făcut Alan ceva, dacă el este motivul pentru care tu faci 
toate astea, zise Devin cu blândeţe. Brittni, încerci să te întorci 
la soțul tău? De asta te-ai schimbat atât de mult? sfârși el 
stânjenit, incapabil să scoată din adâncul inimii cuvintele prin 
care să descrie incredibilitatea schimbării pe care Brittni o 
adusese înfățișării ei. 

— Nu. Răspunsul era întărit de lucirea puternică a ochilor 
ei albaștri ce reflectau adevărul. 

Atunci, Devin se cutremură. Ceea ce era cu adevărat diferit 
la Brittni, ceea ce-l atrăgea pe el atât de puternic, erau 
schimbările din interior, nu cele exterioare. În ochii lui Brittni 
el vedea ceva nou, curaj și siguranță acolo unde înainte era 
teamă și nesiguranţă. 

Această Brittni știa ce vrea. Şi era hotărâtă să obţină ce voia. 

Totuși, părea că mai păstrează încă o umbră din timiditatea 
care o făcea să nu se simtă bine deîndată ce focaliza atenţia 
unui grup, așa cum se întâmplase mai devreme la piscină când 
își rănise piciorul. Insă era o nouă femeie care radia din ea, o 
fermitate care-i masca nesiguranța și o ajuta ca visele sale să 
devină realitate. 

In special visul ei de a găsi o nouă dragoste. 

Și Devin se simţi deodată la fel de hotărât ca și Bobby să 

aibă grijă ca nu cumva Brittni să aibă de suferit în încercarea 
ei de a-și împlini acest vis. Ştia că nu va putea să stea deoparte 
şi să privească idila ei cu cine ştie ce necunoscut îmbarcat pe 
nava de croazieră. 

Işi dorea să-i ucidă deja pe toţi, iar croaziera să nu înceapă 
încă. Era gelos, recunoscu el. Gelos pe toţi bărbaţii pe care 
Brittni încă nici nu pusese ochii. 

— Brittni, nu cred că înţelegi cum vor reacționa bărbaţii cu 
tine, zise el încet, alegându-și cu grijă cuvintele. Bărbaţii te vor 
vedea îmbrăcată ca acum, sau cu costumul de baie ca mai 
devreme, la piscină, dar să lege o relaţie de lungă durată ar fi 
ultimul lucru la care se vor gândi. 

Brittni își lăsă capul într-o parte, cu o expresie 
neîncrezătoare. 

— Nu toți bărbaţii sunt ca tine, Devin. Unii mai vor să se și 
însoare. 

— Iar unii pretind că-i interesează căsătoria numai ca să 
obțină avantaje de la femei vulnerabile. 

Brittni scoase un sunet ușor. 

— Îţi mulțumesc, Devin. Apreciez cu adevărat acest vot de 
încredere, spuse ea, cu un ton sarcastic. 

— Nu-ţi spun asta ca să te jignesc. 

— Sunt sigură că nu, îl întrerupse Brittni. Așa cum sunt 
sigură că Bobby n-a vrut să-mi strice excursia cumpărând în 
secret un bilet pe care ti l-a dat ţie. Există însă un lucru pe care 
amândoi îl omiteţi. Faptul că nu mai sunt deloc o fetiță. Sunt 
o femeie în toată firea. Am fost căsătorită. Şi da, recunosc, am 
făcut greșeli. 

— Şi sunt sigur că Bobby este numai îngrijorat că vei mai 
face una. Devin se opri. Nu adăugă că și el simte acest lucru. 
li era teamă că discuţia va ajunge foarte aproape de a dezvălui 
cererea lui Bobby ca el s-o supravegheze. Insă nu putea s-o 
ajute dorindu-și s-o păstreze pentru el. 

— Faptul că Bobby se comportă ca și cum ar fi îngrijorat 
pentru mine, asta-i problema, argumentă Brittni. Am de gând 
să-mi trăiesc propria mea viață și să-mi asum propriile mele 
greșeli. Sincer, nu cred că excursia asta e o greșeală. Am avut 
de învăţat din experienţa mea trecută. Am învăţat destule de la 
Alan. Simti un nod în gât când pronunţă numele fostului ei 
soț. Nu se va mai încurca niciodată cu o persoană atât de 
autoritară. Asta a fost o lecţie bine învățată. 

— Sunt gata s-o iau de la capăt. 

Brittni se uită în ochii lui Devin. Nu exista nici un dubiu în 
mintea lui Devin cu privire la neseriozitatea planurilor pe care 
Brittni și le făcuse pentru această excursie. 

Chelnerul se întoarse, așezând pe masă platourile cu 
salată, din sticlă transparentă, în faţa lor. Brittni se concentră 
asupra salatei, uitându-se la lăptuca verde ca şi cum asta ar fi 
fost preocuparea vieţii ei în acel moment. 

Devin se juca cu salata sa, gândindu-se la cuvintele lui 
Brittni. Sperase că ea învățase destul de la Alan. Devin se 
întrebă ce vrusese să spună exact cu asta. Intreaga ei căsnicie 
cu Alan Coslow era un mister pentru el. Se căsătorise cu Alan 
subit, curând după ce-l cunoscuse. Devin nu a văzut-o prea 
des pe Brittni în timpul celor trei ani, dar în putinul timp cât 
el stătuse în preajma lui Alan, acesta nu l-a prea impresionat. 
Insă Brittni părea fericită. 

O dată, Devin a fost invitat la un dineu acasă la Brittni, 
împreună cu Bobby. Cina a fost pregătită extravagant, un 
ospăț delicios, stil gourmet, pentru care Brittni și-a pus în joc 
toată experienţa acumulată la revista de bucate. 

Devin își amintise de comentariul lui Alan din acea seară după 
ce se servise cina și Brittni curăța masa. El remarcase că deși ape- 
ritivele fuseseră satisfăcătoare, totuși nu erau la fel de bune ca 
cele servite recent la un restaurant din Charlestone. Apoi, Alan i-a 
explicat exact motivele pentru care mâncarea gătită de 

Brittni nu era la fel ca versiunea acesteia servită la restaurant. 

Toţi ceilalţi, inclusiv Devin, au exclamat că nu-și puteau 
imagina cum ar fi putut mâncarea de la restaurantul acela să o 
depășească în savoare pe cea a lui Brittni, apoi subiectul a fost 
abandonat. A fost singura și ultima dată când Devin a fost 
invitat la familia Coslow. 

Brittni nu păruse a fi afectată de comentariile soţului ei, iar 
când Devin l-a întrebat pe Bobby despre asta, el a dat din 
umeri și a spus că Alan nu prea are tact, dar e sigur că dacă 
Brittni ar fi fost nefericită, i-ar fi spus. 

Insă, prima dată când cineva s-a gândit că Brittni era 
nefericită a fost când a anunţat pe neașteptate că divorțează și 
s-a mutat din casa pe care ea și Alan o împărțeau. Apoi, după 
cum spunea Bobby, au început toate schimbările. 

Devin puse furculita lângă farfurie și se uită la Brittni. Ea 
mesteca gânditoare, uitându-se pe fereastră în întuneric. 
Punând furculița jos, luă o înghiţitură de Chablis, ochii ei 
încrucişându-se cu ai lui Devin. 

— Povesteşte-mi despre cum vrei s-o iei de la capăt, spuse 
Devin. 

— Ce? întrebă Brittni, părând a fi prinsă pe picior greșit. 

— Ai spus că vrei s-o iei de la capăt. 

Brittni sorbi încet din vin. S-a ia de la capăt. Da, asta făcea 
acum. Numai că nu se gândise să discute cu nimeni despre 
asta. Mai ales cu Devin. El era ultima persoană cu care ar fi fost 
dispusă să discute detaliile privitoare la viaţa ei personală. 

Insă, dezvăluindu-i lui Devin planurile ei, acest lucru 
devenise inevitabil. Fusese nebună să se gândească că va putea 
să-i spună simplu că este în căutarea unui soț și el va accepta 
totul, fără să-i pună întrebări. 

— De ce nu încerci să te bucuri de această excursie gratuită 
în loc să te preocupi de mine? întrebă Brittni. Nu am nevoie 
de încă un frate. 

— Te pot ajuta, având grijă de tine, zise Devin, gândindu-se 
că simţămintele lui pentru ea numai frăţeşti nu erau. 
Gândurile lui, în timp ce ochii îi erau aţintiţi spre valea dintre 
sânii ei, vizibilă sub bluza de coral, cu greu puteau fi etichetate 
ca frățești. Nu pari să fii deloc îngrijorată pentru tine. 

Brittni râse. 

— Crede-mă, sunt îngrijorată destul, Devin. Poţi să-ţi 
permiti un răgaz. 

Chelnerul reapăru, luând platourile de salată și înlocuindu-le 
cu porţii de somon la grătar, cartofi tăiaţi subțire, broccoli și 
morcovi fierţi. Apărură, de asemenea, alte pahare cu Chablis, 
cele care fuseseră aduse la început, aproape goale, fiind date 
la o parte. 

Intorcându-se la cină, mâncară în tăcere, vorbind putin. 
Chelnerul reveni deîndată ce terminară ultimul fel de 
mâncare. Brittni luă o nouă înghiţitură de vin. 

— Mulţumesc, Devin. li zâmbi. 

— Desert? 

— Nu se cade la silueta mea, îi aminti ea, clipind din ochi. 

— Nu, zise el, privind-o sugestiv. Pot să observ că nu. 

Brittni roși, spre surprinderea lui Devin. Nu trebuia să fie 
surprins, gândi el. Vechea Brittni cu siguranţă că ar fi roșit la 
un asemenea compliment. Dar vechea și noua Brittni i se 
amestecau în minte, era dificil să-şi dea seama unde mergeau 
împreună și unde se despărțeau. 

Ea îl deruta, într-un mod teribil de plăcut, care-i făcea 
sângele să fiarbă în dorinţa de a ajunge la buzele ei umede și 
a le gusta. Zâmbi nesigur și se ridică să-i tragă scaunul, în timp 
ce ea se ridica de la masă. 

El o îndrumă cu o ușoară atingere pe cot, ieșind împreună 
din restaurant. Ea nu protestă când el o conduse spre ascensoare. 

Perimetrul din apropierea piscinei era gol, clienţii hotelu- 
lui fiind ocupați să rămână și să bea, în vreme ce minunatul 

soare al Floridei dispăruse. În zona din spatele piscinei era o 
cărare îngustă, pietruită, mărginită de palmieri și arbuști, ce 
cobora într-o pantă lină spre ocean. 

leșind la loc deschis, Brittni se opri brusc. 

— Imi place să merg desculță pe plajă, spuse, apoi râse. 
Cred că este cel mai bun lucru pe care-l pot face în noaptea 
asta. Aplecându-se, își scoase cu îndemânare pantofii din 
picioare. Se uită derutată la picioarele ei în ciorapi. Ce naiba! 
Intoarce-te, zise ea deodată. 

Devin se întoarse ascultător cu spatele, curiozitatea 
stârnindu-i-se. 

— O.K. Te poti întoarce. 

Devin se întoarse, privirea coborându-i de la ochii radioși 
la picioarele, acum, desculțe. Ciorapii ei negri zăceau pe 
pământ, lângă pantofi. Brittni își afundă degetele picioarelor 
în nisip. 

— Haide, și tu. Se uită la Devin cu o privire provocatoare. 

EI își dădu jos pantofii și șosetele, uitându-se la ea cu, 
curiozitate. Brittni zâmbi fermecător și începu să alerge spre 
Atlantic. 

— Vino și tu, îl chemă ea, cuvintele ei răzbătând până la el, 
aduse de adierea brizei. 

Devin se uită după ea câteva secunde, înmărmurit. Rochia ei 
albastră i se lipise de trup în timp ce alerga cu blondele-i plete 
fluturând în vânt. Ea coborî plaja în pantă, spre porţiunea mai 
joasă de nisip de lângă marginea apei. Devin își aruncă pantofii, 
alergând după ea. Ea ajunse mai întâi în zona umedă a țărmu- 
lui pe care refluxul o scosese la iveală, întorcându-se apoi și 
râzând, în timp ce el se apropia călcând pe nisipul moale. 

— Intotdeauna te-am bătut la cursele de alergare, îl luă ea 
peste picior, respirând greu, pieptul ridicându-i-se și 
coborând agitat. 

— Intotdeauna ai trişat, o acuză Devin. 

Brittni își dădu de pe faţă şuvițele rebele, continuând să 
râdă, ridicându-și ochii spre el. Lumina lunii îi proiecta licăriri 
argintii pe faţă și pe umeri, din paietele rochiei ieșindu-i 
scântei. 

Apropiindu-se, el putu să simtă mirosul înnebunitor al 
parfumului ei, făcut să scoată orice bărbat din minți. Aproape 
că putea să guste vinul de pe buzele ei. 

— Eşti atât de frumoasă, Brittni, zise Devin, cu vocea răgușită 
și tremurătoare datorată cursei de mai înainte şi dorinţei care-i 
sugruma gâtul. Zbuciumul valurilor — sau poate că erau bătăi 
ale inimii — îi bubuia în urechi. Fluxul cucerea plaja, 
îmbrățişându-i cu blândeţe picioarele goale. Ă 

O trase spre el, punându-și braţele pe umerii ei. [i privi 
gura care părea a fi în așteptarea unui tandru asalt. 

Brittni îl privi pe Devin, încruntată. Pentru o clipă, se gândi 
că el o va săruta și inima începu să-i bată cu putere. Ochii ei 
reflectau dorinţa, arzând ca și cum i-ar fi mistuit sufletul. 

Şi atunci, a știut că el o va săruta. 


Capitolul 4 


Devin se aplecă spre Brittni, dorința arzându-i în ochi. O 
ușoară teamă o cuprinse, aducând amintirea momentului 
când se mai sărutaseră, înainte. Și a întregii umilinţe pe care 
o suferise ea după aceea. 

Nu putea să lase să se întâmple acest sărut. 

— Au, gemu Brittni, dându-se înapoi și aproape 
împiedicându-se. Repetă geamătul, ducându-și mâinile la 
abdomen. 

— Britini? 

— Devin... stomacul meu, murmură ea respirând greu. Se 
gândise că nu va reuși să joace teatru. Insă momentul — acel 
înspăimântător moment — când el fusese pe cale s-o sărute 
trecuse, ca și cum n-ar fi existat vreodată. 

— Ce este? Ce s-a întâmplat? întrebă el, dorința care se 
simţise mai înainte în vocea sa fiind înlocuită de grijă. 

— Stomacul meu, murmură ea din nou. Am avut o 
crampă. O, Devin... i 

Se lăsă în genunchi pe nisip. Intinzându-se pe jos, încă 

ținându-și mâinile pe abdomen, strânse din ochi ca și cum ar 
fi avut dureri cumplite. 

— Nu trebuia să alerg așa după ce am mâncat, zise ea cu 
voce slăbită. Intredeschise ochii, privindu-l pe Devin. Arăta 
într-adevăr foarte îngrijorat, observă ea. 

— Ce vrei să faci? întrebă Devin, dorind s-o ajute, dar 
neștiind cum. Doar cu câteva minute mai devreme era pe 
punctul să-şi împlinească dorința de a o săruta, care-l 
măcinase de când o observase prima dată în după-amiaza 
aceea. 

Acum, ea zăcea istovită şi bolnavă pe plajă. Și felul de 
atenţie pe care ea îl aștepta din partea lui, era al unui frate, 
realiză el. 

— Nu știu, răspunse slab. Gemu din nou. Mă doare. 

— Vino, spuse Devin. Se așeză jos și o trase lângă el. O simți 
mică și neajutorată în brațele lui, parfumul ei umplându-i 
nările. 

Tinând-o strâns în braţe, el se grăbi să ajungă la cărarea 
întunecoasă, mărginită de palmieri, care ducea spre hotel. 
Uitându-se la ea în timp ce ajunseseră lângă piscină, văzu că 
își îngropase faţa în cămașa lui, stând cu ochii închiși și 
buzele strânse. 

O undă de jenă o cuprinse pe Brittni. Una era să joace 
teatru jos, pe plajă. Cu totul altceva era aici, la hotel. Din 
nou, pentru a doua oară în acea zi, Devin o căra pe lângă 
piscină spre liftul hotelului. 

Ce trebuie să fi gândit el despre ea? Tot ce-i spusese mai 
devreme despre planurile ei de a-și găsi un soţ, toate 
schimbările pe care le făcuse — toate acestea erau puse în 
umbră de felul în care reușea în continuare să se pună în 
situaţii penibile. 

Dar părea incapabilă să facă altceva decât să se pună în 
situaţii stânjenitoare în preajma lui Devin. Așa făcuse mereu. 

Dar nu putea să-l sărute. Și dacă ar fi fugit, n-ar fi făcut 
altceva decât să-i arate cât de laşă era. 

Așa, el nu va ști niciodată. Clipele acelea au trecut și el nu 
va şti că ea se prefăcuse că are crampe la stomac. Luă 
hotărârea ca un moment ca acela de pe plajă să nu mai aibă 
loc niciodată. 

Işi lipi fața mai tare de cămașa lui albă, mătasea cravatei lui 
atingându-i obrajii. Lumina ce venea de la lustrele din hotel 
îi cădea peste pleoape, însă își tinu ochii închiși, hotărâtă să 
nu-i deschidă în preajma publicului din hotel. Simţi cum 
Devin o urcă în lift și îndrăzni să se uite pe sub gene. Erau 
singuri. 

— Devin? 

El o privi. 

— Cred că mă simt mai bine acum, zise ea. 

— Și stomacul tău? 

— E mai bine, îi spuse Brittni încet, cu o voce abia șoptită. 

— Te duc în camera ta, zise Devin. 

Liftul se opri în acel moment și Devin păși afară, ţinând-o 
pe Brittni în brațe, și luând-o pe hol. Brittni căută cheia 
într-un buzunar micut al fustei și i-o dădu lui Devin. O dată 
intrat în cameră, el o puse cu grijă pe pat, așezându-se lângă 
ea. 

— Pantofii mei... 

— Ii voi lua eu. Devin se uită la picioarele lui desculțe, 
apoi la cele ale lui Brittni. Ce pereche suntem! Râse. 

Ea râse cu el. Stânjeneala de mai înainte se risipise, acum 
că nu mai erau pe plajă. Atunci ea realiză în ce situaţie era. 
Era singură, din nou, cu Devin, într-o cameră de hotel. 

Își aminti cum știuse în secunda aceea că el voia s-o 
sărute, când erau pe plajă. Iși aminti cât de mult își dorise și 
ea asta. Dacă teama nu ar fi fost mai puternică decât 
dorinţa... 

Se opri din râs și își ridică privirea spre el. Nici el nu mai 
râdea. Amândoi tăcură un moment. 

— Brittni, începu Devin. Ce sunt toate astea? 

Ea ezită, neștiind la ce se referă. Bănuia oare că îl minţise 
în legătură cu durerile de stomac? Își dăduse cumva seama 
cât era de laşă? 

— Ti-am spus. N-ar fi trebuit să alerg imediat după ce am 
mâncat. A fost o prostie. Nu ştiu ce-a fost cu mine, explică ea 
repede. 

— Nu la asta mă refeream. Ochii lui Devin îi căutară pe ai 
ei, încercând să-i surprindă expresia feţei. Ce sunt toate 
astea? întrebă el, în timp ce arătă cu mâna spre corpul ei, din 
cap până-n vârful picioarelor. Te-ai schimbat complet. 
Aproape că ești o altă persoană, pe din afară. Pe dinăuntru... 
nu sunt sigur cine ești. 

— Chiar contează atât de mult pentru tine cine sunt pe 
dinăuntru? întrebă Brittni, în timp ce inima începuse să-i 
bată cu putere în piept. 

— Da. Răspunsul lui Devin fu simplu și prompt. 

Un fior străbătu venele lui Brittni. Privirea serioasă a lui 
Devin aproape că o convinsese că el era cu adevărat intere- 
sat de ea, așa cum spusese. Insă ea îl știa pe Devin. Doar era 
cel mai bun prieten al fratelui ei. Bobby îi dăruise un bilet 
pentru croazieră. Fără îndoială că Devin se simţea obligat să 
aibă grijă de ea. 

Cu siguranţă că el nu stătea aici, în această cameră de 
hotel — pe acest pat, pentru că ar fi simţit vreo atracţie pen- 
tru ea. 

Devin era un bine cunoscut amator de femei. Și Brittni nu 
era cu siguranţă genul lui. 

El niciodată nu avusese intenţia să stabilească o relaţie 
serioasă cu vreo femeie. Fusese categoric în această privință 
în mai multe ocazii. Brittni putea să explice comportamentul 


54 SUZANNE DYE 


de acum al lui Devin ca fiind un mijloc de a se amuza în timp 
ce îi făcea o favoare prietenului său. 

Nu putea să-i permită să-i distragă atenţia de la scopul ei 
real — acela de a găsi un bărbat care să fie interesat într-o 
relaţie de durată. Și acest bărbat, hotărât lucru, nu era Devin. 

— Devin, zise ea încet. Ţi-am spus despre ce e vorba. Am 
fost cinstită cu tine când ţi-am vorbit despre planurile mele 
pentru această excursie. Nu-i nevoie să-ţi faci griji pentru 
mine. li întâlni privirea liniștită, observând sprâncenele 
lungi, întunecate ce-i încadrau ochii verzi; trăsăturile ferme 
ale feței, maxilarele pătrate. Promite-mi că o dată ce va 
începe croaziera, vei uita chiar că sunt pe aceeași navă cu 
tine. 

Il privi, așteptând un răspuns. Ştia că va fi pierdută dacă 
el nu e de acord să stea departe de ea. In ciuda intenţiilor ei, 
când el se afla lângă ea, o domina. Senzaţia de vibraţie în 
stomac îi amintea cu înverșunare de masculinitatea lui 
senzuală. Cum putea să încerce să seducă alți bărbaţi, cu 
Devin lângă ea? 

— Imi pare rău, Brittni, zise el în sfârșit. Nu-ţi pot promite 
asta. 

— Ce vrei să spui? Brittni îl fixă pe Devin, şocată. De ce nu 
putem pur și simplu să ne separăm drumurile acum? Am 
plănuit ca în excursia asta să fiu singură. Intenţionat am 
venit fără companie. Ţi-am explicat ce încerc să fac. De ce 
nu-mi dai voie să am intimitatea mea? 

Devin o privi pe Brittni și văzu surpriză, mânie și teamă 
pe chipul ei delicat. Vulnerabilitatea din ochii ei îi aminti 
cum arăta ea chiar înainte de a încerca s-o sărute pe plajă... 
Regretul îl măcina în subconștient — regretul că nu dusese la 
bun sfârșit îndemnul de a o săruta. Hotărârea de a găsi o altă 
ocazie s-o sărute îi înfierbântă sângele. 

O dorea pe Brittni, mai mult decât își putea aminti că 

dorise vreo femeie. O dorea cu o durere care creștea în el, 
născută în momentul în care își oprise privirea asupra ei, la 
piscină. 

Sentimentul se adâncise în timp ce o asculta cum își 
deschidea inima în timpul cinei, dezvăluindu-i speranţele ei 
pentru acea croazieră. 

Și când și-a dat ciorapii jos! Stomacul i se strânse când se 
gândi la acel moment. Se gândi la cât de plăcut ar fi să-i dea 
el însuși ciorapii jos, rulându-i atât de încet de la talia 
subțire, peste șolduri, degetele lui atingându-i curbele femi- 
nine, apoi coborându-i i ciorapii mai jos peste coapsele tari. 

Îşi luă privirea de la Brittni, nevrând să-i dezvăluie dorința 
pentru ea. Nu putea să-i spună motivul real pentru care nu-i 
putea promite că o va lăsa singură în croazieră. În realitate, 
o dorea pentru el. Numai să fi putut, ar fi aruncat fiecare 
bărbat peste bordul vasului. Acest lucru fiind imposibil, va 
sta lipit de ea ca un adeziv. 

— Spuneai că nu ești aici să mă spionezi, zise Brittni 
deodată. Dacă este așa într-adevăr, de ce nu poţi să uiţi că 
sunt aici? 

— Vreau să mă asigur că nu ţi se întâmplă nimic rău, asta-i 
tot, îi răspunse Devin evaziv. Voia să se asigure, însă nu 
pentru că-i promisese lui Bobby. Dorinţa care-l mistuia era 
suficient de puternică pentru a-l face să n-o scape din ochi. 
Cred că ar fi o idee bună să te ajut să-ţi alegi soțul dorit. 

— Vrei să mă ajuţi să aleg bărbaţii? Ochii lui Brittni se 
dilatară. 

— Exact. Devin oftă. Ideea părea destul de plauzibilă, 
presupusese. Asta îl va putea ţine cu siguranţă lângă ea. 

— Incepi să devii pueril, zise Brittni. Iși legănă picioarele 
peste marginea patului. Se ridică în picioare și începu să 
meargă prin cameră. Ţi-a venit ţie ideea asta primitivă că 
trebuie să fii cu ochii pe mine în această excursie, ca nu 

cumva unul dintre străinii mari şi răi să-mi facă vreun rău. 
Eu, desigur, nu am înţelepciunea să mă feresc de buclucuri. 
E corect? 

Se opri întorcându-se spre Devin care stătea în con- 
tinuare pe o margine a patului dublu. Căldura din vocea ei 
și focul din privire erau de ajuns ca să-l lase fără glas. Nu-și 
amintea s-o mai fi văzut pe Brittni atât de intrigată de ceva. 

— Ceea ce ai spus e o bună sinteză, zise Devin pe un ton 
împăciuitor. Cel puţin, se gândi ea, așa era furioasă pe el și 
nu pe Bobby. Reușise să-i distragă atenţia de la fratele ei 
căruia îi promisese s-o ţină pe Brittni departe de orice 
bărbat. Numai că motivul real pentru care voia să facă acest 
lucru suferise o schimbare dramatică, voia să facă asta pen- 
tru sine la fel de mult ca pentru Bobby. Poate mai mult 
chiar. 

Brittni inspiră adânc, gândindu-se dacă să-l lovească pe 
Devin cu pumnii sau să-și smulgă părul de furie. Făcuse 
planuri pentru această excursie de luni de zile și acum, 
Devin distrugea totul. 

Infiriparea unei relaţii cu alţi bărbaţi era aproape imposi- 
bilă cu Devin prin preajmă. Lumina blândă din ochii lui, 
zâmbetul fermecător, totul la el îi făcea nervii să clocotească 
şi genunchii să-i tremure. Nu se putea uita la alt bărbat când 
Devin era în preajmă. 

Dar Devin era o ţintă moartă, și ea ştia asta. El era un 
iremediabil celibatar, o pierdere de vreme pentru orice 
femeie care umbla după căsătorie. 

— Și dacă resping această... această sugestie medievală? 
întrebă Brittni pe un ton dulce, înșelător. 

Devin se ridică și privi spre Brittni, care stătea în mijlocul 
camerei, uitându-se la el. Intinzând degetele pentru a-i 
atinge părul, apoi punându-și mâinile pe umerii ei, îi întâlni 
privirea. 

— Atunci, bănuiesc că singura soluţie ar fi să mă arunci 
peste bord, spuse el blând, lăsându-și mâinile jos. Se 
întoarse și se îndreptă spre ușă. 

— Nu fi așa de sigur că n-o voi face, îi replică Brittni. N-o 
să te las să te amesteci în viaţa mea. Apoi, își dădu seama că 
Devin închisese ușa după el, înainte ca ea să-și termine ulti- 
ma propoziţie. 

Descurajată, se prăbuși pe pat, cu privirea aţintită spre 
plafon. Ce avea de făcut? 

Va merge înainte. ÎL va ignora. Se va comporta ca și cum 
el nici n-ar exista. 

Sigur, știa toate soluţiile. Dar cum să le pună în practică nu 
ştia. 

Se ridică din pat şi-şi dădu jos rochia albastră. O puse în 
dulap, apoi se spălă pe faţă și se pieptănă. Scoţând din 
geamantan un neglijeu cu dantelă, din satin negru, lung 
până la brâu, îl trase peste cap. Se simţea extenuată. Ziua 
fusese prea lungă și presărată cu prea multe surprize. Patul 
şi un somn bun de noapte sunau tentant. 

Incepu să se gândească la Devin și la croazieră. 

De când începuse Devin să fie atât de protector cu ea? 

În trecut abia o observa. Desigur, se cunoșteau de o viaţă 
și el rămânea cel mai bun prieten al lui Bobby. Însă niciodată 
nu manifestase o asemenea grijă faţă de ea înainte. Luându-i 
locul lui Bobby în această excursie, devenise la fel de îngri- 
jorat ca și fratele ei. 

Devin insistase că n-o spionează pentru că i-a cerut acest 
lucru Bobby. Totuși, poate că se simțea obligat faţă de 
prietenul său. O obligaţie care ar putea să-i dea peste cap 
toate planurile construite cu grijă. 

Gândindu-se încă la Bobby, întinse mâna spre 
întrerupătorul pentru lumină de lângă pat. Sunetul unui 
ciocănit veni ușor dinspre ușă. Se ridică și traversă camera. 

— Britini? 

Ea deschise ușa. Devin, încă îmbrăcat în costum și cu 
cravată, se uita la ea. 

— Devin. Ea îl privi lipsită de expresie, apoi mintea ei 
obosită realiză că el ţinea în mână pantofii și ciorapii pe care 
ea și-i lăsase pe plajă. 

Apoi, își aduse aminte cu ce era îmbrăcată. Neglijeul negru 
abia îi ajungea până la coapse, dezvăluind mai mult decât ascun- 
dea. Privi în jos, apoi spre Devin. Simti cum căldura îi inundă 
obrajii. 

El zâmbi. 

— Se pare că ai uitat de pantofi, remarcă el. 

— Eu... da, am uitat, recunoscu Brittni. 

— Eşti norocoasă, eu n-am uitat. 

— Da, norocoasă, repetă ea în timp ce lua pantofii și 
ciorapii. Cum de reușea să se simtă atât de stingheră în fața 
unui bărbat? Se pregăti să închidă ușa. 

— Pe mâine, Brittni, zise Devin. 


Târziu. Începea să se facă târziu. 

Brittni se uită la ceasul ei micuţ, de aur. Trebuia să se 
grăbească dacă nu voia să piardă autocarul care pleca la ora 
zece și jumătate spre portul din Miami. 

Era numai vina lui Devin, se gândi ea. Dacă n-ar fi fost el, 
n-ar fi stat trează jumătate din noapte. 

Și asta nu fusese tot. După ce în sfârșit adormise, visă că 
buzele lui pline se apropie de ale ei. In vis însă, ea nu mai 
fugea și nici nu pretindea că are crampe. Nu, în visul ei, ea îl 
prindea cu mâinile pe după umeri, deschizând gura, cu o 
nerăbdătoare dorinţă. El o devoră apoi cu sărutări 

înfometate, declanșând un val de pasiune până când ea se 
pierdu cu totul, dorind să i se dăruiască în întregime. 

Brittni se trezi cu un oftat. Lumina zorilor răzbătea prin 
perdelele camerei. Se simțea încă obosită, așa că mai stătu 
întinsă în pat, retrăind detaliile visului ei, până când adormi 
din nou. 

Trezindu-se mai târziu, realiză că este pe cale să piardă 
autocarul. Făcu repede un duș. Visul îi reveni mereu în 
minte în timp ce se îmbrăca și se machia. 

În sfârșit, gata, Brittni închise geamantanul bine îndesat. 
ÎI încuie și-l trase pe roţile lui spre ușă. Cu o geantă pe umăr 
și cu alta cu îmbrăcăminte într-o mână, se folosi de cealaltă 
pentru a trage geamantanul după ea până la lift. 

Poate, se gândi ea începând s-o doară brațele, n-ar fi tre- 
buit să-și ia cu ea atâtea haine pentru o croazieră de numai 
o săptămână. Dar își cumpărase îmbrăcăminte specială pen- 
tru toate ocaziile — diverse costume de baie, rochii de seară, 
haine care să le poarte pe insule, chiar și echipamente foarte 
sexy pentru aerobic, pentru exerciţiile de dimineaţă de pe 
vas, cărora li se făcuse reclamă. Și desigur, luase pantofi și 
accesorii care să meargă la toate acestea. 

Nu putea să se lipsească de nici unul dintre lucrurile pe 
care le luase cu ea. Acesta era prețul pe care trebuia să-l 
plătească pentru stil, își aminti ea, în timp ce apăsă pe 
butonul liftului așteptând ca acesta să coboare. 

În lift se uită din nou la ceas. Era aproape zece și 
jumătate. 

Ușile liftului se deschiseră și Brittni se îndreptă spre 
ieșirea din hotel. 

Un bărbat stătea pe bordură, părul său căzând peste 
gulerul cămășii sport, picioarele lui bronzate și musculoase 
prinzând lumina soarelui sub şortul alb. O geantă de mărime 
medie, dintr-un material de culoare maro, cu marginile din 

piele se afla lângă el, alături de o sacoşă cu haine, 
asemănătoare cu a ei. 

Nu avea nevoie să-i vadă faţa ca să ştie că era Devin. 
Stăpână pe sine, scrută parcarea, în speranţa că va vedea 
vreun autocar. Îşi dădu geanta jos de pe umăr, lăsând-o 
lângă gemantan. Sacoșa grea cu haine o puse peste acesta. 

Devin se întoarse, observând-o pe Brittni care scruta zona 
de la intrare, ignorându-l. Purta o bluză vișinie fără mâneci, 
încheiată cu nasturi, băgată într-o fustă mini de blugi. Era 
încălțată în sandale din piele albă și vișinie. 

Devin o privi, amintindu-și că ţinuse în mâini picioarele ei 
extraordinare cu o zi înainte. 

— Unde este autocarul? 

Vocea rece a lui Brittni îi întrerupse gândurile, aducându-l 
pe Devin în prezent. 

— S-a dus. 

— Ce? 

— A plecat acum o jumătate de oră, îi zise Devin. 

— Am crezut că trebuie să plece la zece şi treizeci de 
minute! ţipă Brittni cu ochii măriți. 

— Nici vorbă! Era programat pentru zece fix. Și atunci a 
plecat. 

Brittni își ridică sprâncenele. 

— Frai aici când a plecat? întrebă ea. 

— Da. 

— De ce n-ai venit să mă iei și pe mine, dacă știai că pleacă 
la zece? întrebă ea, simțindu-se iritarea în vocea ei. Autocarul 
trebuia să plece la zece, îşi aminti. Dacă n-ar fi fost Devin s-o 
tulbure atât de mult, n-ar fi uitat. Și totodată n-ar fi stat 
jumătate din noapte trează și s-ar fi odihnit, iar dimineața 
devreme ar fi fost oricum la intrare. 

— Credeam că nu vrei să mă amestec în viaţa ta, spuse 
Devin amabil, continuând să stea așezat pe bordură. 


ARȘIŢĂ TROPICALĂ 61 


— O! Brittni aproape că bătu din picioare, stăpânindu-se 
cu dificultate. Nu vreau să te bagi în treburile mele perso- 
nale. Observă figura lui Devin la pronunțarea cuvântului 
„treburi“ și se înroși. Vreau să spun, nu vreau ca... of, știi ce 
vreau să spun. Totuși, puteai să-mi spui că o să pierd auto- 
carul care mergea în port. Acum va trebui să iau un taxi. 

Se uită împrejur, intenționând să găsească un telefon 
pentru a chema un taxi, supărată pe sine la fel de mult ca și 
pe Devin. Nu voia să-şi înceapă prost croaziera. 

— Este rândul nostru acum, zise Devin, ridicându-se și 
făcând semn limuzinei argintii care tocmai se îndrepta spre 
ei. Brittni se opri din drumul ei spre hotel, întorcându-se 
pentru a vedea limuzina. Desigur, își spuse Devin, poți să 
mergi să telefonezi după un taxi, dacă vrei. Dar probabil că 
va dura o jumătate de oră ca să vină aici. Zâmbi. In plus, 
limuzina este deja plătită. 

Brittni privi la limuzina de un argintiu strălucitor. Confort 
și eleganță. Tentaţia era mare. 

Ar fi nemaipomenit să meargă în port cu o limuzină. N-ar 
mai trebui să aştepte taxiul să vină s-o ia. Şi, mai mult decât 
atât, nu va trebui să plătească. Bugetul ei era și așa destul de 
subţiat. 

Brittni oftă din greu, știind că trebuie să se dea bătută. Se 
îndreptă spre bagaje. Puse o sacoşă pe umăr, cealaltă luând-o 
în mână și începu să tragă geamantanul spre limuzina care se 
oprise în fața hotelului. Devin veni spre ea ca și cum ar fi 
vrut Să-i ia bagajele. 

— Pot să le duc singură, spuse ea hotărâtă. 

— Voiam să-i spun șoferului limuzinei să le ia, zise Devin 
amabil. 

— O! Brittni lăsă bagajele jos, rușinată. 

Şoferul limuzinei luă bagajele amândurora și le puse în 
portbagajul încăpător, apoi deschise portiera din spate. Incă 

simțind o oarecare stânjeneală, Brittni pătrunse în interiorul 
de pluș al limuzinei, uitându-se pe geam. 

Simti cum canapeaua elegantă din piele se mișcă uşor, 
când se aşeză Devin. Simti de asemenea mirosul de mosc al 
after-shave-ului lui. 

Întorcându-se, ochii ei îi întâlniră pe ai lui. 

— Cred că trebuie... să-ți mulțumesc, spuse ea, vocea 
sunându-i mai rece decât ar fi vrut. 

— Cu plăcere. 

Ea observă zâmbetul care-i înflorise în colțul gurii și o 
cuprinse iritarea. El se amuza și ei nu-i plăcea asta. 

— Ce e atât de amuzant? 

— Tu, zise el. 

— De ce? 

— Arăţi ca un drăcuşor când eşti furioasă. Nici măcar nu 
poti să te bucuri de limuzină. Devin apăsă pe un buton, 
umplând interiorul mașinii cu sunetele unei muzici clasice, 
lente. Apoi, luă interfonul și-i vorbi şoferului: 

— Mergi încet, nu ne grăbim. 

— Poate că tu nu, zise Brittni cu răceală în timp ce Devin 
lăsă interfonul. 

— Eu plătesc, îi aminti Devin, luând o poziţie comodă. 
Oricum, de ce te grăbești? Vom ajunge pe vas la timp. 

— Poate că nu vreau să stau aici, înghesuită, cu tine, zise 
Brittni. 

Devin ridică o sprânceană și privi în jur. 

— Înghesuiti? întrebă el. Este destul spatiu aici. Se poate 
însă ca ţie să ţi se pară mic. Am citit undeva că atunci când 
doi oameni sunt atrași unul de altul, cea mai mare sală de 
spectacol pare că e cea mai mică nișă. 

Brittni îl privi cu neîncredere. 

— Nu cred că este cazul nostru, spuse ea cu răceală. 

Îşi împreună mâinile ca să-și ascundă tremurul degetelor. 

„Când doi oameni sunt atrași unul de altul“, spusese el. Asta 
însemna că el era atras de ea? Nu în adevăratul sens al cuvân- 
tului. Nu în felul în care dorea ea. Ea voia o relaţie trainică, 
de angajament. El era specialist în distracţii de scurtă durată. 

Brittni întoarse capul pentru a se uita pe geam. Devin îi 
examină profilul în liniștea din interiorul limuzinei, pertur- 
bată numai de sunetele muzicii. 

Părul ei era lăsat liber, ca în ziua de dinainte, şuviţele 
aurii căzându-i pe umeri. Ce pierdere, se gândi el, amintin- 
du-și toţi acei ani în care ea își purtase părul prins la spate. 

Apoi, era acea linie fină, lungă a gâtului, care conducea 
spre seducătoarea bluză corai. Fusta ei mini se ridicase în 
sus, dezvăluind și mai mult coapsele armonioase. 

Brittni era cu siguranță hotărâtă să-l pună la încercare, se 
gândi el, în timp ce-i mai analiză o dată profilul. Și părea că 
avea intenţii serioase în privinţa găsirii unui soţ în această 
excursie. 

Ce-i drept, Devin nu s-a considerat niciodată pe sine ca 
un partener de perspectivă pentru o femeie. Însă, se gândi el 
pe loc, dacă ar fi putut vreodată să se imagineze însurându- se 
cu o femeie, aceasta ar fi trebuit să fie cineva care să fie la fel 
ca noua Brittni. O femeie frumoasă și strălucitoare. 

Îşi întoarse capul. De unde veneau toate aceste gânduri? 

Căsătoria era ultimul lucru din mintea sa. Devin dorea 
distracţie şi relaxare în această excursie. Din fericire, sarcina 
de a o supraveghea pe Brittni se dovedea a fi mai plăcută 
decât şi-ar fi imaginat. Doar asta era — plăcere și distracţie. 
Nimic serios. Hotărât lucru, nimic serios. 

El voia numai s-o convingă pe Brittni că ar trebui să se 
gândească cum să se distreze, în loc să caute un partener de 
viaţă. Pentru anumite motive numai de ea ştiute, nu părea să 
îmbrăţişeze ideea unei distracţii fără să se fi gândit la un 
angajament de viitor. 

Faptul că voia să se mărite din nou îl nedumerea. Văzuse 
prea multe căsnicii nereușite ca să mai creadă că merita 
efortul. Realitatea din spatele fericirii pe care părea că o aduc 
iubirea și căsătoria nu era nimic altceva decât un miraj cre- 
ate de cântece romantice și de filme. În viața reală, căsătoria 
ducea de obicei la deziluzie și suferință. Căsnicia părinţilor 
săi era un exemplu perfect al acestei concluzii inevitabile. 

— Devin? 

Brittni se uită la el întrebător. Scânteierea arzătoare de 
mai devreme dispăruse din ochii ei, rămânând numai 
blândeţea în ochii albaștri care-l priveau. 

— De ce n-ai plecat cu autocarul? întrebă ea. Cu toată 
confuzia indusă de faptul că pierduse autocarul, nici măcar 
nu-l întrebase pe Devin de ce nu plecase. 

— Nu puteam să plec fără tine, îi spuse el. 

— Vrei să spui că ai comandat limuzina după ce autocarul 
a plecat? 

— Da. 

— De ce? 

Devin făcu o pauză, gândindu-se ce să răspundă. Se 
întrebă ce va zice dacă-i va spune adevărul. 


Capitolul 5 


Devin evită privirea lui Brittni, întrebarea ei atârnând greu 
între ei. Ar putea să-i spună o parte din adevăr, se gândi el. 

După ce autocarul plecase fără ei, decisese că ar fi mai 
distractiv să cheme pentru el și Brittni o limuzină decât un taxi. 
Se gândi că Brittni va fi destul de supărată și nervoasă că pier- 
duse autocarul. Ă 

Dar acesta nu era întregul adevăr. In realitate, nu voia să 
stea departe de ea, nici pentru scurt timp. 

Lui Devin îi era teamă ca nu cumva ea să-și schimbe 
planurile și să se întoarcă acasă. Se gândea cu plăcere la ocazia 
de a petrece șapte zile pe mare cu Brittni. 

Insă toate motivele care l-au determinat pe el să cheme 
limuzina erau suficiente pentru a o speria pe Brittni, 
recunoscu Devin. Și aşa era destul de distantă cu el. 

Se hotărî să-i spună o mică parte din adevăr. O foarte mică 
parte. 

— N-aș fi aici, dacă n-aş face-o pentru Bobby, îi aminti Devin. l-am 
promis fratelui tău că voi avea grijă să te urci pe vas în siguranță. 
Nu aș fi putut pleca singur, știind că tu ai pierdut autocarul. 

— Înţeleg. Brittni se uită din nou pe geam, încercând să-și 
ascundă dezamăgirea. Era ridicol să fie dezamăgită, își spuse. 
Singurul motiv pentru care Devin era îngrijorat în privința ei 
era faptul că era sora celui mai bun prieten al lui. Atâta timp cât 
își va aminti de acest lucru, va fi în regulă. 

— lată nava noastră, zise Devin întinzându-se lângă ea 
pentru a se uita la vasul alb, enorm, ce se întrezărea în timp ce 
limuzina se oprise la stop. 

Un fior o străbătu pe Brittni, iritarea și dezamăgirea 
părăsind-o la vederea navei. Un şir de ferestre se întindea pe 
toată lungimea transatlanticului. Pasagerii fericiţi se adunaseră 
deja pe punte, cu băuturi în mâini, râzând și pălăvrăgind. 

Şoferul limuzinei deschise portiera, oferindu-i mâna lui 
Brittni în timp ce ea cobori. Le puse bagajele pe trotuar, 
lăsându-l pe unul dintre mulţii hamali să le ia și să le ducă în 
cabinele rezervate pentru Brittni și Devin. 

— Bine, mi-a făcut plăcere, începu Brittni, nefiind sigură cum 
să continue. Iti mulțumesc pentru plimbarea cu limuzina. 

— De ce numai asta ca rămas-bun? întrebă Devin, ațintindu-și 
privirea spre ea, observând cum razele soarelui se reflectă în 
părul ei auriu. 

— Pentru că este un rămas-bun, zise Brittni, dând fermitate 
tonului ei. Oare de ce avea senzaţia de părere de rău? se întrebă. 
Asta era, în definitiv, ceea ce hotărâse să facă. Avea să-i arate lui 
Devin că nu va permite ca prezenţa lui să-i distrugă planurile; 
și pentru asta, cu siguranță nu avea nevoie de el să-i ţină 
companie. 

— Nu poate fi un rămas-bun, se opuse Devin. Excursia abia 
a început. Vino. 

Își trecu braţul în jurul umerilor ei și o conduse spre poar- 
ta de îmbarcare. 

O mulțime de posesori de bilete se învârteau prin preajmă, 
unii colindând prin buticurile duty-free, în timp ce alții, sosiți 

în ultimul moment, puneau întrebări echipajului vasului. 

Brittni dădu jos mâna lui Devin, ignorându-l în timp ce el 
mergea alături de ea prin mulţime. Cu o noapte înainte, își 
spusese că pur și simplu îl va ignora pe Devin pe durata ex- 
cursiei. Ştia că asta va fi o sarcină grea. Și se dovedea chiar mai 
greu decât și-a închipuit. 

Stând la rând la poartă, Brittni nu pierdu ocazia să-și 
examineze tovarășii de drum. Observă un bărbat tânăr, înalt, cu 
părul blond, stând rezemat de un stâlp și citind o carte. 
Aruncând o privire rapidă spre Devin, Brittni văzu că el privea 
răbdător înainte, aparent neinteresat de nimic în mod deosebit. 

Îşi aminti de dezamăgirea de acum câteva momente când el 
susținuse că o aștepta la hotel pentru că se simţea obligat față 
de Bobby, să o vadă plecată cu bine din port. Avându-l pe 
Devin lângă ea din asemenea raţiuni fraterne, ar putea să fie 
dificil până la urmă. 

Aparent, spunându-i direct că grija lui nu era binevenită, nu 
obținuse nici un rezultat. Va trebui să găsească o altă cale — o 
cale mai inteligentă. Se încruntă, apoi zâmbi, în timp ce o idee 
îi răsări în minte. 

— Ce zici de el? întrebă Brittni, uitându-se la Devin și 
arătând spre tânărul care citea broşura. 

— Ce vrei să spui? o fixă Devin. 

— Cred că arată destul de bine, îl informă ea pe Devin, 
stăpânindu-și zâmbetul viclean care i-ar fi stricat mina serioasă. 

— Şi? 

Vocea lui Devin era foarte nervoasă. Ea aproape că râse. 

— Şi citeşte o carte, adăugă Brittni amabil. 

— Şi ce ar trebui să înţeleg din toate astea? 

— Gândește-te ce înseamnă asta, îi explică Brittni, serioasă. 
În primul rând, este inteligent. Citește. In al doilea rând, este 
eficient. Nu-și pierde timpul. Trebuie să aștepte, așa că își 
folosește timpul într-un mod constructiv. Privi expresia de 

îndoială care se adâncise pe chipul lui Devin. În al treilea rând 
este capabil să lege o relaţie pe termen lung. Uite ce carte 
groasă este. Trebuie să aibă cinci sute de pagini. Şi uită-te la 
coperta aceea — cred că este un roman de dragoste. Este și 
sensibil pe deasupra. 

— Ce tot vorbeşti? o întrebă Devin. 

Enervat, se gândi Brittni cu satisfacţie. Cu siguranță că-l enervase. 

— Nu pot să cred că nu observi, zise Brittni, scuturându-și 
capul. EI este. Nici n-am ajuns pe vas și l-am găsit. 

— Pe cine ai găsit? 

— Primul meu prototip de sot. 

— Ce? Cuvântul ieși ca un șuierat exploziv, atrăgând privirile 
unora dintre pasagerii care așteptau la rând. 

— Când mă gândesc că mi-am irosit toţi banii pe un bilet, 
continuă ea, atât de absorbită de jocul ei încât nu băgă de 
seamă privirile celorlalți. Tot ce trebuie să fac era să vin și să 
stau la poarta de imbarcare. 

— Ţi-ai pierdut minţile! zise Devin cu voce scăzută. O apucă 
pe Brittni de braţ și o trase mai aproape de el. Nu știi nimic 
despre bărbatul acela. 

— Nu, dădu Brittni din cap, trăgându-și brațul din 
strânsoarea lui. Tu ești cel care și-a pierdut minţile, Devin. Și 
tu ești cel care nu știe nimic despre mine dacă crezi că te voi 
lăsa să te amesteci în planurile mele doar pentru că tu mă 
consideri incapabilă să iau singură decizii pentru mine. 

Devin se uită tăcut la ea, înţelegerea înlocuind confuzia din 
ochii lui verzi. 

— Ai priceput? întrebă Brittni. Nu sunt în pericol să cad în 
braţele primului bărbat pe care-l văd, aşa cum tu și fratele meu vă 
imaginaţi. Nu am de gând să mă arunc cu capul înainte în vreun 
mariaj de convenienţă nu mai solid decât coperta unei cărți. 

Devin ascultă, un zâmbet ușor ivindu-i-se pe buze. 

— Trebuie să recunosc, Brittni, că m-ai păcălit. 

— Ştiu. Se opri un moment să-și savureze succesul, apoi 
deveni din nou serioasă. Inţelegi ce vreau să spun, Devin? 
Croaziera este pe punctul să înceapă. Nu vreau să-mi stai în 
cale. Nu e nevoie să-ţi faci griji pentru mine. 

Cum el nu spuse nimic, ea adăugă: 

— Pot să-mi port singură de grijă, Devin. 

Devin dădu din cap. 

— Eşti în mai mare dificultate decât am crezut, spuse el, 
făcând aluzie la jocul ei cu privire la bărbatul cu cartea. Devin 
crezuse că Brittni se schimbase într-o divă seducătoare numai 
în exterior. Nu realizase cât de cochetă devenise și în sinea ei. 

Era mai convins ca niciodată că n-ar fi deloc înțelept s-o lase 
singură la bordul navei. Orice bărbat de la bord ar muri după 
ea înainte ca prima seară să se termine, dacă ea va juca felul 
acesta de jocuri cu ei. Așa cum el era mort după ea acum. 

Brittni arăta ca şi cum ar fi vrut să-l întrebe ceva pe Devin, 
când vasul porni deodată înainte. O clipă mai târziu, un 
însoțitor plăcut la vedere le verifică biletele și-i conduse la o 
scară care ducea spre partea de sus a vasului. 

— Fotograful nostru vă va scoate pozele făcute la îmbarcare. 
Fotografiile vor fi distribuite pentru cumpărare mâine, pe 
Puntea Promenadei. 

Brittni o luă înaintea lui Devin, gândindu-se să ajungă în 
partea de sus a navei, nerăbdătoare să înceapă croaziera. O 
stare de surescitare o cuprinse. Aștepta ziua asta de luni în- 
tregi. Devin nu-i va strica distracţia. 

Il zări pe fotograful vasului lângă poarta sub formă de 
arcadă care dădea spre mijlocul vasului. Fotograful se aplecă în 
faţă, orientând aparatul spre Brittni. 

O mână a lui Devin îi alunecă în jurul umerilor și ea privi 
într-o parte. Devin zâmbea, cu fața apropiată de a ei. 

— Zâmbeşte, Brittni, o îndemnă el, ținând-o aproape în 
timp ce fotograful apăsă butonul aparatului. 

Britini se retrase de sub braţul lui Devin, coborând spre 
culoarul cabinelor. Încă zâmbind, Devin îi urmări legănatul 
ușor al şoldurilor. 


Brittni închise ușa cabinei sale și se întinse pe pat. Cu ochii 
închiși strâns, revăzu în minte licărirea poznașă din ochii verzi 
ai lui Devin în timp ce acesta răsucea cheia în ușa cabinei 
vecine. 

Bobby își planificase surpriza cu meticulozitate, se gândi ea. 
Rezervase cabina vecină și fără îndoială, îl va găsi pe Devin 
aşezat lângă ea în sala de mese. 

Se uită la bagajele îngrămădite în mijlocul cabinei, mintea ei 
zburând la dificultăţile pe care le implica faptul că Devin avea 
cabina alături de a ei. Ce se va întâmpla când îl va găsi pe el, 
bărbatul viselor ei? Era și așa destul de rău că Devin se afla pe 
vas. N-ar vrea ca el să observe cu cine vine și cu cine iese ea din 
cabină. Ca să nu mai menţioneze că va trebui să vadă cine va 
veni i cine va ieși din cabina lui. 

Se încruntă. Ce-i trecea prin cap! Nu-i va păsa pe cine va 
agăța Devin în croazieră. În fond, dacă el va găsi pe cineva cu 
care să-și petreacă timpul, cu atât mai bine. Va înceta să se mai 
preocupe de sora celui mai bun prieten al său. 

Mușcându-și buzele, Brittni se uită la stiva de bagaje. Va tre- 
bui să-și aranjeze rochiile de seară înainte de a ieși să vadă 
nava. Cheltuise o avere pe ele. Nu avea nici un rost să le lase 
să stea şifonate în geamantan și sacoșe. 

Scoase rochiile, agăţând cu repeziciune umerașele de tija 
din dulapul cabinei. O dată terminat despachetatul, se așeză pe 
canapeaua roșie din faţa ferestrei largi, privind spre Atlantic. O 
altă canapea roşie se afla lângă unul din pereţi. Brittni își 


ARȘIŢĂ TROPICALĂ 71 


aminti că citise în broșura navei de croazieră că cele două 
canapele puteau alcătui un pat de dimensiuni mari dacă erau 
unite. 

Restul mobilei din cameră consta într-un mic birou și un 
televizor cu circuit închis. O mică baie cu duș se afla lângă ușa 
de la intrare. 

Cabina ei era pe Puntea Superioară, un nume înșelător, 
luând în considerare că erau cinci punți deasupra — o punte 
pentru pasageri și patru punți pentru sala de mese, distracții şi 
recreere. Dar mai erau de asemenea și două punti pentru 
pasageri, mai jos. 

Brittni se gândi să despacheteze și restul hainelor. Se ridică 
în silă, apoi se opri, așezându-se din nou. Avea încă nevoie de 
un plan prin care să-l poată manevra pe Devin. 

Ea voia să găsească un bărbat care s-o iubească, nu unul 
care s-o critice și s-o înjosească — așa cum făcuse Alan — și 
care să-și petreacă restul vieţii cu ea. Pe cât de mult o excita 
Devin, pe cât de mult atenţia pe care i-o acordase el în ultima 
zi O flata, o intriga, ştia că el nu era interesat să fie acel bărbat. 

Auzi un sunet uşor la ușă. 

Devin, se gândi Brittni imediat. Gura ei luă o expresie 
hotărâtă în timp ce se îndrepta spre ușă. 

— Ce mai vrei acum? întrebă ea cu răceală deschizând ușa. 

— Scuzaţi-mă, domnişoară. N-am vrut să vă deranjez. 

Ochii mari, negri ai bărbatului în uniformă, cu pielea 
măslinie și faţa speriată o priveau pe Brittni. 

— Imi... îmi pare rău, zise Brittni. Devin era pe punctul de a 
o face să sară și la propria sa umbră, gândi ea. 

— Numele meu este Josef, continuă bărbatul. Sunt valetul 
dumneavoastră. Voi avea grijă de cabina dumneavoastră. Dacă 
aveţi nevoie de mine în orice moment, puteţi apăsa butonul de 
apel. Arătă spre un buton mic lângă ușă. Voi încerca să vă ajut 
cât de repede posibil. 


72 SUZANNE DYE 


— Mulţumesc, spuse Brittni, zâmbindu-i bărbatului care 
tocmai îşi terminase discursul rostit cu un accent specific. O, 
aşteaptă, îl chemă ea în timp ce el se îndepărta. Nu ştii dacă e 
posibil să fie schimbate cabinele? 

El se încruntă. 

— Este ceva în neregulă cu cabina dumneavoastră? Pot să vă 
ajut cu ceva? 

— Nu, nu. Nu e vorba de cabină. 

Josef o privi cu atenţie. 

— Numai mă întrebam, atâta tot, adăugă ea încet. 

— Poate că o puteţi schimba cu ajutorul administratorului 
financiar, spuse Josef. Biroul lui este cu o punte mai jos, în 
zona holului central de pe puntea principală. El arătă cu mână 
în jos, spre holul lung. 

— Mulţumesc. Brittni închise ușa. 


— Îmi pare rău, doamnă, dar sunteţi înregistrată la această 
categorie de cabine, o informă administratorul pe Brittni, pe 
un ton foarte politicos. Acum, dacă e ceva în neregulă cu 
cabina dumneavoastră... 

— Nu, nu e nimic, cabina e în regulă, spuse Brittni, cuprinsă 
de enervare. 

— Desigur, dacă vă interesează un confort mai bun, vă 
putem găsi o cabină pe Puntea Regală, continuă administra- 
torul, privind-o pe Brittni. Asta implică un cost suplimentar. 

Brittni afișă un zâmbet politicos. 

— Nu, mulțumesc. Nu este atât de important. Se întoarse şi 
aproape că se ciocni de Devin care se uita la o imagine cu cărți 
poștale, aflată pe un ecran uriaș. Tinea o vedere în mână. 
Vederea înfățișa un șir de fete atrăgătoare, în costume de baie, 

sub titlul: „Vedere de pe Plaja Celor Șapte Mile, Grand Cayman“. 

Devin își ridică privirea spre Brittni. 

— Salut. Zâmbi. Văzând că Brittni se uită la vederea pe care 
o ţinea în mână, râse. Asta e pentru Bobby. Ce zici? M-am 
gândit că ar trebui să primească ceva în schimbul excursiei pe 
care a pierdut-o. 

— Serios? murmură ea, ridicându-și sprâncenele în timp ce 
privea imaginea sugestivă a femeilor de pe cartea poștală. Ce 
drăguţ din partea ta! Se întoarse, vrând să plece. 

— Așteaptă. Mâna lui Devin îi prinse braţul. O clipă. 

Scoţând din buzunarul de la spatele şorțului portofelul, 
căută o bancnotă pe care o dădu vânzătorului din spatele 
standului cu cărți poștale. Apoi, prinzând-o ușor de înche- 
ietura mâinii pe Brittni, o conduse în afara holului. 

— Pari supărată. 

— Chiar sunt. Brittni îl privi în ochi. Am încercat să schimb 
cabina, dar n-am reușit. 

— Ai încercat să schimbi cabina? Expresia lui Devin arăta 
surprinsă. De ce? 

Unda de regret din întrebarea lui o impresionă pe Brittni și 
enervarea îi dispăru. Se opri și se lipi de peretele coridorului. 

— Nu știu ce altceva să fac, zise Brittni blând. Deodată simţi 
că o înţeapă lacrimile în spatele pleoapelor. 

— Brittni? Devin veni mai aproape de ea. Pasageri grăbiţi 
treceau pe lângă ei, nici unul nepărând să le dea atenţie. 

— Devin, tu distrugi totul. 

— Nu înţeleg. 

— Simplul fapt că ești aici mă face să... Brittni se opri, 
neștiind cum să continue. Cum ar fi putut să-i spună lui Devin 
că de fiecare dată când erau împreună simţea că eforturile ei de 
a-şi căuta un partener de viață sunt o nebunie. 

Avea nevoie de un bărbat care s-o iubească pentru 
totdeauna — pentru ceea ce era. Devin voia numai să se 

distreze cu ea. El niciodată nu-și manifestase pentru ea nici cel 
mai mic interes înainte ca ea să fi făcut acele schimbări în 
propria înfățișare. 

— Faptul că eu sunt aici te face să ce? întrebă Devin. 

Ochii umeziţi a lui Brittni îl mişcară. Nu intenţionase ca 
lucrurile să capete un asemenea curs. Nu intenţionase să-i 
pricinuiască lui Brittni vreun rău. Ceea ce dorea el era s-o 
protejeze, să-i arate cum să se distreze. Nu dorise s-o facă să 
plângă. 

— Nu-mi pasă ce crezi. Sincer, nu vreau să-ţi stric croaziera, 
zise Devin când văzu că ea nu dă nici un semn că voia să-i 
răspundă. Vreau să te simţi bine. Să te simţi minunat. 

Brittni înghiţi în sec. Ar fi vrut cu disperare ca el să fie genul 
de bărbat care să vrea mai mult decât distracţie într-o relaţie. 

— Haide, o îndemnă Devin pe un ton blând. Am auzit că este 
un bufet foarte bun pe Puntea Lido. Nava este pe cale să 
părăsească docurile. Să mergem sus și să ne uităm. 

Brittni ezită. 

— Nu ţi-e foame? întrebă Devin. 

Amintindu-și că sărise peste micul dejun, Brittni încuviință 
din cap. 

— O.K., se îmblânzi ea. 

Devin îi întinse mâna. 

— Suntem aici ca să ne distrăm, îţi amintești? 

Brittni își strecură mâna într-a lui, clipind din ochii umeziți. 

Strânsoarea lui era caldă și blândă, totuși fermă. 

— Ai dreptate, fu ea de acord. Distracţie. 


* 


Brittni își umplu farfuria cu creveţi, paste și salată, urmându-l 
pe Devin la bufet de-a lungul punţii deschise, spre o masă cu 


ARȘIŢĂ TROPICALĂ 75 


vedere la ocean. Docurile dispăreau încet-încet în timp ce 
transatlanticul înainte spre sud, spre apele caraibiene. 

Se aşezară și începură să mănânce, o tăcere apăsătoare 
aşternându-se între ei. Devin își arunca privirea de la mâncare 
la apă, evitând ochii lui Brittni. 

Luând o înghițitură de creveti și paste, Brittni își ridică ochii 
și se uită la Devin. Razele soarelui de dimineață devreme 
cădeau pe părul lui făcându-l să strălucească. Faţa lui, din 
profil, exprima seriozitate. 

— Devin? Ce ai tu de fapt împotriva încercării mele de a găsi 
pe cineva interesat de o relaţie serioasă? 

Devin duse la buze paharul înalt cu ceai cu gheaţă și bău, 
apoi își îndreptă ochii spre ocean. 

— Nu am nimic împotriva dorinţei tale de a te căsători din 
nou. 

Brittni își ridică sprâncenele. 

— Atunci de ce te opui, făcând să-mi fie atât de dificil să 
întâlnesc bărbaţi pe navă? întrebă ea. 

Devin clătină din cap. 

— Nu cred că ăsta-i cel mai potrivit loc pentru tine să 
întâlneşti bărbaţi interesaţi de o relaţie de lungă durată sau 
orice alt fel de relaţie, de asta. Oftă. Nu vreau să văd cum se 
foloseşte cineva de tine. 

De fapt, sfârși el în gând, i-ar rupe gâtul oricărui bărbat care 
ar încerca să profite de vulnerabilitatea lui Brittni. Și era vul- 
nerabilă. Concepţia ei despre dragoste ar putea să facă din ea 
o pradă ușoară pentru un bărbat iscusit în arta vorbirii. 

— Pot să-mi port singură de grijă, insistă Brittni. Expresia lui 
Devin rămase neîncrezătoare. O.K. Deci, nu ai nimic împotriva 
faptului de a mă întâlni cu bărbaţi în general. Cu bărbaţii de pe 
vas nu vrei să mă întâlnesc. 

— Cred numai că ar trebui să fii mai atentă, spuse el evaziv. 
Purtarea ei superioară cu câteva momente mai devreme îi 

adusese aminte că trebuie s-o ia mai uşor pe Brittni. Nu dorea 
ca ea să fugă de el — nu atâta timp cât el încerca să descurce 
sentimentele amestecate pe care ea i le inspira din momentul 
în care o văzuse la hotel. 

— Deci, de ce n-ai ajuns niciodată aproape să te căsătoreşti? 

Celibatul convins al lui Devin era un subiect asupra căruia 
Brittni meditase de multe ori. Era cunoscut faptul că el nu 
intenționase până acum să se însoare, însă niciodată nu-l 
auzise exprimându-se în legătură cu motivul care-l determina 
să rămână singur. 

— Nu discutăm despre mine, zise Devin. 

— Părinții tăi au avut o căsnicie fericită timp de... cât, treizeci 
de ani? întrebă Brittni. Părinţii lui Devin muriseră într-un 
accident de automobil, curând după ce el absolvise facultatea. 
El nu vorbea mult despre părinţii săi, iar când Brittni văzu cum 
privirea i se întunecă, îi păru rău că adusese vorba despre ei. 

— Da. Privi din nou spre apă, apoi în spatele lui Brittni, 
umbra din ochii lui dispărând ca și cum i-ar fi fost luată cu 
mâna de cineva nevăzut. 

— Ştii, poţi să întâlnești femeia potrivită într-o zi și să-ţi 
schimbi părerea, zise Brittni, detestând tonul plin de dorință 
pe care-l auzi în propria voce. 

Devin îi întâlni privirea. I se păru că detectase o unde de 
speranţă în ochii ei și se încruntă. Brittni avea intenţii serioase 
în a găsi un soț. Iar el dorea numai ca ea să cedeze și să se 
bucure de viaţă, cu el. Fără căsătorie. 

Căsnicia părinţilor săi fusese perfectă... pentru public. 
Toată lumea credea că ei nutresc o mare dragoste unul față de 
altul, şi că trăiesc într-o mulţumire fericită. 

Numai Devin știa adevărul. Casa lui fusese plină de o tăcere 
rece, care i-a rămas întipărită în suflet mult timp după ce se 
mutase. Tatăl său nu fusese niciodată destul de puternic încât 
să facă faţă unui divorț, iar mamei sale, această noţiune i se 

părea inacceptabilă din punct de vedere social. Aşa că au rămas 
împreună... separați totuși. 

Devin se hotărâse de mult că nu este pentru el căsnicia, și 
privindu-și prietenii cum se căsătoresc și divorțează după 
colegiu, și-a întărit această hotărâre. Detesta să sfârșească 
într-unul din divorţurile mizerabile de care prietenii lui se 
plânseseră. Că Brittni trecuse printr-un divorț și se hotărâse să 
încerce din nou, îl uimea. 

li era teamă că dacă Brittni își va pune planurile în aplicare, 
va atrage în capcană un bărbat într-un timp record, exact așa 
cum se gândea Bobby. Problema era, dacă în realitate ea era atât 
de preocupată de căsătorie cum îi dăduse de înţeles lui Devin. 
Cumva va trebui să găsească o cale să stea aproape de ea. 

— Şi dacă te-aș ajuta? îi sugeră el deodată, cuvintele luându-l 
prin surprindere la fel de mult ca și pe Brittni. 

Brittni scăpă furculita. 

— Ce? 

— Nu vreau să-ţi distrug excursia. Pot să te ajut. 

— Este o capcană? Încă mai încerci să găsești bărbaţi pentru 
mine? 

Devin nu se putu opri din râs când văzu expresia ei 
neîncrezătoare. 

— Nu, promit că nu e o capcană. Dacă ești hotărâtă să faci 
asta, vreau să te ajut. 

— Ai de gând să mă ajuti să întâlnesc bărbaţi? 

— Sigur. 

Brittni nu putea să creadă ce-i auzeau urechile. Devin voia 

s-o ajute? În confuzia pe care oferta lui i-o provocase, nu era 
sigură dacă voia s-o ajute sau nu. Da, dorea să-și găsească un 
soț. Dar cu ajutorul lui Devin? 

Cel mai dificil aspect al faptului că Devin era în preajmă, 
realiză ea, nu era îngrijorarea lui fără motiv sau faptul că se 
străduise prea mult să-i ţină companie. Cel mai greu lucru 

venea chiar din interiorul ființei ei... reacția ei interioară la 
prezenţa lui. li ameţea simţurile cu parfumul lui de mosc, cu 
zâmbetul fermecător. Ar mai putea să se concentreze asupra 
găsirii unui soț dacă-l va invita pe Devin să-i stea în preajmă? 

— Care e problema? întrebă Devin. 

— Nici una, replică Brittni. Ce altceva ar fi putut să spună? 
Că senzualitatea lui era mai mult decât putea ea să suporte? 

— Să continuăm, atunci, îi spuse Devin, dându-se pe spate 
în scaunul său și încrucișşându-și brațele, privind-o. Spune-mi 
totul. Povesteşte-mi despre toate planurile tale. 

Brittni dădu la o parte platoul şi luă o mică înghiţitură din 
băutură. Poate că, se gândi ea, dacă-i va spune lui Devin totul, 
va înceta să-l mai vadă într-o lumină atât de senzuală. Poate că, 
dacă va discuta deschis despre planurile ei de a găsi un bărbat, 
atracţia faţă de el va fi neutralizată. 

— Caut un bărbat care să fie interesat de o relaţie serioasă 
pe termen lung. Ti-am spus asta deja. 

Devin încuviinţă din cap. 

— Nu mă interesează atât de mult felul cum arată. Brittni 
își luă privirea de la el. Ochii ei căzură pe picioarele lui 
întinse neglijent de o parte a mesei, lungi, musculoase, 
bronzate. 

— Spui că nu contează cum arată? 

Lui Brittni i se opri respiraţia când văzu verdele vibrant al 
ochilor lui Devin lucind în razele de soare care-i cădeau pe faţă. 

— Deloc, zise ea, liniștindu-și vocea. 

— Atunci, de ce toate astea? întrebă el, arătând cu mâna spre 
trupul ei bronzat. 

Brittni tăcu un moment. 

— Asta e pentru mine, Devin. Dădu din cap. N-am făcut-o 
pentru vreun bărbat. 

— Nici măcar pentru fostul tău soț? întrebă Devin. 

— Mai ales pentru el, replică repede Brittni. N-aș vrea... Nu mă 

interesează cineva care apreciază mai mult înfățișarea decât esența. 

Devin încuviinţă. 

— O.K. Acum, spune-mi, cum ai de gând să întâlnești acest 
tip de bărbat? 

— Prin contactul ochilor. Brittni își dădu părul pe spate, 
întâlnind privirea lui Devin. Bărbaţii se simt atrași de femeile 
care comunică prin ochi cu ei, îi explică ea. 

Devin își cufundă privirea în adâncul ochilor albaștri ai lui 
Brittni. Un bărbat ar putea înota în acești ochi ani de zile, se 
gândi el, vrăjit de lucirea de safir din ochii ei. 

— Inteleg, spuse el într-un târziu. Trase puternic aer în 
piept. Şi de unde ai învăţat lucrurile astea? 

Brittni zâmbi, întorcându-se cu gândul la munca ei. 

— Primul meu articol pentru „Sudul sofisticat“. L-am numit: 
„Asumaţi-vă răspunderea vieţii amoroase“. Cercetările mele au 
scos la iveală câteva idei fascinante care le-ar putea ajuta pe 
femei să-și ţină sub control propria viață. 

— Serios? murmură Devin. 

— Nu râde de mine. 

— Nu râd, insistă el. 

— Nu râzi? Tremurul nesiguranţei în cuvintele ei o trădă și 
Brittni simţi cum un val de căldură îi inundă obrajii. 

— Nu. Devin se aplecă înainte și își apăsă degetele peste ale 
ei. Nu râd. 

— Mulţumesc. Căldura din obraji i se scurse în tot corpul în 
timp ce Devin își îndepărtă mâna de pe degetele ei. Işi linse 
buzele, simţindu-și deodată gura uscată. O.K. Unde eram? A, 
unul dintre primele lucruri pe care cercetările mele le-au scos 
la iveală era cel referitor la contactul ochilor. Ti-am spus deja 
despre asta. Apoi, continuă ea, străduindu-se să-și adune 
gândurile, am descoperit că femeile au nevoie să-și obțină 
satisfacția mergând singure în diverse locuri. Cum ar fi 
croazierele, de exemplu. 

— Înţeleg. Devin încuviinţă din cap în timp ce asculta. 

— Să preiei iniţiativa este cheia, continuă Brittni. Contactul 
ochilor nu este de ajuns. Femeile trebuie să facă mișcări 
curajoase, netradiţionaliste, în relaţiile de azi. 

— Cum ar fi? întrebă Devin intrigat de explicaţia ei. „Mișcări 
curajoase, netradiţionaliste“? Gândurile lui se întoarseră la 
momentele când Brittni alerga de-a lungul plajei și la conturul 
înnebunitor al buzelor ei înainte ca ei aproape să se sărute. 
Acelea erau mișcările pe care el şi le imagina noaptea târziu, sin- 
gur în camera de hotel. 

— Expertii cu care am vorbit cerându-le să facă recomandări 
femeilor, au sugerat ca acestea să facă lucruri neobișnuite, orice 
acțiune la care bărbaţii nu se așteaptă. 

Evenimentele serii anterioare, când ea şi Devin au coborât 
pe plajă, reveniră în mintea ei, Făcuse oare o treabă bună că 
urmase sfaturile acelui articol? Începuse totul bine. Și-a dat jos 
ciorapii și a început să alerge spre țărm. Apoi, a eșuat lamenta- 
bil, lașa din ea dovedindu-se mai puternică atunci când Devin 
încercase s-o sărute. 

— Înţeleg, zise Devin, întrerupându-i gândurile. Cred că ai 
trecut de faza cu contactul ochilor. Eşti în croazieră... un punct 
fierbinte pentru o aventură. Și ești destul de bună pentru a lua 
o iniţiativă. Căldura din ochii lui trimitea fiori prin șira spinării 
lui Brittni. Cred însă că aceasta este partea cu care ai probleme. 

Bătăile inimii ei se înteţiră. Incercă să vorbească, dar vocea 
refuza s-o asculte. 

Devin zâmbi. 

— In această chestiune pot să te ajut să ieși din încurcătură. 


Capitolul 6 


Să iasă din încurcătură? Devin voia s-o ajute să iasă din 
încurcătură? Brittni cugetă, pulsul său crescând sălbatic. 

Deodată, imagini din visul pe care-l avusese cu o noapte 
înainte îi invadară mintea — fanteziile induse în somn în care 
își permitea să iasă din încurcătură, cedând tentaţiei pentru 
Devin. În visul ei, el o sărutase, și ea îl sărutase pe el. Apoi, el 
explorase fiecare centimetru din pielea ei cu buzele lui 
fierbinţi, ducând-o pe culmi pe care niciodată nu ajunsese 
înainte. Fiecare dintre ei îl dorea pe celălalt mai mult decât 
orice altceva pe lume. 

În visul ei, Brittni obținuse tot ceea ce-i plăcea, tot ce-i 
putea oferi dragostea. Tot focul acela înălțător, toată acea 
relaxare minunată — toată dragostea pe care n-o mai 
cunoscuse până atunci. 

Culmi erotice pe care își dăduse seama că n-ar putea să 
ajungă decât cu Devin... 

— Nu înţeleg ce vrei să spui, zise Brittni brusc, ridicându-se 
de pe scaun. Avea nevoie cu disperare să se îndepărteze de 


Devin și de trăirile necontrolabile pe care i le provoca. 

Un valet de pe punte se opri să strângă vasele de pe masă. 
Devin o privi în tăcere până când omul termină și se 
îndepărtă. 

— Vreau să spun că trebuie să ai încredere, explică Devin cu 
blândeţe, dându-și seama că o speriase. Ochii ei se fereau de 
privirea lui ca cei ai unui iepure fricos. Te pot ajuta să capeti 
încrederea de care ai nevoie ca să ieși din încurcături. 

— Şi prin „a ieşi din încurcături“ vrei să spui că...? Brittni 
lăsă fraza în suspensie, aproape fiindu-i frică să audă răspun- 
sul pe care i-l va da Devin. 

Devin deschise gura. El știa ce vrusese să spună cu aceste 
cuvinte. Voia să spună totul... Brittni în braţele lui, buzele ei 
deschizându-se spre ale lui, trupul ei fierbinte în timp ce se 
unea cu al lui. 

— Ceea ce vrei tu să înţelegi, îi sugeră el vag. 

Brittni își linse buzele nervos, apoi zise: 

— Sincer, Devin, apreciez ceea ce încerci să faci, zise ea 
blând. Dar trebuie să fac asta singură. Sincer. Nu cred că poţi 
să faci ceva pentru a mă ajuta. Incercă să zâmbească. Ne 
vedem pe vas. 

Legănatul ușor al șoldurilor ei în timp ce se îndepărta îl 
fascină, ţinându-l captiv în scaun până când își dădu seama că 
ea dispăruse după colț. Se ridică și se grăbi după ea, cuvintele 
ei răsunându-i în minte. 

Brittni voia să-și controleze propria viaţă. Să găsească un 
bărbat cu care să se mărite. 

„Nu cred că tu poţi să faci ceva pentru a mă ajuta“, spusese 
ea. 

Adevărul era că el nu voia s-o ajute să găsească un bărbat 
cu care să se căsătorească. In vâltoarea acestor gânduri îi veni 
unul total inadmisibil. Numai dacă el era acel bărbat. 

Lui Devin i se opri respiraţia la această neașteptată 

revelaţie. El, să se însoare cu Brittni? Sau cu oricine altcineva, 
ce contează? 

Se opri un moment, uimit de o asemenea idee care se 
formase undeva în subconștientul lui. Cu siguranță că era 
rezultatul faptului că se implicase prea mult în planurile lui 
Brittni de a-și găsi un soţ, se justifică el. 

Se grăbi înainte, scoțându-și din cap această nefamiliară — 
și totuși ciudat de ispititoare — imagine a lui însurat cu Brittni. 

O găsi stând lângă una din intrările de la bar, ţinând în 
mână un pahar cu o băutură de culoare roșiatică. Cu cealaltă 
se juca alene cu paiul din pahar. 

Ochii ei păreau aţintiți asupra oceanului în depărtare, mai 
degrabă decât asupra bărbaţilor bronzaţi care stăteau întinși 
lângă piscina rotundă aflată în mijlocul punţii deschise. 

Devin o urmări, așteptând, cu respiraţia grea. In orice 
moment se aștepta ca Brittni să pună ochii ei albaștri pe unul 
dintre bărbaţii din preajmă. Simti în stomac un val fierbinte de 
gelozie. 

Ea, în schimb, se întoarse și dădu ochii cu Devin. 

Se apropie de ea, căldura pe care o simţea în corp 
declanșând scântei de dorinţă şi de nevoie insuportabilă 
pentru ea. 

Brittni duse paharul la gură și bău, ferindu-și ochii de el în 
timp ce se apropia. 

— Salut, zise Devin oprindu-se lângă ea, rezemându-se cu 
spatele la bar. Ea nu răspunse, ci sorbi din nou din pahar. 
Cum merge treaba? întrebă el în sfârșit. 

De data asta, ea îl răsplăti cu o privire. 

— Pentru cineva care a spus că vrea să mă ajute, tu sigur faci 
contrariul, comentă ea rece. 

— Cum adică? 

— Cu greu arăt a fi liberă avându-te pe tine lângă mine, 
replică ea. 

— Nu mă gândeam că o să aștepți ca bărbaţii să vină la tine, 
zise Devin. Credeam că ideea e ca tu să iei iniţiativa. Ideea ca 
ea să ia iniţiativa cu el era ispititoare. Numai dacă ar renunța 
la această vânătoare de soți... 

— Ai perfectă dreptate. Brittni oftă. Bărbaţii bronzaţi, 
aparent o înconjurau și totuși nu se putea apropia de nici 
unul dintre ei. Cu toate eforturile pe care le făcuse pentru a 
se schimba, în sinea ei rămânea timidă, chiar lașă. 

Ori era din cauza lui Devin? se întrebă ea deodată. Era atracţia 
ei pentru Devin un obstacol adevărat care-o împiedica să se 
apropie de alți bărbaţi? Privind în jurul ei, realiză că nu simţea 
nici o atracţie pentru nici unul dintre bărbaţii pe care-i văzuse. 

Își întoarse privirea spre Devin. Un val de dorință îi invadă 
trupul. 

— Am dreptate în legătură cu ce? întrebă Devin. 

— Eu... eu ar fi trebuit să iau iniţiativa, nu să aştept ca 
bărbaţii să vină la mine, zise Brittni. Luă o altă înghiţitură din 
băutură. Nici o speranţă, murmură ea, punând paharul pe 
tejghea. Trebuia să se îndepărteze de Devin și să-și 
limpezească gândurile. Trebuia să se concentreze asupra 
motivului pentru care era aici, înainte de a-și rata croaziera. 

— Nu, aşteaptă. Devin o opri, apucând-o de mână. Știu care 
e problema. 

O, Doamne, știa! Brittni se sperie. Observase dorinţa ei 
pentru el răzbătându-i din fiecare por, fără îndoială. Era ca 
înainte, la colegiu, când ea îl sărutase. 

— Trebuie să exersezi. 

— Să exersez? Brittni se simţi ușurată că Devin părea să nu-și 
dea seama cât de mult o tulbura. Apoi, reflectând la ceea ce 
spusese el, se simţi insultată și se încruntă. Ce vrei să spui? 

— Vezi acei tipi? Devin își îndreptă degetul spre bărbaţii 
lungiţi lângă piscină. Sunt obișnuiți cu femei care să vină și să 
se întindă lângă ei. 

— Serios? În tonul lui Brittni se simţea o uşoară neîncredere. 

— Nu ești pregătită pentru ei. 

— Chiar aşa? 

— Da. 

— Şi pentru cine sunt pregătită atunci? Brittni luă din nou 
băutura și se jucă cu paiul din ea. Apoi, își apropie paiul de 
buze şi sorbi încet, uitându-se la Devin cum o privește. Poate 
că nu era tipul sofisticat de femeie cu care Devin era obișnuit 
să se întâlnească, dar sigur nu avea de gând să-i permită s-o 
trateze ca pe o fetiţă complet inocentă. Chiar dacă așa era. 
Pentru tine? 

— Exact. 

Brittni nu-și putea da seama dacă era un joc sau nu. Tot ce 
spusese el în legătură cu faptul că voia s-o ajute suna sincer, 
însă ea nu putea să uite că Devin era un celibatar convins și că 
era interesat de ea doar ca sora celui mai bun prieten. 

Insă numai pentru asta era el interesat de ea? Ar putea 
spera vreodată să-i schimbe părerea, să-l facă să vadă în ea 
femeia dorită? Oamenii se pot schimba, gândi Brittni repede. 
In definitiv, ea se schimbase. 

Poate, doar poate, dacă l-ar lăsa pe Devin s-o ajute, ar reuși 
să-l facă s-o dorească. Ideea o străpunse în inimă, trezindu-i 
speranţă și teamă în același timp. Nu, nu-și putea permite să 
se gândească la asta. Dar nu putea să renunţe complet la idee. 
Persista ascunsă în subconștientul ei. 

— O.K. Ce vrei să fac? zise ea deodată, spunându-și că este 
de acord numai pentru că Devin părea așa de hotărât. Dacă va 
merge alături de el, poate se va plictisi și o va lăsa în pace. 

Devin zâmbi. Ă 

— Fă tot ceea ce ai vrea să faci ca să atragi un bărbat. li aruncă 
o privire provocatoare. Încearcă lucruri noi, sugerează-mi acti- 
vităţi neobișnuite. Uimește-mă! 

— Şi care este scopul acestei afaceri? 

— Te las pe tine să-ţi dai seama... 

— O, ca un fel de test. 

Brittni sorbi din băutură, sperând ca aceasta să-i dea cura- 
jul de care avea nevoie în următoarele clipe cu Devin. Trebuia 
să-și demonstreze că nu-l dorea atât de tare, încât căsătoria 
nici nu mai conta pentru ea, numai să-i simtă atingerea... 

— Vrei să încep acum? întrebă ea, cu voce tremurată. 

— Asta e ideea, zise Devin. 

Calmul lui o aduse cu picioarele pe pământ. Nu era nimic 
cu Devin. EI își ajuta un prieten, nimic mai mult. N-ar trebui 
să uite asta. 

Brittni clipi, apoi se uită la Devin, punându-și paharul pe 
tejghea. Ridicându-și capul, zâmbi, încercând să-și facă curaj. 
Se întrebă cu disperare ce să facă în continuare. 

— Haide, îl chemă ea, trăgându-l entuziasmată după sine. 

II conduse pe scări în jos, pe Puntea Promenadei, unde se 
afla poligonul de tir. Nu trebuia să aştepte prea mult să-i vină 
rândul. 

Nava lăsa o dâră de spumă în urmă. Coasta Floridei se 
pierdea încet în zare, rămânând în urmă ca o pată înceţoșată. 

— Devin? Brittni se întoarse spre el în timp ce lua pistolul 
în mână. Zâmbi uşor. Vrei să facem un mic pariu? 

Ironia din tonul ei îl atinse pe Devin. Simti deodată o 
fierbinţeală, chiar dacă briza oceanului era răcoroasă. 

— Cu ce miză? întrebă el, rezistând impulsului de a ajunge 
la ea şi a-i atinge umerii. Bluza ei roșie flutura ușor în vânt, 
dezvăluind un „V“ mai adânc al pielii ei ispititoare. 

— O, nu știu. Poate... un sărut. 

Brittni și-ar fi înghiţit cuvintele dacă ar fi putut. Stomacul îi 
tremura și inima îi bătea mai-mai să-i spargă pieptul. Nu putea 
să creadă că spusese asta — chiar dacă s-ar fi putut spune că 
este doar pentru antrenament. 

— Un sărut? 

— Voiam să spun... 

— Nu, nu. Prea târziu să dai înapoi. Un pariu e un pariu. 

Brittni își dădu cu limba peste buze, umezindu-și-le. 
Obrajii i se îmbujoraseră de rușine. 

— OK. 

Inspirând adânc, se întoarse și zâmbi la bărbatul în cămașă 
albă care aștepta cu porumbeii de lut. 

— Gata? întrebă acesta. 

Brittni se uită spre Devin, apoi încuviință din cap, apucând 
pistolul cu încordare. Își ridică privirea spre cer. 

— Dă-i drumul, zise ea. 

Bărbatul activă mecanismul care trimise un porumbel spre 
cer. Arma se descărcă cu un zgomot puternic. 

— Era cât pe-aci, auzi Brittni vocea lui Devin în urechi, 
simţindu-i respiraţia caldă în obraji. 

Se întoarse și-l privi pe Devin în ochi. 

— Am ratat. 

Devin dădu din cap. Ă 

— Pariul ăsta a fost prea ușor. li făcu semn omului să dea 
drumul unui alt porumbel. Chiar în faţa ei. Poate așa va fi în 
stare să-l nimerească. 

Brittni rămase cu gura deschisă. 

— Pot să fac asta, protestă ea. Prima tragere a fost de încălzire. 

Ridică din nou pistolul. 

— Dă-i drumul, zise ea. 

Un alt porumbel de lut se ridică spre cer. Se auzi o 
împușcătură. Porumbelul se prăbuși întreg în oceanul de sub ei. 

— O nouă încercare? 

— Exact. Am dreptul la trei încercări. 

Devin se apropie de Brittni, apucând-o ușor de talia 
subțire, moliciunea sânilor ei apăsându-i brațul. Brittni fu 
cuprinsă de un val de căldură. 

— Uite, zise el, arătând spre armă. Să-ţi arăt ceva. Tine-l cam 

aşa. Puse degetul pe trăgaci. Şi concentrează-te. Fixează-ţi 
ochii asupra tintei. Urmărește-o în timp ce se ridică, 
urmărindu-i cu pistolul traiectoria... însă puţin deasupra ei. 
Apoi trage. Și tine braţul ferm. 

Ferm? Brittni simţea că-i tremură degetele, așa, cu pieptul 
lui Devin lipit de spatele ei, braţul lui înfierbântându-i talia. 

— Dacă nu, o să pierzi pariul. 

Cuvintele lui îi curmară gândurile. Pariul. 

Sărutul. Dacă va pierde, va trebui să-l sărute pe Devin. 

Totuși, mândria ei era în joc. 

— O să reușesc de data asta, spuse ea încercând să insufle 
o notă de curaj vocii sale. 

Devin se dădu înapoi. Brittni inspiră adânc și făcu semn 
instructorului. 

Fermă. Cu ochii pe ţintă. Concentrată. 

— Dă-i drumul! 

Ridicându-și ochii, urmări cu arma porumbelul. Apoi mișcă 
arma puţin înainte, apreciind cât mai avea porumbelul de 
zburat. Apăsă pe trăgaci, închizând ochii când auzi explozia 
împușcăturii. 

Deschizând ochii, un val de satisfacţie o cuprinse atunci 
când văzu că porumbelul explodează, fragmente de lut 
împrăștiindu-se în aer. Ovaţii răsunară în aer. Brittni se 
întoarse puţin, pentru a vedea un grup de pasageri 
aplaudându-i succesul. 

Simti că se înroșeşte. 

Braţul lui Devin îi cuprinse posesiv mijlocul din nou. 

— Felicitări, zise el încet. Ai câștigat. 

Brittni zâmbi, apoi studie expresia feţei lui Devin. El se 
apropie mai tare, îndreptându-și gura spre a ei. 

— Ce vrei să faci? îl întrebă ea, eliberându-se din strân- 
soarea lui. Cu inima zvâcnind se trase câţiva pași înapoi, 
sperând să-și poată calma nervii. 

— Ai uitat de rămășagul nostru? întrebă Devin. 

Brittni îl privi în ochi. 

— A fost doar... un exerciţiu, se bâlbâi ea. Nu voiam cu 
adevărat... 

— Ce nu voiai? 

— Eu... Brittni se opri, fiindu-i rușine să spună că ea nu se 
gândise ca pariul să fie unul real. Am câștigat, în orice caz, zise 
ea. i 

— Iar eu am pierdut. Devin zâmbi ușor. Invinsul sărută 
învingătorul. 

Brittni înghiţi în sec. 

— Nu... nu cred că am specificat aceste detalii, îi spuse ea 
cu voce joasă. Privirea ei îi evită ochii verzi, fugind spre sigu- 
ranta vastului albastru al oceanului. 

Nu putea să-l lase pe Devin s-o sărute. 

Amintirea petrecerii de la colegiu, când se sărutaseră, o 
copleșea. Fusese prea mult umilită atunci, prea rănită. In timp 
ce Devin se gândea la un sărut ca la ceva distractiv — simplul 
rezultat al unui rămășag — Brittni ştia că dacă-l va săruta pe 
Devin, nu va fi niciodată în stare să uite asta. Primul lor sărut 
îi era întipărit în minte de opt ani. Cât timp ar urmări-o un alt 
sărut? 

— Cred că amândoi am înţeles consecinţele pariului, zise 
Devin blând. Dacă pierdeai, mă sărutai tu. Fiindcă am pierdut, 
te voi săruta eu. 

„Consecințele pariului!“ Brittni simţi că i se oprește respi- 
rația. Consecințele puteau să fie mai mult decât un simplu 
sărut. 

Ea ştia fără doar și poate că aceste consecinţe ar fi fost 
mult, mult mai serioase. Acest joc cu Devin devenise prea 
periculos. 

Licărul din ochii lui, umorul lui fin și blândeţea atingerii 
sale se coalizau să ameninte scutul fragil al inimii ei. Fusese 

atât de hotărâtă să găsească dragostea — dar s-o găsească 
folosind toate metodele ei studiate. 

Brittni inspiră adânc, străduindu-se să-și stăpânească teama 
care o cuprinsese. Va trebui să-și păstreze controlul acum, sau 
îl va pierde definitiv. 

Se forță să zâmbească. 

— Fii fără grijă. Te iert. 

Făcu câţiva pași semnificativi spre centrul punţii, în 
căutarea ascensoarelor. Strânsoarea rapidă a lui Devin o opri, 
mâna lui prinzând-o de antebraț. 

— Şi dacă nu vreau să fiu iertat? o întrebă el, fixând-o cu 
privirea. 

Brittni dădu din cap. 

— Tot acest antrenament este o prostie, Devin, insistă ea. N-ar 
fi trebuit să facem asta. Pariul a fost o prostie. Nu trebuie să 
ajungem într-o situaţie stânjenitoare. 

— Stânjenitoare? Devin ridică o sprânceană. 

Brittni simți cum i se colorează obrajii. Cu cât vorbea mai 
mult, cu atât își complica situaţia. 

— De ce ţi-e teamă, Brittni? întrebă el. 

— Nu mi-e teamă de nimic, negă ea cu vehemenţă, trăgându-și 
braţul din strânsoarea lui. 

— Ba da, ţi-e teamă, insistă el. Amintește-ţi de sfatul din 
propriul tău articol. Nu-ţi fie teamă să ieși dintr-o încurcătură. 
Așteptă, întrebându-se dacă mersese prea departe, dacă 
împingea lucrurile prea repede. Brittni își ridică privirea spre 
el, cu ochii vulnerabili și întunecaţi. Vreau ca tu să te simţi 
liberă să acţionezi în acord cu încrederea în propria persoană, 
zise el. 

Brittni făcu câţiva pași înapoi spre balustradă și privi spre 
ocean. 

— Este atât de evident? întrebă ea, atât de încet, încât Devin 
se chinui să prindă cuvintele înainte ca ele să fie duse de briză. 

— Ce să fie evident? Veni mai aproape de ea. 

Brittni îi evită privirea. 

— Că nu contează cum mă îmbrac, cum mă machiez sau 
cum îmi aranjez părul, rămân aceeași timidă Brittni. și dădu 
seama cât de adevărat era ceea ce spunea. Așteptă reacţia lui. 

Ea ştia că starea de nervozitate i se datorează în mare parte 
atracției faţă de Devin. Însă, un alt motiv al ezitării ei era lipsa 
de experienţă. 

Niciodată nu remarcase ca Devin să fie atras de femeile neex- 
perimentate. Femeile pe care le văzuse în trecut cu el erau sti- 
late, hotărâte și cu încredere în sine. Tot ceea ce nu era Brittni. 

— Nu, Brittni, te înșeli, zise Devin blând, cu ochii plini de 
tandrete. Mângâie ușor obrazul ei, apoi lăsă mâna jos. Te-ai 
schimbat. Este mai mult decât o aparență, Brittni pe care eu o 
știam nici măcar n-ar fi îndrăznit să aibă o aventură ca asta — 
să meargă într-o croazieră singură. Încrederea și hotărârea din 
ochii tăi sunt adevărata schimbare, nu felul cum arăţi. 

Brittni simţi că se sufocă de emoție. Grija și respectul din 
cuvintele lui o loviră în inimă. 

— Nu ai atâta experienţă încât să dai frâu liber acestei încre- 
deri, zise Devin. Iei iniţiativa, apoi nu mai știi cum să ieși din 
încurcătură. De două ori pierduse ocazia de a o săruta. De 
fiecare dată sfârșise prin a o dori și mai mult. Știi ce vrei. Însă, 
îndată ce te vezi în faţa ţelului mult râvnit, fugi. 

Avea dreptate, gândi Brittni repede. Mai multă dreptate 
decât și-ar fi închipuit. Și-l dorea pe Devin — și de fiecare dată 
când se apropia de el, îi venea să fugă. 

— Nu mă simt foarte bine în preajma bărbaţilor, cred, spuse 
Brittni, ducând conversaţia spre un nivel mai general. Ultimul 
lucru pe care şi-l dorea era ca Devin să-şi dea seama că inima 
ei tânjea după el, nu după cine știe ce soţ în perspectivă, al 
cărui nume nici nu-l știa. 

— Acum este ceva cu care eu sigur pot să te ajut, zise Devin 

zâmbind ușor. Ştii, desigur, că Bobby aranjase ca voi doi să 
staţi la aceeași masă în restaurant. 

Brittni îi ocoli ochii. 

— Nu? întrebă el mirat. Așa că te voi lua la cină la ora șapte 
și patruzeci și cinci de minute. 

— Nu ştiu, Devin, zise Brittni, întorcându-se cu spatele spre 
ocean. Cina cu Devin. Din nou. După cina cu o seară în urmă, 
când aproape îl sărutase. 

— Va trebui să mănânci, îi aminti el. Și mâncând singură în 
cabina ta, nu vei reuși să-ți pui în valoare abilităţile sociale. 

— Cinând cu tine voi reuşi? întrebă ea. 

Devin ridică din umeri. Considerase asta mai mult ca un 
exerciţiu. li sugerase exerciţiul ca o oportunitate de a face ca ea 
să se simtă mai bine în preajma bărbaţilor. Dar spera că înainte 
de sfârșitul serii, va fi suficient de relaxată ca să-și dea seama că 
între ei doi este ceva, ceva real și inexplicabil... și puternic. 

Nu-și putea explica totuși de ce avea sentimentele pe care 
le avea pentru Brittni. Nevoia de a fi lângă ea, de a o proteja, 
de a o trage lângă el și de a o săruta așa cum nu mai sărutase 
pe nimeni până atunci, îl uimea. Nu mai avusese niciodată 
astfel de sentimente faţă de o femeie. Știa numai că voia să fie 
cu ea tot timpul, că atunci când ea vorbea despre căsătorie cu 
un alt bărbat se simțea ameninţat ca și cum ar fi pierdut ceva 
preţios ce n-ar fi putut recupera mai târziu. 

Singurul lucru pe care-l știa sigur era că avea nevoie de 
timp alături de ea ca să-și dea seama ce se petrece în capul şi 
în inima lui, chiar dacă asta însemna că trebuie s-o învețe pe 
Brittni cum să-i ademenească pe bărbaţi. 

— Mă duc în cabina mea, zise Brittni, evitând să răspundă 
la invitaţia lui direct. Trebuie să-mi despachetez lucrurile. Își 
muşcă buza de jos. Ne vedem la cină. 

Devin se forță să nu meargă după ea în timp ce se 
îndepărta. Voia ca ea să-l dorească la fel de mult cum o dorea el. 

— Brittni? 
— Da? Ea se opri, uitându-se peste umăr la el. 
— Incă îţi datorez acel sărut. 


Brittni îl găsi pe Devin așteptând lângă cabina ei, la ora opt 
fără un sfert. Purta un costum închis la culoare care-i scotea în 
evidență linia puternică a umerilor. Albul cămășii contrasta cu 
fața lui bronzată, punând în evidenţă farmecul zâmbetului lui 
și lumina ochilor de smarald. 

li oferi braţul, cu un gest prea galant ca să-i fie refuzat. Ea 
purta o rochie de satin. Aproape că-i fusese rușine să iasă din 
cabină când, uitându-se în oglindă, văzuse cât de mult 
coboară decolteul. 

— Arăţi absolut minunat, îi spuse Devin, strecurându-și 
mâna pe după umerii ei în timp ce înaintau spre grupul de 
ascensoare din holul central. 

Brittni zâmbi în sinea ei, bucurându-se în tăcere de 
compliment. 

Se opriră în faţa ascensoarelor, așteptând ca ușa să se 
deschidă. Devin o trase lângă el. 

— Mi-e foame, ţie nu? întrebă Brittni, cuprinzând-o timidi- 
tatea. Amabilitatea plăcută a unui bărbat era un lucru nefami- 
liar pentru ea. Nu era sigură cum să răspundă. Cina părea un 
subiect mai sigur. 

— Da, zise Devin. Sunt mort de foame. 

Insă ochii lui erau aţintiți asupra ei, trimiţându.-i fiori prin vene. 

O dată ajunși în sala de mese, fură conduși la una din 
mesele pentru două persoane, luminate de lumânări, aliniate 
lângă unul dintre pereţii imensei încăperi. Acesta va fi locul 
lor obișnuit pe durata croazierei, le explică șeful de sală. 

Devin îi trase scaunul lui Brittni. Ea schiţă un zâmbet timid în 
timp ce el se așeză în faţa ei. 

Un chelner cu o listă de meniuri apăru imediat. După ce își 
aruncă ochii pe ea, Devin comandă o sticlă de șampanie, 
privind-o pe Brittni în timp ce vorbeau. Așteptă încuviințarea 
ei, amintindu-și că ea se supărase cu o seară înainte când 
comandase fără s-o consulte. 

După ce chelnerul se îndepărtă, ea își întoarse privirea spre 
fereastra largă uitându-se la oceanul întunecat. Brittni se 
gândi că panorama la micul dejun — cu soarele răsărind din 
apă — e spectaculoasă, și se văzu pe sine la masa de dimineaţă. 
Din nou cu Devin... Ă 

Fu surprinsă cât de uşor accepta această situaţie. Inceta să 
mai lupte. Nu mai simțea îndemnul să încerce să-și schimbe 
locul în sala de mese, după cum mai devreme încetase să 
încerce să-și schimbe cabina. Fără îndoială că Devin se va 
plictisi curând de sora prietenului său. Și ea va putea să-și 
caute liniștită un soț. 

Se încruntă în timp ce studia meniul, dându-și seama 
deodată că începuse să se gândească la căutarea unui soţ ca la 
o corvoadă. Alungând acest gând, își reaminti că scopul ei 
principal era găsirea unui soţ. Această cină cu Devin avea ca 
scop numai să înveţe să se simtă mai confortabil în compania 
bărbaţilor. Nu putea să-și permită să uite că ăsta era numai un 
antrenament. 

Chelnerul se întoarse cu șampania. După ce acesta plecă, 
Brittni ridică paharul. 

Devin o privi pe Brittni în tăcere, întrebându-se la ce se 
gândește ea acum. Părea serioasă. Prea serioasă. 

— Deci... ce-o să fac mai departe? întrebă ea deodată. 

Timp de un minut, Devin nu-și putu închipui despre ce 
vorbeşte. EI uitase complet că nu era o întâlnire romantică. 

— Ei bine? întrebă Brittni. 


Capitolul 7 


Devin se uită peste masă la Brittni în timp ce mintea sa 
căuta să formuleze un răspuns care să fie onest și nepericulos, 
în același timp. Ce va face mai departe? 

Ar trebui să-i spună că se comportă atât de bine încât el 
uitase deja că întâlnirea lor din această seară era doar una de 
antrenament. 

Devin renunţă rapid la acest răspuns. Brittni nu era 
pregătită să audă aceste cuvinte. Nu acum, când ea căuta cu 
atâta febrilitate un soţ — și nu atâta timp cât inima și mintea lui 
rămâneau în confuzie. 

Nimic nu mai părea sigur. Nici măcar situaţia lui de bărbat 
celibatar. 

Dacă Brittni găsea un bărbat interesat de o relaţie de lungă 
durată? Devin nu era sigur că ar sta pasiv şi ar lăsa-o să plece. 

— Presupun că-mi vei spune ce să fac în continuare, îi între- 
rupse Brittni gândurile. Deci... ce zici? 

Blândeţea vulnerabilă a ochilor ei albaștri îi atinse inima. 

— Perfectă, spuse el încet, întinzându-se peste masă și 

prinzând-o de mână. Eşti absolut perfectă. Însă îmi pare că 
dacă tu analizezi ce facem noi aici, nu prea te relaxezi, nu? 
Relaxează-te numai. Uită de toate şi simte-te bine. 

Devin îşi dori deodată să-și urmeze propriul sfat. Să se 
relaxeze și să se simtă bine fusese motto-ul lui ani de zile. 

Să trăiască după acest motto nu mai părea atât de uşor. Nu 
acum când Brittni îşi căuta un sot. | 

— O.K., încuviinţă Brittni. Promit să mă relaxez. li zâmbi. 
Ochii ei străluceau, trimițând săgeți de căldură în pieptul lui 
Devin. Şi mă voi simti bine, adăugă ea. 

Brittni era uimită că se simţea atât de bine. Doar faptul că 
era cu Devin însemna încântare. Era numai o repetiţie. Era 
totuși ceva real, ceva care se întâmpla. 

Și se întâmpla acum, în seara asta. Deodată, urmarea sfatu- 
lui lui Devin, să se relaxeze și să se simtă bine, părea cea mai 
bună cale, în definitiv. Fusese atât de ocupată în ultimul timp 
cu pregătirile pentru această croazieră, atât de concentrată 
asupra obiectivului ei. 

Poate prea concentrată, își spuse ea. Uitase să se distreze. 

Pe loc, Brittni se hotări să se bucure de momentele 
petrecute cu Devin... și să nu-și facă probleme pentru ziua de 
mâine sau pentru găsirea unui soţ. Se intoarse entuziasmată la 
meniu, râzând cu Devin de felurile neobișnuite de mâncare și 
întrebându-se care ar fi mai bun. 

Brittni își dădu capul pe spate, sorbind ce mai rămăsese 
din șampanie și zâmbindu-i lui Devin. El îi atinse mâna. 

— Mulţumesc, zise el. 

Brittni îl privi, neștiind la ce se referă. Ea ar fi trebuit să-i 
mulțumească. Devin a fost cel care a întreţinut conversaţia 
plăcută în timpul mesei. El a povestit totul despre casa de pe 
plajă pe care o cumpărase recent pe insula Palms, lângă 
Charleston. A făcut-o să râdă de glumele lui privind eforturile 
de a renova casa veche de treizeci de ani. Apoi a întrebat-o 

despre locul ei de muncă, dându-i ocazia să vorbească despre 
un subiect pentru care entuziasmul ei era fără margini. El 
părea să-și dea seama de încrederea pe care munca ei i-o 
insuflase și o încurajase să se destăinuie. Lucrul pe care Alan 
niciodată nu-l făcuse. 

— Pentru ce îmi mulțumești? 

— Pentru că n-ai mâncat ca o vrabie. Urăsc femeile care abia 
ciugulesc în faţa bărbaţilor. Intotdeauna mi le închipui 
mergând acasă și golind o pungă întreagă de cipsuri de 
cartofi. 

Devin zâmbi când văzu roșeaţa din obrajii ei, amintindu-și 
de acceptarea ei timidă a complimentelor lui când o condusese 
în sala de mese. Atunci i-a spus doar că arăta minunat. Nu i-a 
spus cât de mult îl ispitea pielea fină a umerilor ei, cum liniile 
pe care bluza ei mulată le scoteau în evidenţă îi trimiteau fiori 
prin vene sau cum ridicătura încântătoare a sânilor ei îi afecta 
fiecare nerv din corp. 

Nu i-a spus nimic despre nici unul din aceste lucruri, însă 
ştiuse că toate acestea se simțeau în vocea lui, în inima lui, 
când i-a spus cât de bine arată. 

Se simţea atât de bine cu mâna pe mijlocul ei, atunci când 
o conducea. Și ea i-a permis s-o atingă, fără să protesteze. 

Cina a fost ușoară și perfectă. Ca și cum ar fi fost împreună. 
Și o făcuse să se simtă fericită. Acest lucru îl încurajă. 

— Așadar, spui că sunt un purceluș? întrebă Brittni. 

Devin râse. 

— Nu, spun că te relaxezi. 

Se relaxase, fu Brittni de acord. Complet. Și totul fusese 
minunat. 

— M-am simţit bine, zise ea. 

— Spui asta ca și cum seara s-ar fi terminat, concluzionă 
Devin. Și abia a început. 

Brittni se uită la el întrebător. 

— Spune-mi ce ti-ar plăcea să facem. Este un spectacol de 
comedie. Putem să jucăm la cazino. Să bem și să dansăm pe 
oricare dintre cele șapte punți ale navei. Zâmbi. Sau, putem 
face o plimbare tăcută sub clar de lună, adăugă el blând. 

Brittni nu trebui să se gândească de două ori ca să aleagă. 
Toate plăcerile de pe vas care sunau atractiv în broșură, i se 
păreau acum gălăgioase și plictisitoare. 

Era o singură persoană cu care voia să fie în noaptea asta. 

— Cred că o plimbare ar fi minunată, zise ea zâmbind. 

Devin îi întoarse zâmbetul, ridicându-se să-i tragă scaunul. 
Lăsară în urmă zarva din sala de mese, urcând cu liftul la una 
din punţile de deasupra. Devin îi luă în tăcere mâna, 
împletindu-și degetele cu ale ei. Ea nu protestă. 

Merseră în tăcere câteva momente, bucurându-se de briza 
ușoară și de frumusețea strălucirii lunii deasupra apei 
întunecate. Din când în când, grupuri care se plimbau le 
deranjau intimitatea. 

Devin se trezi că-l deranjează, dorindu-și ca aceștia să 
dispară. Privind în jur, observă că puntea de sus, Puntea 
Soarelui, părea goală. O conduse pe Brittni spre scări și, 
ajungând sus, fu mulţumit să constate că puntea era într-adevăr 
goală, fără pasageri. 

Se plimbară de-a lungul punţii, spre pupa, privind siajul 
navei, care sclipea în lumina lunii. Ochii lui Devin se întoar- 
seră repede spre Brittni. Apoi, ea își întoarse privirea spre el. 

— Brittni? întrebă el încet. 

Ea aşteptă și el se întrebă ce să spună. Voia să-i spună că se 
îndrăgostise de ea. 

Și că nu se mai îndrăgostise niciodată până atunci, așa că 
nu avea idee dacă ceea ce simţea era real. Ştia numai că ceva 
îi subjugase inima. Și acest ceva era Brittni. 

Surprinzător, perspectiva îndrăgostirii de Brittni nu-l 
speria. Din contră, i se părea ceva minunat. 

— Poftim? răspunse ea după un moment de tăcere. Felul în 
care el o privea o ameţea. Aproape că ar fi crezut că el o place. 
Ochii lui într-ai ei o ardeau atât de intens, atât de fierbinte, 
încât se simţea ca mistuită de flăcări. 

— Voiam numai Să... îngăimă Devin, șovăind, temându-se 
nu atât de sentimentele care-l animau, cât de reacţia ei. Nu-i 
putea oferi o căsnicie. Nu acum. Nu încă. Poate că niciodată. 
Nu avusese timp să-și ordoneze emoţiile care i se amestecau 
în suflet. Și el știa cât de importantă era căsnicia pentru 
Brittni. 

Tot ceea ce putea să spună sincer, acum, era: „Cred că m-am 
îndrăgostit de tine“. Nu era suficient. Și el știa asta. 

Inghiţi în sec, deodată nervos, și fu uimit. El niciodată nu 
se simţise nervos în preajma femeilor. 

Dar acum, Brittni părea capabilă să-l facă să aibă senti- 
mente pe care nici o femeie nu i le inspirase până atunci. Și 
poate că nu i le va inspira niciodată. 

— Eu doar... Se opri din nou. 

— Devin? Brittni începu să se întrebe dacă nu era ceva în 
neregulă. Nu era Devin cel care să se piardă în cuvinte. S-a 
întâmplat ceva? întrebă ea. 

— Nu, negă el repede. 

— Ştiu că e stânjenitor, zise ea. Ştii, întâlnirea. Eşti obișnuit 
să fii cu femei mai... Ă 

— Mai false, mai reci, adăugă Devin prompt. Își luă mâna 
din mâna ei și își prinse bărbia în palmă. Mai puţin tu. 

Brittni îl privi, văzând jocul de lumini și umbre din ochii 
lui. Cuvintele lui o înfioraseră. 

— Nu înţeleg ce vrei să spui, admise Brittni. 

Devin zâmbi. 

— Asta îmi place la tine, replică el, lăsându-și bărbia și 
trecându-și degetele prin pletele ei. Tu nu pretinzi că 
știi întotdeauna ce este mai potrivit să faci sau să spui. 

Tu ești naturală... drăguță și dulce, nu artificială și rece. 
— Tăcerea şi timiditatea sunt puncte forte acum? întrebă 

Brittni jumătate în glumă, jumătate în serios. Alan o făcuse 

întotdeauna să se simtă ca un copil inadaptat social. 

— Tot ce văd la tine sunt numai puncte forte, zise Devin 
blând, răsucindu-i încet cu degetul o șuviţă de păr și privind-o 
în ochi. 

Se gândi la multele femei cu care avusese întâlniri de-a 
lungul anilor. Realiză că toate fuseseră la fel: reci, manechine 
stilate. Tipul de femei care nu puneau niciodată întrebări 
după o noapte scumpă în oraș, urmată uneori de câteva ore 
de intimitate detașată. 

Devenise, se gândi el, specialistul î în nonrelaţii. Însă cu 
Brittni, pentru prima dată, simţea că nu l-ar satisface numai 
câteva nopți. 

„Distrează-te“, încercase s-o convingă de când o găsise în 
Miami. Acum nu mai era sigur că este suficientă numai 
distracţia. 

— Să nu te schimbi prea mult, Brittni, spuse el. 

— Poftim? 

— Ai făcut câteva schimbări minunate, explică el. Hainele 
tale, felul cum arăţi. Îşi aruncă ochii apreciativ peste rochia ei. 
Eşti minunată. La fel și încrederea pe care ai construit-o în 
tine. Vocea lui deveni serioasă. Numai nu schimba ceea ce este 
în inima ta. 

Brittni râse ușor și Devin îşi trecu mâna de pe părul ei pe 
moliciunea cefei. Îi simţi pielea fierbinte și fină la atingere, 
făcându-l să dorească să exploreze mai departe, plăcându-i 
senzaţia pe care i-o dădea carnea ei sub degete. Parfumul ei de 
flori îi îmbăta simţurile, provocându-i o dorință insaţiabilă 
pentru ea. 

— Britini? 

Ea se uită la el, cu ochii larg deschişi, întrebător. Devin își 

lăsă degetele de pe gâtul pe spatele ei. O trase lângă el, brusc 
și puternic, presiunea uşoară a sânilor ei sub satin apăsând 
asupra cămășii lui albe. 

— A rămas o mică problemă în legătură cu sărutul pe care ti-l 
datorez, zise el pe un ton aspru. 

Nu mai era cale de întoarcere de data asta. Devin văzu 
dorința din ochii lui Brittni înainte de a-și apleca faţa și de a-și 
lipi buzele de ale ei. Ea păru că ezită, apoi deschise gura, într-o 
dorinţă de explorare. Limbile lor se întâlniră cu delicateţe. El 
simţi o bruscă eliberare în mișcările ei, abandonarea inhibiţiei, 
incapabilă să se opună valului de pasiune care pusese 
stăpânire pe ea. 

Focul ardea adânc și Brittni căzu pradă sărutului devorator 
al lui Devin, și dorinţei care izvora din fiinţa ei de a savura 
ceea ce-și dorise atât de mult. Mâinile lui se mișcară pe spatele 
ei, născând fiori de dorinţă în locurile pe care le atingeau. 

Ea ştia că dorea de la Devin mai mult decât un sărut. Îşi 
dorea degetele lui pe pielea ei, aducând-o pe culmile fericirii, 
aşa cum fusese în visul ei. 

Devin îi lăsă gura apoi, și ea gemu. O secundă mai târziu ea 
gemu mai adânc când buzele lui îi căutară gâtul, coborând în 
jos spre sâni; apoi se ridicară din nou spre buzele ei. Puțin mai 
târziu, buzele lor se despărţiseră și ea își lăsă capul pe pieptul 
lui Devin. Pulsul i-o luase razna și lipită de cămașa lui, îi auzi 
inima bubuind. 

Brittni își deschise ochii și se uită în privirea întunecată a 
lui Devin. Respirația îi deveni rapidă. El ridică o mână și o 
atinse pe obraz. 

Brittni realiză în acel moment că nu știa exact când se 
îndrăgostise de el. 

Ştia numai că nu de azi, de ieri. ÎI iubea de când era copilă, 
petrecându-și timpul cu fratele ei mai mare și cu cel mai bun 
prieten al lui. Un prieten bun care nu avea niciodată timp să 


102 SUZANNE DYE 


stea de vorbă cu o fată singură și s-o includă în activităţi și 
conversaţie. Și în distracții. 

Studiind privirea caldă a lui Devin, se întrebă când nu-l 
iubise. Şi dacă va înceta vreodată să-l iubească. 

Dacă va dori vreodată să înceteze. 

Strângându-și braţele în jurul lui Devin, Brittni se lipi de el. 

Căldura trupului lui puternic trimitea mesaje senzuale care 
vibrau sălbatic în creierul şi inima ei. 

— Devin, șopti ea ridicându-și capul să privească în ochii 
lui. Sărută-mă din nou. Işi trecu degetele prin părul lui, 
îndemnându-l să-și coboare fața pentru a-i întâlni buzele, s-o 
sărute încă o dată. 

Faţa lui se apropie de a ei, respiraţia lui mângâindu-i 
buzele. Se opri și o privi în ochi. 

— Asta nu mai e antrenament, nu-i așa, Brittni? întrebă el 
blând, simțind deodată nevoia să se asigure că ea este 
conștientă de ceea ce fac, că îl dorește pe el, nu pe cine știe ce 
bărbat imaginar. 

El ştia că o doreşte. Sărutări sub clar de lună, înconjurați 
de apa clipocind, nu erau destul. Voia s-o ţină în braţe, s-o 
atingă, să-i arate emoţiile de care era cuprins, să o posede — în 
modul cel mai profund și fizic cu putință. 

Brittni se uită la Devin. Cuvântul „antrenament“ îi răsună 
în minte. Cum putuse să uite? 

Amintirea momentelor de la petrecerea de la colegiu îi reveni 
în minte. Era doar un antrenament. El nu o dorea cu adevărat. 

— Brittni? întrebă Devin încet, întinzând mâna spre ea. Ea 
se dădu înapoi, nevrând s-o mai atingă. Nici mila lui. 

— Nu, şopti ea confuză. Asta... n-ar trebui... Il săgetă cu 
privirea, remarcând îngrijorarea din ochii lui. Apoi, se întoarse 
și se îndreptă spre scări. Văzuse aceeași ingrijorare înainte, 
după ce-l sărutase în urmă cu opt ani. El o privise ca și cum ar 
fi crezut că ea își pierduse minţile. 

Ce trebuie să gândească el acum? Creierul ei lucra sălbatic 
în timp ce se îndrepta spre lift. El îi dăduse un simplu sărut în 
lumina lunii, ca parte a „întâlnirii“ lor. Ea încercase să 
transforme asta în ceva ce niciodată n-ar putea fi. Il sărutase 
din nou. Dorinţa topită pe care o simțea până jos, în stomac, 
îi aminti cât de mult îl dorea. , 

Un grup de pasageri aștepta lângă ascensor. Intorcându-se, 
Brittni îl văzu pe Devin venind spre ea și se aruncă spre scări, 
coborând câteva punți până s-o găsească pe a sa. 

Avea cheile în ușa cabinei când el o ajunse. 

— Brittni, stai! O prinse de mână, oprind-o să deschidă ușa. 

Trăgându-și mâna înapoi, ca și cum Devin ar fi tinut o 
flacără în mână, îl fixă cu privirea. 

— Nu, oprește-te tu, Devin, zise ea, mascându-și intimi- 
darea printr-o furie rece. Holul era gol, fără pasageri ocupati 
cu diferite alte activităţi în seara aceea. 

— Trebuie să discutăm. Trebuia să știe de ce fugea de el. Un 
minut, se gândise că va fi a lui, în sfârșit. Apoi ea a fugit. 

— Nu! Ea dădu din cap cu hotărâre. Asta a fost. S-a termi- 
nat, Devin. Fără jocuri, fără antrenamente! 

— Antrenamente? Devin se uită la ea, încruntându-și 
sprâncenele. Tu chiar crezi că ce s-a întâmplat între noi a fost 
antrenament? 

— Dacă nu a fost antrenament, atunci ce a fost? îl întrebă ea. 

Dragoste? Devin nu era destul de sigur de sentimentele 
sale ca să spună cuvântul cu voce tare. 

— Nu știu, spuse el. Insă n-a fost un antrenament. Oftă, pus 
în dificultate de încercarea de a explica sentimentele misterioase 
pe care le simţise. A fost ceva cu mine și cu tine, Brittni, încercă 
el. A fost ceva prin care n-am mai trecut până acum. A fost... 

— A fost un joc! ţipă Brittni. Lacrimile îi încețoșaseră ochii. 
Se întoarse spre ușă, evitând să-l privească pe Devin. Pe 
bâjbâite, căută ușa cabinei sale. 

Păşind înăuntru, se înfioră când simţi mâna lui Devin pe 
spatele ei. 

— Brittni, ăsta nu e joc. 

Ea înghiţi în sec. Nu-i putea permite să se mai apropie de 
ea. Numai ar răni-o. Devin, celebrul holtei. 

Ea venise în această croazieră ca să găsească o relaţie de 
lungă durată. Trebuia să oprească acest joc acum. Când încă 
mai avea puterea s-o facă. 

— Te rog să mă lași în pace, șopti ea fără să-și întoarcă fața 
către el. Ea aşteptă, dar el nu se mișcă. Ce trebuie să-ți spun 
ca să-mi dai puţin spaţiu în călătoria asta, și să mă lași să-mi 
văd de planurile mele? Bravada rece a cuvintelor ei îi dădu lui 
Devin o senzaţie de greață şi simţi cum genunchii i se înmoaie. 

— Uită-te la mine și spune-mi să plec. 

Brittni clipi, ochii umezindu-i-se din nou. Inspirând adânc, 
făcu eforturi ca să-l privească în faţă. 

Ochii lui de smarald îi căutau pe ai ei. 

— Te rog, lasă-mă în pace! repetă ea. 

După câteva momente ce părură fără sfârșit, el se întoarse 
și se indepărtă. 


Brittni deschise ochii în lumina razelor soarelui de 
dimineaţă, care răzbăteau printre jaluzelele ferestrei largi a 
cabinei sale. Stomacul îi clocotea. Valuri uriașe de greață o 
copleşeau. Puse un picior jos din pat, apoi se ridică, dar căzu 
înapoi pe saltea. 

Apăsându-și mâinile pe frunte se întrebă ce este în nere- 
gulă cu ea. Apoi își aminti de seara de dinainte, cina, 
șampania. Sărutările. 

Şi îşi aminti de cuvintele ei către Devin în faţa cabinei ei. 

Brittni era mulțumită că se simțea prea bolnavă ca să fie 
rușinată de întregul episod. 

Incercă încă o dată să se ridice, fără prea mare succes, și se 
trânti pe podea. Se întrebă dacă cumva din cauza șampaniei se 
simţea rău. Nu-și amintea să fi băut atât de mult. Însă era o 
scuză convenabilă pentru comportamentul ei, se gândi, 
amintindu-și de scena de pe Puntea Soarelui. Douăzeci de 
minute mai târziu, ajunse la marginea patului și reuși să se 
ridice în genunchi, apoi căzu din nou pe saltea. Efortul o făcu 
să ducă mâinile la gură, încercând să oprească valul de greață 
care-i urca dinspre stomac. 

Rămase întinsă în tăcere până când senzaţia de vomă îi 
trecu, gândindu-se să stea lungită în pat, fiind singurul lucru 
bun pe care îl putea face. Închizând ochii, lăsă somnul s-o 
cuprindă, sperând că asta o va ajuta să se simtă mai bine. 

Când deschise ochii din nou, soarele caraibean strălucea 
printre jaluzele și un ciocănit puternic se auzi în ușă. Incercă 
să se ridice, dar își dădu seama că nu-i este mai bine ca înainte. 
Greaţa o culcă din nou pe saltea. 

— Brittni? Brittni! Eşti înăuntru? 

Devin. Deodată, toată timiditatea pe care o simţise cu o 
noapte înainte dispăruse. Avea nevoie de ajutor. Și ciudat, în 
ciuda tuturor lucrurilor, vocea lui Devin venea ca ceva 
liniștitor. 

Işi linse buzele uscate, încercând să vorbească. 

— Brittni! 

Devin ciocăni mai tare în ușă. 

— Sunt aici, răspunse ea cu o voce slabă. Am nevoie de 
ajutor. Mă simt rău, Devin, te rog... 

— Brittni? 

— Sunt aici, încercă ea din nou. 

Nefiind sigură că el o auzise, Brittni își strânse toate pute- 
rile să se ridice. Genunchii i se înmuiară periculos. Se apucă 

repede de marginea biroului, apoi se sprijini de perete, 
străduindu-se să ajungă la ușă. 

Se prăbuși la jumătatea drumului. Nemaiauzind bătăi în ușă, 
ştiu că Devin plecase. Lacrimi îi ţâșniră din ochi și i se prelinseră 
pe obraji. Răsucindu-se pe podea, își luă fața în mâini și plânse. 

Simti o mișcare ușoară din direcţia ușii. Deschizând ochii și 
uitându-se în sus, îl văzu pe Devin. Josef stătea în spatele lui. 

— Brittni? Devin se apropie de ea şi se lăsă în genunchi. Ce-i 
cu tine? Când văzuse că nu apare la micul dejun, el se gândise 
la început că Brittni voia să-l evite. Din fericire, îl găsise pe 
valet, care deschisese repede ușa după ce Devin auzise 
strigătul de ajutor. Ă 

— Nu știu ce-i cu mine, șopti Brittni. Işi dădu cu mâna peste 
obraji, ștergându-și lacrimile. Mă simt rău. Privi în lături, incapa- 
bilă să întâlnească privirea îngrijorată a lui Devin. 

EI îi atinse obrajii, blând, apoi îi dădu la o parte părul de pe 
frunte. 

— Nu ai temperatură, spuse el. 

Ea pufni. 

— Cred că sunt mahmură. Nu știam că poate fi atât de rău, 
zise ea cu voce plângăcioasă. 

— Nu trebuia să bei atâta, spuse Devin, îngrijorarea răzbătând 
din cuvintele lui. 

— Doamnei nu-i este rău din cauza băuturii, zise valetul, cu 
un aer de siguranță. Are rău de mare. 

Devin se uită la Josef, apoi se întoarse din nou spre Brittni. 

— Brittni? 

Ea își întoarse faţa către el. 

— Ai mai avut vreodată rău de mare? 

— Nu, spuse Brittni, lingându-și din nou buzele. Dar n-am 
mai fost niciodată pe un vapor. M-am gândit că nu poţi avea rău 
de mare pe o navă de croazieră. 

Josef adăugă cu superioritate: 

— Văd pasageri care au rău de mare tot timpul. Se uită la 
Devin. Dânsa are rău de mare. Doctorul este cu o punte mai jos. 
Poate să-i facă o injecție și se va face bine. 

— O injecție? Ochii lui Brittni se măriră. 

— Vrei să te simţi mai bine azi, sau mâine? întrebă valetul. 
Dacă mâine te vei simţi mai bine, îţi voi mai da doar niște pastile. 

Brittni simţi o nouă senzaţie de greață când auzi cuvintele 
lui Josef. Îl auzi pe Devin multțumindu-i, apoi sunetul ușii 
închizându-se după Josef. Simti cum Devin îi atinge părul, 
degetele sale mișcându-se ca o mângâiere pe capul ei. 

— Brittni? şopti el. Va trebui să mergem la doctorul vasului. 

— Nu pot să merg, îi spuse ea cu voce sugrumată. 

Devin o întoarse spre el, ţinând-o ușor de umeri. 

— Te voi ajuta eu. 

Ea scânci, dându-i lacrimile din nou. 

— Nu vreau ca tu să trebuiască să... 

— Eu vreau, zise Devin ferm. Părea că aceasta ar fi singura 
posibilitate ca ea să-i permită să stea în apropiere. 

Durerea pe care o simţise când o pierduse cu o seară înainte 
îl făcuse să-și dea seama de adevăratele lui sentimente. O iubea 
pe Brittni, şi nu pentru hainele sexy sau curbele ei senzuale, deși 
acestea jucaseră un rol important în atracția lui față de ea. Se 
îndrăgostise de curajul și hotărârea din ochii ei și atitudinea ei 
de a nu se da bătută după o căsnicie eșuată. 

O iubea pentru că-l făcuse pe el să creadă în dragoste, pentru 
valul de emoţii pe care i-l stârnea de fiecare dată în suflet. Tot ce 
trebuia să facă era s-o convingă de natura sentimentelor sale. 

— Acum va trebui să te îmbraci. 

Brittni rămase cu gura căscată. Uitase complet că tot ce purta 
pe ea era numai o cămașă care abia îi atingea coapsele. Privind 
în jos, văzu că picioarele îi erau goale. 

Brusc, încercă să se ridice. Devin o prinse, înconjurând-o cu 
brațul lui puternic. 

Ochii lui îi prinseră privirea, și inima ei începu să bată cu 
putere. Nu era sigură dacă ameteala pe care o simţea se datora 
răului de mare sau căldurii lui blânde. 

— Pot găsi vreo pereche de pantaloni scurți pe aici? 

— Eu... în comodă, zise Brittni cu un tremur în voce. 

Devin o puse ușor pe podea înainte de a se intoarce să se uite 
după pantaloni. Brittni îl privi în timp ce el scotocea prin 
sertarul comodei, enumerând în minte tot ceea ce el trebuia să 
fi atins în sertare: ciorapii cu dantelă, jartierele, bikinii de satin. 
Cămașa de noapte pe care o cumpărase pentru plăcerea 
Domnului Perfect. A 

Și-ar dori ca Devin să fie acest domn. Insă el era împotriva 
căsătoriei... și o privea ca pe o soră. 

— Iată-i, zise Devin, ținând în mână o pereche de pantaloni 
scurți de blugi. Ce zici de ăștia? 

Brittni încuviinţă din cap. Devin i-i dădu în mână și aşteptă. 

— Intoarce-te, îi ceru Brittni. 

Devin zâmbi și se supuse. 

— Bolnavă ca un căţeluş şi ei îi e teamă că o voi vedea 
punându-și pantalonii pe ea, murmură el. 

— O.K., zise Brittni după ce-și trase pantalonii scurţi pe ea. 

— Când voi înceta să te mai port în brațe? întrebă el cu 
Voioşie. 

— Sunt blestemată, zise Brittni în timp ce arunca o privire în 
oglindă. Fără machiaj, cu părul răvăști, în cămașă și şort. 

Nu se mira de ce Devin chicotise când ea îl rugase să se întoarcă. 

— Arăt îngrozitor, comentă ea, luându-și capul în mâini. 

Devin se opri să închidă ușa. Holul era gol şi tăcut, cu 
excepția sunetelor ce proveneau de la motorul navei. Pentru 
câteva secunde, el se opri în tăcere și o scrută cu privirea. 

— Arăţi minunat, zise el cu sinceritate. 

— Mulţumesc, răspunse Brittni sarcastic. De acum voi şti să 
tratez toate complimentele tale cu seriozitate. 

— Nu, vorbesc serios, insistă Devin, cu vocea scăzută şi ochii 
blânzi. Eşti o fată frumoasă, Brittni. Cu sau fără machiaj, și haine 
elegante și sexy. 

Brittni înghiţi în sec, întorcându-și faţa pentru a-l privi pe 
Devin în ochi. Ochii lui de un verde-inchis îi priviră pe ai ei cu o 
seriozitate neobișnuită. Ea simţi sinceritatea în spatele cuvintelor 
lui. 

— Devin? 

— Poftim? 

Voia să-i spună cât de minunat o făcuseră să se simtă cuvin- 
tele lui, cât de rău îi părea pentru ceea ce-i spusese cu o noapte 
înainte. Și cât de uimită fusese că după cele ce-i spusese, el 
fusese suficient de îngrijorat ca s-o caute, să vadă ce-i cu ea de 
dimineaţă. 

Cel mai mult voia să-i spună că-l iubea. 

— Cred că o să mi se facă rău, fu tot ce putu să spună. 

Devin o privi cu îngrijorare. Brittni își apăsă degetele pe 
buze, simțind cum îi tremură mâinile. 

— E-n regulă, îi spuse ea un minut mai târziu, greața părăsind-o. 

— Eşti sigură? 

Ea dădu din cap, coborându-și privirea. Devin începu să 
pășească pe hol, ținând-o pe Brittni strâns la piept. Când au 
ajuns la ascensoare, Devin apăsă pe buton și aşteptă în tăcere. 

Privind în jos la silueta feminină pe care o ţinea în braţe, 
Devin observă expresia gânditoare a lui Brittni. Ştia că îndată ce 
se va simți bine, îl va alunga. 

Nu avea prea mult timp la dispoziţie ca s-o convingă să-i mai 
dea o șansă. Trebuia să rezolve totul în timpul care-i mai 
rămăsese. 

Dar cum? 


Capitolul 8 


— Poate doar puţin ceai cu gheață acum, îi zise Brittni lui 
Devin, stând la una din mesele de afară unde luaseră prânzul 
în ziua trecută. Poate că voi mânca ceva mai târziu. 
Mulţumesc, adăugă ea. Pentru tot. 

— Nici o problemă, zise el. O studie cu o expresie serioasă. 
Hei, zise el, întinzându-se s-o atingă pe umăr. Imi pare bine că 
am fost aici. 

Brittni își mușcă buza de jos. 

— Mă... mă bucur că ai fost aici, admise ea. Devin zâmbi. 

După câteva ore de odihnă în camera ei, s-a simţit în sfârșit 
în stare să dea ochii cu lumea. Devin, desigur, era acolo, aștep- 
tând să o ducă la bufetul de după-amiază. 

O grijă frățească, își spuse ea. Nu putea fi altă explicaţie. Cu 
siguranță nu avea de gând să-și permită să uite din nou 
adevărata natură a relaţiei lor. 

Nu avea nici un motiv să creadă că el este interesat serios 
de ea. După cum bine știa, Devin n-a fost niciodată interesat 
serios de vreo femeie. 

Noaptea trecută, uitase pentru câteva momente că Devin 
era cel mai înrăit celibatar pe care-l știa. Din fericire, părea că 
vrea să se comporte ca şi cum episodul de pe Puntea Soarelui 
nu s-ar fi întâmplat niciodată. 

— Bună. 

Brittni își ridică privirea. Ochii ei îi întâlniră pe cei ai 
bărbatului înalt, cu faţa prelungă, încadrată de un păr blond. 
Chipeș, într-un fel, judecă ea. 

— Pari singură, comentă el. 

Privirea lui intensă o făcu pe Brittni să se simtă ușor 
stânjenită, dar își aminti repede că se îmbarcase ca să 
cunoască bărbaţi. 

— Numele meu este Paul... Paul Thompson, zise el întinzându-i 
mâna. Brittni îi strânse mâna, prezentându-se la rândul ei. Te 
deranjează dacă mă așez? întrebă el. Sau ești cu cineva? 

Brittni se uită spre Devin, încă la bufet. „Ce mijloc mai bun 
de a-l face să înţeleagă că serviciile lui frățești nu mai erau 
necesare?“ se gândi ea. 

— Nu, nu chiar, zise ea. Sunt cu un prieten, dar nu-l va 
deranja. Este doar un prieten, zise ea mai mult pentru sine, 
decât pentru Paul. 

Paul se așeză și începu imediat să facă o descriere 
amănunțită a vieţii sale în Alabama, a muncii lui ca analist- 
economist și chiar a câinelui său, Bunny. 

Brittni încercă să-și ascundă ușurarea pe care o simţi când 
Devin se întoarse, ţinând cu greu în echilibru platoul cu două 
pahare cu ceai cu gheață. 

Brittni îi prezentă pe cei doi unul altuia. Devin începu să-l 
tragă de limbă pe Paul — nu părea o sarcină prea dificilă — și 
Brittni auzi din nou toate detaliile despre câinele său. 

„Incredibil!“ exclamase Devin când Paul a terminat 
descrierea abilităţilor lui Bunny de a face diferenţierea între 
reclamele TV cu mâncare pentru câini, exprimându-și 

preferința pentru un anumit tip, lătrând și alergând prin 
cameră în așteptarea „meniului“ preferat. 

— Nu este uimitor? Se uită la Brittni. 

Ea privi într-o parte, evitându-i ochii verzi, surâzători. Nu 
avea de gând să râdă de Paul cu el. 

— Ti-ar plăcea să mergi la dans cu mine în seara asta? o 
întrebă Paul. 

Inainte de a putea răspunde, Devin sări repede: 

— După cât de bolnavă ai fost? o întrebă el. Se întoarse spre 
Paul. Nici nu-ţi închipui cât de rău i-a fost mai devreme. 

Paul îi aruncă lui Brittni o privire îngrijorată. 

— Imi amintește de vremurile când eram copii şi încercam 
prima noastră țigară în spatele gardurilor. 

Devin zâmbi spre Brittni, ignorându-i privirea, apoi se 
încruntă. 

— Că veni vorba, câinii pot avea același efect asupra ei. Ti-a 
spus că e alergică la câini? 

— Serios? zise Paul. Se uită întrebător la Brittni. Ea nu 
răspunse. Cu buzele strânse, era prea ocupată să se încrunte 
la Devin. Bine, îl auzi pe Paul spunând, poate ne vedem mai 
târziu, Brittni. 

Dispăru în câteva secunde. 

— De ce ai făcut asta? îl certă ea pe Devin imediat ce Paul 
plecă. 

— Am făcut ce? 

— L-ai făcut în mod deliberat să plece. 

— L-am făcut? 

— Devin! Fruntea ei se încreţi de furie. Ştii că nu sunt 
alergică la câini. 

— Nu te-am auzit spunându-i răspicat asta lui Paul, replică 
el. 

— Nu asta e problema, zise Brittni, evitându-i remarca. Nu 
e sarcina ta să alungi bărbaţii cu care vorbesc. 

— Nu era potrivit pentru tine, replică Devin cu calm. Era 
absorbit total de sine. Din fericire, gândi Devin, Paul avea un 
defect evident. Admise cu sinceritate că nici un bărbat nu era 
suficient de bun pentru Brittni. Faptul era că o dorea pe 
Brittni pentru el. 

Numai văzându-l pe Paul cum își arunca ochii spre Brittni, 
simţise un val de gelozie. 

— Credeam că ai renunţat la ideea de a selecta bărbaţi 
pentru mine, observă Brittni cu răceală, evitând să comenteze 
remarca lui cu privire la faptul că Paul era absorbit de sine. 
Ştia că are dreptate. Paul îi amintea de Alan din acest punct de 
vedere. Interesat numai de sine. 

Spre deosebire de Devin, care o ascultase cu atenţie 
vorbind despre munca ei cu o seară înainte, în timpul cinei, își 
aminti Brittni, visătoare. Dădu din cap, alungându-și această 
amintire. 

— Nu selectez bărbaţi pentru tine, zise Devin. 

— Atunci cum explici ceea ce s-a întâmplat puţin mai 
devreme? Mă întrebam eu de ce ai venit după mine de 
dimineață, după noaptea trecută... Se opri stânjenită. Voiai 
numai să te asiguri că nu mi-ai pierdut urma. Te gândeai 
probabil că am fugit și că m-am măritat cu vreun străin, corect? 
Vocea ei crescu în intensitate. Tu și cu Bobby formaţi o echipă 
potrivită. 

— Faptul că de dimineaţă am venit să văd ce-i cu tine nu are 
nici o legătură cu Bobby, zise Devin. 

— Eşti sigur? întrebă Brittni, aplecându-se peste masă și 
privindu-l în ochi. Te-am întrebat în Miami dacă Bobby te-a 
trimis să mă spionezi și ai spus că nu. Dar cu siguranță pare 
că... 

— N-am petrecut nici un moment cu tine pentru Bobby, 
spuse Devin cu sinceritate. Simţea adevărul a ceea ce spusese 
până în măduva oaselor. Din momentul în care pusese ochii 

pe ea în Miami, renunţase s-o păzească din pricina lui Bobby. 
Rămăsese cu Brittni din propriile motive. 

Ignoră sentimentul de vină care-i spunea că nu dezvăluise 
întregul adevăr. Bobby îl trimisese să o ţină pe Brittni departe 
de relaţiile cu străinii. 

Insă acum, o dorea pe Brittni pentru el, înțelegerea cu 
Bobby părându-i total irelevantă. 

— Dovedeşte-mi, îi ceru Brittni. Pe cât de bine ştia că Devin 
avusese dreptate cu privire la faptul că Paul nu era bărbatul 
potrivit pentru ea, pe atât știa că nici Devin nu avea de gând 
să fie el acel bărbat. Și atâta timp cât stătea lângă Devin, nu 
avea nici O şansă să-l uite. 

— Ce vrei să spui? întrebă Devin cu teamă în glas. 

— Fă ce te-am rugat să faci noaptea trecută, zise Brittni 
încet, forțându-se să continue, în ciuda nodului pe care-l 
simţea în gât. Ştia ce avea de făcut și avea de gând să facă asta. 
Fă ceea ce te-am rugat să faci din momentul în care ne-am 
întâlnit în Miami. Lasă-mă în pace! 


* 


Amuzant lucru când le ceri oamenilor să facă ceva, cugetă 
Brittni în sinea ei, în aglomeratul club de noapte din 
Cozumel. Câteodată ei îţi dau ceea ce le ceri. 

Și apoi realizezi că de fapt nu voiaia asta. 

Nu-l mai văzuse pe Devin de când îi spusese s-o lase în 
pace, cu o zi înainte, pe punte. Și acum îi simțea lipsa cu o 
intensitate pe care nu reușea s-o diminueze. 

Faptul că se aruncase în viața de noapte de pe navă cu o seară 
în urmă, nu-i fusese de ajutor. Colindase toate cele șapte cluburi 
de noapte, îmbrăcată cu o rochie splendidă, neagră, pentru care 
plătise o avere. Bărbaţii au rugat-o să danseze în fiecare club, 

însă ea i-a refuzat pe toţi și s-a întors în cameră singură. 

A comandat un sandviş prin room-service și a petrecut 
restul nopţii uitându-se la televizor, privind cum alți 
pasageri se distrează. Ceva ce ei îi părea imposibil să 
reuşească. 

Faptul că nu-l văzuse niciodată pe Devin că dansează cu 
vreo femeie nu o liniștea prea mult. Încă îi simtea lipsa. 

Nava ancorase în Cozumel, insulă caraibeană aparținând 
Mexicului, dimineața devreme, și Brittni se forță să pretindă că 
se distrează umblând prin tot felul de magazine. Singură. Însă 
ceea ce făcea de fapt era să se gândească la Devin. 

Josef îi spusese despre clubul de noapte, unul din punctele 
de atracţie pentru excursioniști. Oricum, cel mai palpitant 
lucru pe care-l făcuse a fost să-și cumpere o cămașă. 

Și se gândea la Devin. 

Toată lumea în jurul ei dansa, bea și râdea. Ar putea să facă 
și ea acelaşi lucru, se mustră. 

Faptul că n-o interesa nici un bărbat în afară de Devin, asta 
era problema, realiză ea. Se inșelase crezând că dacă nu-l va 
mai vedea, se va schimba ceva. Fl era în inima ei... așa cum era 
de mulţi ani. Nu conta dacă-l vedea sau nu. 

Î iubea. 

Luând o înghiţitură din berea pe care o comandase, se uită 
în jur. Trebuia să termine cu prostiile astea. Își rata croaziera 
pentru o iubire care n-ar fi mers niciodată. 

— Hei, frumoaso! Eşti singură? îi răsună o voce în urechi. 
Brittni se întoarse și văzu un bărbat cu păr negru și ochi 
căprui, surâzători. 

Brittni încuviință, încercând să fie prietenoasă. Venise în 
excursie ca să întâlnească bărbaţi, își reaminti ea. 

— Eu sunt Mac. 

— Brittni, răspunse ea automat. 

— Nu vrei să dansăm? întrebă Mac. 

Încercă să spună da. Trebuia să spună da, pentru a simţi 
atingerea altui bărbat. Poate asta îl va șterge pe Devin din 
inima și din mintea ei. 

Spuse, însă, nu. 


În noaptea asta va dansa cu cineva, își promise Brittni, în 
timp ce stătea la barul unuia din cluburile de noapte de pe 
vas. Scrută holul, reamintindu-și că avea nevoie de un contact 
al ochilor, așa cum o învățase articolul ei. 

Degetele se jucau nervos cu piciorul paharului de vin. Nu 
văzuse pe nimeni cu care să dorească să aibă un contact 
vizual. 

Unde o fi Devin? se gândi ea. Nici acum nu-l văzuse, de la 
butetul de prânz cu două zile în urmă. 

In timp ce transatlanticul își croia drum spre Grand 
Cayman, următoarea escală, Brittni începu să se întrebe dacă 
nu cumva Devin găsise pe cineva cu care-și ocupa timpul. O 
femeie sofisticată, alunecoasă. Genul lui. 

„Eşti perfectă... naturală și dulce“ își aminti cuvintele lui 
Devin din acea noapte pe Puntea Soarelui. 

Alungând aceste gânduri, Brittni își reaminti că eveni- 
mentele din seara aceea, inclusiv sărutul, nu făceau parte 
decât dintr-un joc. 

Și el uitase complet de ea acum, aparent. Faptul că ea îi 
ordonase s-o lase în pace, era o palidă consolare. Un 
sentiment de deprimare se instală uşor în subconștientul ei. 

Nimic din ceea ce așteptase ea în această croazieră nu se 
întâmplase. 

Poate când va sosi acasă, va scrie un articol pentru „Sudul 
Sofisticat“, despre experienţa ei. Il va intitula: „Cum să-ţi 

sabotezi viaţa amoroasă: îndrăgostindu-te de un bărbat care 
nu te va iubi niciodată“. 

Incruntându-se, Brittni oftă și decise că este timpul să 
părăsească clubul. Puse paharul pe bar. Nu voia să mai ia nici 
măcar o înghiţitură. 

7 — Imi acordaţi un dans? îi răsună o voce în urechi. 
Intorcându-se, Brittni se uită în ochii căprui ai bărbatului pe 
care-l întâlnise în clubul de noapte de pe insula Cozumel, Mac. 

— Eu... Brittni se opri, dându-și seama că era pe cale să mai 
refuze un dans... și îşi făgăduise că în seara aceasta va dansa. 
Trebuia să încerce. O.K., încuviinţă ea cu strângere de inimă. 

Mac o luă de mână și o conduse spre luminile 
schimbătoare din ringul de dans. O muzică lentă venea din 
difuzoare în timp ce Mac o trase în brațe. A 

Brittni închise ochii și se lăsă purtată de muzică. In mintea 
ei își imagina că dansează cu Devin, că el este cel care o ţinea 
atât de aproape, atât de fierbinte... 

Deschise ochii și se uită în ochii întunecaţi ai lui Mac. Simti 
o dezamăgire profundă. 

— Imi pare rău, şopti ea, luându-și mâinile de pe umerii lui. 
Trebuie să mă întorc la cabină, îi spuse Brittni, realizând în 
acel moment că nu mai putea să danseze. 

Nu putea să danseze cu nimeni. 

Cu nimeni în afară de Devin. Gândul o făcu să simtă un gol 
interior. 

Făcu un pas spre ieșire, însă Mac o opri, prinzând-o de mână. 

— Eşti singură? întrebă el. 

— Da, sunt singură, spuse Brittni, încercând să-și elibereze 
brațul. 

— Atunci lasă-mă să te conduc, se oferi Mac. 

— Nu e nevoie, protestă ea. 

— Nu fi așa de neprietenoasă, zise el. Eşti pe cale să-mi 
rănești sentimentele. 

Brittni ezită. Hotărârea din ochii bărbatului o făcu să 
se întrebe dacă nu cumva va face o scenă dacă-l refuza. 

Era numai o plimbare, în public, spre cabina ei, își spuse. 

— Bine, încuviinţă ea, bucuroasă să vadă că-i lasă mâna. 

Părăsind încăperea, Brittni merse direct spre ascensor. 
Apăsând pe butonul liftului, aruncă o privire pătrunzătoare 
spre însoţitorul ei. În lumina de pe hol, ea realiză pentru 
prima dată că Mac arăta ca şi cum ar fi băut prea mult. Ochii 
lui erau roșii şi se mișca cu stângăcie. 

— Chiar că nu-i, nevoie să mă conduci, zise ea, simțind 
repulsia faţă de el. Îşi dorea să-l fi părăsit în club, cu sau fără 
scenă. Ar trebui să te întorci la bar și să te distrezi. 

— Dar mă distrez, insistă Mac, luând-o de cot și conducând-o 
în lift. Ușa se închise uşor. Brittni se simţi ușurată când se 
deschise câteva secunde mai târziu, pe puntea ei. 

— Mulţumesc, zise ea, așteptând ca el să plece cu liftul. Dar el 
o strânse și mai tare de cot și se pregăti s-o însoțească spre cabină. 

— De ce te grăbești? întrebă Mac. 

Brittni își scoase cheia din poșetă și-și eliberă braţul în timp 
ce ajunse la uşă. Acum își dădu seama că făcuse o mare 
greșeală și se rugă ca Mac să se îndepărteze în tăcere. O privire 
rapidă pe hol îi spuse că sunt singuri. 

— Mulţumesc încă o dată, zise ea, deschizând ușa. 

Incercă să se strecoare înăuntru, dar se opri când realiză că 
intrusul o urmează îndeaproape. 

— Sunt foarte obosită, zise ea politicos, dându-se după ușa 
pe jumătate deschisă. Căută întrerupătorul cu mâna și apăsă 
pe buton. O lumină galbenă invadă cabina. 

— Nu prea obosită, sper, zise Mac, cu ochii fixaţi asupra 
decolteului în formă de „V“ al rochiei ei. Se întinse s-o atingă și 
ea se retrase repede. Ușa lovi peretele cu un zgomot puternic. 

— Serios... începu ea, vocea tăindu-i-se în timp ce Mac se 
năpusti deodată spre ea, apropiindu-și cu stângăcie buzele de 

ale ei. Brittni se aplecă fulgerător, evitându-i gura și ieşind din 
nou pe coridor. 

Reușise să apese pe butonul care chema valetul, în timp ce 
ieşise pe ușă. 

— Ieși afară! îi porunci ea cu voce scăzută. leşi afară înainte 
ca valetul să te găsească aici. 

Uşa cabinei vecine se deschise în timp ce ea vorbea. Devin, 
îmbrăcat numai cu un şort, ieși pe hol. 

— Credeam că am auzit... e totul în regulă? întrebă el, 
grăbindu-se spre Brittni, cu o expresie nedumerită pe față. 

— leşi afară! repetă Brittni, continuând să-l fixeze pe Mac. 
Cu coada ochiului putu să-l vadă pe Josef venind. 

Bărbatul din ușă făcu un pas spre Brittni. 

— Nu ești decât o prefăcută! Oricum, n-ai fi bună de nimic. 

Devin simţi cum un val de furie îl invadează. 

— leşi naibii de aici, înainte de a... 

— Devin, nu! Brittni îi puse mâna în piept lui Devin. Deși 
nu se îndoia de avantajul fizic al lui Devin faţă de cherchelitul 
Mac, simpla posbilitate ca Devin să fie rănit într-o confruntare, 
îi trezi un fior de teamă. 

Bărbatul de la bar se dădu înapoi sub privirea amenințătoare 
a lui Devin, apoi se îndepărtă bălăngănindu-se pe hol. 

„Oricum, n-ai fi fost bună de nimic.“ Cuvintele bărbatului 
îi răsunau în minte, lovind-o dureros în inimă. 

— Aveţi nevoie de mine? întrebă Josef cum ajunse la ei. 
Brittni dădu din cap. 

— Nu, totul e în regulă, îi răspunse Devin valetului. 

Josef se uită pe rând la ei și se întoarse. 

— Cine e ticălosul ăsta? întrebă Devin, întorcându-se spre 
Brittni, mânia pe care bărbatul i-o stârnise transformându-se 
în îngrijorare pentru ea. 

— Nimeni, zise Brittni brusc, pășind în cabina ei. Deodată 
simți că e pe cale să izbucnească în lacrimi. 

Totul se năruise. Căutarea unui bărbat fusese o glumă. ÎL 
iubea pe Devin, un bărbat care niciodată nu s-ar mărita cu ea... 
care nici măcar nu o dorea. Singurul bărbat de care părea că 
ar fi atrasă — Mac — era același tip abuziv ca și fostul ei soț. 

Încercă să închidă ușa, dar Devin i se puse în cale. Brittni 
se uită în jos, încercând să-și ascundă ochii umeziti de lacrimi. 

— Ţi-a făcut vreun rău? întrebă Devin blând. O prinse de 
bărbie. Văzu lacrimile din ochii ei albaștri. Și văzu durerea. 
Blestemat să fie, Brittni, dacă a... Se opri, incapabil să dea glas 
temerii sale. Nu trebuia să te las singură, se învinovăţi el. 

Incercase să facă ceea ce-i ceruse. Se uitase după ea în 
ultimele zile, însă renunţase, cu toate că fusese dificil pentru 
el să facă asta. De cele mai multe ori, găsise că e mai ușor să 
stea în cabină. Apelase la room-service sau mâncase la bufetul 
de pe punte, evitând să meargă la sala de mese. 

Ea părea că nu-l dorește și el nu putea suporta ideea de a 
o vedea cu un alt bărbat. 

Se uită la ea. O singură lacrimă se prelinse pe obrazul ei. 

— Fir-ar să fie, Brittni! Trebuie să-mi spui dacă tipul ti-a 
făcut vreun rău. Ti-a făcut? 

— Nu! ţipă ea, ferindu-se de atingerea lui și dând fuga în 
cabină. Nu, nu m-a atins. Doar m-a condus până la cabină. 
Voia să... dar l-am făcut să plece. 

„N-ai fi fost bună de nimic“, îi răsunară din nou în minte 
cuvintele lui Mac. „Eşti fadă. Ai nevoie de o grămadă de cartofi 
ca să-ţi ascunzi fața. Nu mă îndoiesc că ești o epavă la pat. Nu 
te mai machia... nu are sens să încerci să fii ceea ce nu ești“. 

Brittni se trânti pe pat. Acoperindu-și fața cu mâinile, 
încercă să-şi îndepărteze amintirea cuvintelor lui Alan, atât de 
des repetate în timpul cât fuseseră căsătoriți. Cuvinte care se 
amestecau cu cele ale bărbatului de la bar. 

Auzi sunetul uşor al ușii închizându-se, apoi simți mișcarea 
patului în timp ce Devin se așeza lângă ea. 

— Brittni? O atinse ușor pe umăr. Ce este? E din cauza a 
ceea ce a spus? E un ticălos. Era beat. 

Brittni își scutură capul. 

— Să lăsăm asta. Nu este ceva ce n-am auzit înainte, adăugă 
ea deodată. 

Devin tăcu o clipă, privindu-i spatele. Era uimit de durerea 
din glasul ei. 

„Nu este ceva ce n-am auzit înainte.“ Cuvintele ei îi răsunau 
în minte. 

Își aminti de cina lor din Miami. „Nu e cazul să râzi pe seama 
mea“, zise Brittni atunci. „Am avut destul parte de asta în viaţă.“ 

Apoi își aminti de referirile succinte ale lui Bobby la 
divorțul ei — durere, amărăciune. Ceva despre care Brittni nici 
măcar nu voia să vorbească. 

O furie adâncă îl cuprinse pe Devin. 

— Alan a fost un ticălos cu tine, nu-i așa? ghici Devin 
deodată. Ştia că are dreptate, chiar înainte ca ea să se întoarcă 
și să-l privească, lacrimile curgându-i în voie acum. 

EI își trecu braţele pe după umerii ei și, minunat, magnific, 
ea alunecă în îmbrățișarea lui fără să protesteze, lipindu-și fața 
de umărul lui. 

Devin îi dădu părul la o parte, simțindu-se atât de bine cu 
ea în braţe. 

— Vorbește cu mine, îi sugeră el blând, simțind nevoia să 
audă, să ştie totul despre Brittni. Povestește-mi despre Alan. 

Se gândi că ea nu are de gând să răspundă, după ce 
trecuseră câteva minute de tăcere; apoi ea începu să 
vorbească. I-a povestit cum l-a întâlnit pe Alan, cum crezuse că 
ei doi se iubesc. Cum lucrurile s-au schimbat după căsătorie, 
când autoritatea lui obsesivă a ieșit la lumină. 

Brittni se trezi că-i spunea lui Devin lucruri pe care 
niciodată nu le discutase cu altcineva, nici măcar cu Bobby. 
Uşurarea ei era profundă. 

— Niciodată n-am mai vorbit despre asta până acum, 
recunoscu ea, ochii ei căutându-i pe ai lui Devin, unde găsi 
înțelegere. 

— Slavă Domnului că l-ai părăsit, zise Devin. O trase mai 
aproape de el, vrând s-o protejeze, dorindu-și să fi fost lângă 
ea ca s-o scape de suferinţele pe care le îndurase în căsnicie. 

Brittni văzu afecțiunea și îngrijorarea din ochii lui, dar ceea 
ce dorea ea de la el era dragoste. Își feri privirea, simțind cum 
lacrimile se întorc. Făcu eforturi să le oprească. 

— Îmi pare rău, murmură ea după câteva minute. Își înălță 
capul și-l privi pe Devin, ochii ei albaștri încă strălucind de 
emoție. 

— Nu, zise Devin, dând din cap, să nu-ţi pară rău. 

Brittni se îndepărtă puțin de el. 

— M-am comportat atât de prostește, zise ea încet. Întreaga 
croazieră, eforturile mele de a-mi găsi un soț... totul este ca o 
glumă. 

Devin își ridică sprânceana în timp ce asculta. 

— Ce vrei să spui? întrebă el. 

— Am făcut toate astea... arătă cu mâinile că este vorba de 
înfăţişarea ei. Am vrut să fiu diferită. Am vrut să mă schimb. 
Am vrut să fiu fericită. Spuse acest ultim cuvânt cu emoție în 
glas. Și tot ce am reușit să fac a fost să atrag un alt Alan. Râse 
cu amărăciune. Ultimul lucru pe care Alan mi l-a spus a fost că 
nimeni altcineva nu mă va dori sau iubi, că niciodată nu voi 
găsi un alt bărbat. Poate că a avut dreptate, poate... 

— Brittni! O trase ușor ca să-i privească faţa. li fusese teamă 
că dacă şi-ar mărturisi sentimentele, Brittni știind cât de mult 
fusese el împotriva căsniciei, îl va respinge. 

Insă acum, nu mai putea da înapoi. Nu acum când în joc 
era respectul de sine al lui Brittni. 

— Brittni, nu-ţi dai seama cât de mult te doresc, te-am dorit 
din clipa în care am dat ochii cu tine în Miami. 


Capitolul 9 


— Poftim? reuși Brittni să îngaime. ÎI privi pe Devin, inima 
bătându-i să-i spargă pieptul. 

El o dorea? 

Așteptase ca Devin să spună aceste cuvinte atât de mult 
timp și acum, incredibil, miraculos, le auzea. Era prea ciudat, 
prea minunat pentru a accepta asta. 

— Nu mă dorești, zise ea. Eşti doar îngrijorat pentru mine. 
Simti că se bâlbâie, dar nu avea ce face. Cât de mult visase ca 
Devin s-o dorească! Nu putea crede, trebuia să găsească o 
explicaţie. Ai vrut să mă ajuţi să-mi găsesc un soţ, să selectezi 
bărbaţi pentru mine, să mă ajuţi să exersez... 

— Toate astea erau scuze, numai scuze, zise Devin, 
prinzându-i faţa în mâini, privind drept în ochii ei vii, de safir. 
Voiam numai să fiu cu tine. Aș fi spus orice, aș fi făcut orice ca 
să fiu lângă tine. 

Brittni se uită la el, neputând ieși din starea de șoc. Atunci, 
un gând îi veni în minte. 

— Nu trebuie să faci asta. Tipă. Nu trebuie să încerci să mă 
faci să mă simt bine! 

— Nu asta fac, insistă Devin. O mângâie pe obraz. Speranța 
creștea în inima lui. Te doresc cu disperare. 

— Nu pot să cred, șopti Brittni. 

— Crede-mă. 

— Și eu te doresc, recunoscu ea blând. Căldura din ochii lui 
verzi se intensifică. Mi-era teamă... Te doresc atât de mult, din 
timpul colegiului, din acel îngrozitor timp... 

— Sst, zise Devin, întinzându-se s-o sărute. Se dădu uşor 
înapoi și continuă. Să uităm trecutul. Am fost un prost atunci. 
M-ai surprins. Nu eram pregătit să... 

— Pregătit să ce? întrebă Brittni, cu nervii încordaţi ca să afle 
ceea ce trebuia să afle. 

Trebuie să-i spună, realiză Devin deodată. Nu putea să mai 
păstreze secretul nici măcar o secundă în plus. O iubea prea 
mult ca să nu-i spună. 

— Pregătit să mă îndrăgostesc de tine, termină el rece. Își 
strecură mâna pe după gâtul ei, plimbându- și degetele prin 
păr. M-am îndrăgostit de tine, Brittni. 

Bucuria o cuprinse pe Brittni. 

— Şi eu te iubesc, șopti ea înainte ca Devin să-și unească 
buzele cu ale ei. Limbile lor se întâlniră și Brittni dădu frâu 
liber dorinţei care o chinuia. Se întinseră pe pat. 

Uitându-se la ea, Devin simţi căldura crescândă din partea 
de jos a corpului, care radia până în inimă. Se priviră unul pe 
altul un timp. 

Dorinţa de a-i arăta ei cât de mult o iubea îl durea. 

— Vreau să fac dragoste cu tine, mărturisi Devin încet, 
atingându-i obrajii, părul, iubind-o cu fiecare mișcare. Însă 
trebuie să vrei și tu asta. Spune-mi că și tu vrei să faci dragoste 
cu mine. 

Secundele dintre întrebare și răspunsul ei părură o 
eternitate. 

— Da, o, da, șopti Brittni, cu ochii strălucind. Nu-ţi pot 

spune de cât timp doresc asta, te doresc. Se lipi de el, lipindu-și 
încă o dată buzele de ale lui. Invitatia tentantă a şoldurilor ei 
veni în timp ce dorința lui Devin creștea cu fiecare moment. 

Își întoarse atenţia spre îmbrăcămintea ei, frustrat de 
bariera materialului cu paiete care separa frumuseţea 
completă a lui Brittni de atingerea lui. Trecându-și degetele 
peste decolteul ei, simţi îndemnul de a-i da rochia jos. 

Brittni se ridică din pat. Întorcându-se, îi arătă lui Devin 
spatele și intrarea spre trupul ei delicat, străjuită de un 
fermoar. Aruncând o privire cochetă peste umăr, ea îl invită cu 
o ridicare din sprânceană. 

Devin ajunse cu degetele tremurânde la fermoar. Îl 
deschise încet, coborând mai jos de talie. În timp ce-i 
îndepărta rochia de pe șolduri, își îndoi genunchii, conti- 
nuând s-o sărute. 

Când îi atinse șoldurile tari, Brittni gemu și se întoarse cu 
faţa spre el, goală de la brâu în sus. În lumina difuză a lămpii, 
Devin era coplești de frumuseţea ei deosebită — acea piele 
arămie și ochii albaştri ca marea. Şi curbele delicate care-i 
stârneau toate dorințele. 

Devin privi în sus spre ea și zâmbi, apoi îi dădu rochia jos, 
până ce aceasta atinse călcâiele lui Brittni care sări afară din 
rochie dându-și și pantofii jos. Un petic de dantelă îi ascundea 
feminitatea. 

Devin își ridică ochii. Ştia fără să fi întrebat că nu fusese cu 
nici un bărbat în afară de cel cu care se căsătorise. Și ştia că în 
ciuda frumuseţii ei, păstrase nesiguranța pe care i-o insuflase 
Alan. 

— Eşti cea mai incredibilă femeie pe care am văzut-o 
vreodată, îi spuse Devin cu sinceritate. Nu spusese asta ca să-i 
întărească respectul de sine. Era purul adevăr și nimic mai 
mult. Toate femeile pe care le cunoscuse păleau în 
comparaţie cu Brittni. Eşti atât de frumoasă! 

Ridicându-se, Devin o sărută din nou cu toată dorinţa 
răvășitoare care-l mistuia în interior. Apoi își mută atenţia spre 
sânii ei, rotunjimea lor incitându-l. 

Mișcarea gurii lui în jurul sânilor ei trimitea valuri de 
căldură în trupul ei, o senzaţie de dorință mai intensă decât 
simţise vreodată până atunci. Mai intensă decât ar fi crezut că 
era posibil. 

Cu privirea în ochii ei, Devin căută în tăcere intrarea spre 
trupul ei. Tânjind după el cu o dorinţă feroce, Brittni îl trase 
peste ea, degetele lui pătrunzând în lăcașul fierbinte. 

Devin simţi propriul lui foc arzând aproape fără control în 
momentul în care simți feminitatea ei strâmtă și fierbinte. Era 
umedă și pregătită. Devin dorea ca totul să fie perfect pentru 
Brittni, lent și magic, aşa cum trebuia să fie. 

Așa simţea el că trebuie să fie cu femeia pe care o iubea. 

— Te iubesc atât de mult, Brittni, şopti el, cu respiraţia saca- 
dată și cu inima bătând mai-mai să-i spargă pieptul. 

Atunci, ea îşi cobori degetele spre elasticul șortului lui. 
Nerăbdător, Devin o ajută să-l dea jos. Nimic nu-i mai separa 
acum și el își lipi trupul de al ei. 

Brittni zâmbi, apoi îl împinse pe Devin pe pat și începu să-i 
tortureze bărbăţia fierbinte şi tare. 

— O, Doamne, Brittni, nu pot, protestă Devin cu voce 
răgușită. 

Brittni zâmbi, apoi se ridică peste el și preluă inițiativa, 
lăsându-se pe el cu o îndrăzneală care nu făcu decât să-i 
conducă flacăra lui Devin mai adânc. 

Pe măsură ce ea se lăsa mai jos, penisul lui penetră valea ei 
umedă. EI se ridică, pentru a o trage sub piept. Ea îl însoțea 
într-o mișcare ritmică, regulată. Incepură un dans al explorării 
și pasiunii, creând propriul lor paradis al plăcerii. 

Eliberarea explozivă o umplu deodată pe Brittni, un val de 
căldură radiindu-i în tot corpul. Se lăsă lângă el, pierdută, şi 

simțind nevoia atingerii lui, neobișnuită cu pierderea 
controlului datorată intenselor senzaţii trăite. Inima îi bătea 
cu putere și atunci un zâmbet îi răsări pe buze, realizând brusc 
ce se întâmplase. 

— O, Devin! exclamă ea ușor pe umărul lui. N-am știut 
niciodată că pot simţi astfel. 

— Nici eu, recunoscu el, simțind plinătatea iubirii pentru ea. 

Cu o mișcare îndemânatică, el își roti corpul până când 
ajunse deasupra ei, fără ca bărbăţia lui să părăsească 
îmbrăţișarea ei fierbinte. Încă o dată gata, cu ochii strălucitori 
de o dorinţă reînnoită, Brittni îl trase mai aproape în timp ce 
el pătrunse în ea adânc și repede, și plin de toată pasiunea pe 
care o purta în suflet pentru ea. 

După ce termină, Devin se întinse lângă ea pe pat. Se mută 
în așa fel încât să stea fată în faţă. 

Ridicând un deget, Brittni îi atinse obrazul, privindu-l în 
ochi, cu trupul încă fremătând. 

— Nimeni până acum nu m-a făcut să mă simt așa, îi șopti ea. 

— Cum te-am făcut să te simţi? întrebă Devin, privind-o în 
ochi. 

— Dorită, iubită, zise Brittni blând. Preţuită. 

— Vreau ca tu să simti toate astea, răspunse Devin, emoția 
crescând în el când realiză că o făcuse pe Brittni să se simtă 
atât de fericită. Mai ales preţuită, adăugă el. Felul în care ai 
fost tratată în trecut este dezgustător. Îi mângâie cu mâna 
pielea de satin. Nimeni nu merită să fie tratat astfel. Mai ales 
tu. Se aplecă pentru a-i da un sărut. Te iubesc. 

Brittni se întinse lângă el, lăsându-l s-o legene, ţinând-o 
aproape, strâns. Cuvintele lui o învăluiră ca un val de miere 
dulce, pătrunzând în fiecare colţișor din inima ei. Pieptul îi 
tresărea de emotie la fiecare rememorare a cuvintelor lui. 

Felul cum se ridica și cobora pieptul lui Devin îi spusese lui 
Brittni că Devin a adormit. Se strecură din pat pentru a stinge 

lumina, apoi se întoarse la Devin, punându-și capul pe umărul 
lui. În întuneric, zâmbi pentru sine. 

Devin o iubea pe ea. Pe ea, 

Se opri deodată. El o voia, o iubea. Dar despre căsătorie nu 
spusese nimic, sau despre un angajament, despre viitor. 

Devin niciodată nu dorise să se însoare. Fusese intotdeau- 
na inflexibil în legătură cu acest aspect. 

Putea ea să renunţe la tot ceea ce-și dorise — un cămin, o 
familie, o căsnicie pe viaţă — pentru dragostea lui Devin? 
Înghiţi în sec, uitându-se la plafonul î întunecat. 

Mintea îi spunea că nu. Inima îi spunea că da. 

Își trecu o mână posesivă peste Devin, ţinându-l strâns. El 
era lângă ea acum, aproape și fierbinte. Numai asta conta. 


* 


— O, Devin, e minunat! strigă Brittni, uitându-se în oglinda 
cabinei la Devin care stătea în spatele ei, prinzându-i la gât un 
colier de coral negru strălucitor. Bijuteria trasă o curbă între 
sânii ei. 

După asta, ea lăsă sacoşa cu cumpărături pe care o ținea în 
mână și se întoarse să-l privească pe Devin. 

— Când ai luat asta? întrebă ea, ducându-și degetul la 
colierul negru pe care-l admirase într-un magazin de pe 
insulă. Preţul probabil că era exorbitant. 

— In timp ce tu cumpărai cămașa lui Bobby, îi spuse Devin. 
Băgă mâna în buzunar și scoase o cutiuţă de catifea pe care i-o 
dădu. Respirația ei se opri când descoperi în cutie o splendidă 
pereche de cercei de coral negru. 

— Ai nevoie și de astea, adăugă el blând. 

— Nu trebuia, protestă Brittni, copleșită deodată, nu numai 
de valoare cadourilor, ci și de dragostea din ochii lui Devin. 

Trecuseră mai puţin de douăzeci şi patru de ore de când el îi 
dezvăluise sentimentele faţă de ea. 

Noaptea pe care o petrecuseră împreună, presărată cu 
episoade de pasiune intensă, a fost ca un vis care devenise 
realitate. Pe tot parcursul zilei petrecute pe insula Grand 
Cayman, Brittni s-a întrebat întruna dacă nu cumva visează. 

— Ba da, trebuia, replică el. O mângâie cu degetele pe 
obraz. Vreau să te fac fericită. 

Lacrimile izbucniră brusc din ochii ei. 

— Nu am nevoie de daruri care să mă facă fericită, zise 
Brittni. 

— Dar ce te-ar face fericită? 

Brittni simţi un nod în gât. „Un viitor împreună“ ar fi vrut 
să spună. „Iu, lângă mine, pentru totdeauna, iubindu-mă.“ 

Tot ceea ce făcuseră împreună de-a lungul zilei, statul pe 
Plaja celor Sapte Mile, scăldatul în apa limpede, umblatul prin 
magazine ţinându-se de mână, reușise s-o facă să uite de viitor. 
Fusese concentrată pe ceea ce se întâmpla aici și acum. 

Insă tot timpul, ascunsă în adâncul minţii ei, persistase 
dorinţa de a întemeia o familie. Părea o dorinţă pe care Devin 
nu i-ar împlini-o niciodată. 

li era frică să spună asta. 

— Să facem dragoste. Asta mă face fericită. Clipi sugestiv din 
gene. Apucându-l de mână, îl îndrumă spre pat. Fă-mă fericită, 
Devin, îl imploră ea, punând cutia cu cercei pe birou. 

Devin simţi un sens ascuns al invitaţiei ei spontane. 

— La asta mă gândeam când am spus că vreau să te fac feri- 
cită, zise în timp ce o trăgea spre el. Vreau... 

Se opri când simţi asaltul senzual al degetelor lui Brittni în 
pantaloni. 

Il hârjoni, strângându-i blând bărbăţia, în același timp 
devorându-l cu sărutări atât de intense că nu se mai putu 
gândi la nimic. Nu mai era nimic decât Brittni și legănatul ușor al 

vasului care se îndrepta dinspre insulele Cayman spre Jamaica. 

Nerăbdător să-i descopere feminitatea, în ciuda faptului că 
făcuseră de nenumărate ori dragoste în timpul nopții, Devin 
începu s-o dezbrace. Dându-și și el hainele jos, o descoperi 
până la brâu, apoi mai departe până când rămase goală. 

O puse pe pat lângă el, îngropându-și faţa între sâni, 
inhalând mireasma de nisip și mare care emana din trupul ei. 
Incepură să se miște în același timp, Brittni suspinând și 
şoptindu-i numele. 

Cum ea își înfipsese degetele în fesele lui, el îi lăsă sânii și-i 
luă gura, devastând-o cu sărutări înfometate care-l surprinseră 
chiar și pe el. 

Niciodată nu mai trăise o asemenea dorință epuizantă 
pentru vreo femeie. Își dădu seama că O noapte sau două, sau 
o sută nu-i vor fi de ajuns cu Brittni. Întotdeauna va dori tot 
mai mult. 

Ea zâmbi și el pătrunse în ea, simțind o desfătare senzuală, 
găsindu-și curând ritmul special, propriul lor cântec al pasiu- 
nii pe care-l descoperiseră împreună în timpul nopților lungi 
și înflăcărate. 

Valuri de plăcere, familiare acum, o inundară pe Brittni. Își 
încleștă degetele în spatele lui, ținându-l mai strâns, 
conducându-l mai adânc. 

Urmară niște zvâcniri din ce în ce mai rapide care-i duseră 
pe culmi nebănuite, sfârșind într-o dulce descătușare. 

Ea stătea întinsă pe perne, privindu-l. Ridicându-se într-o 
rână, se întinse s-o sărute, apoi îi şopti: 

— Eşti fericită, Brittni? 

— Da, îi spuse ea, știind că cel puţin în acel moment, când 
stătea întinsă lângă el, era fericită. N-am fost niciodată mai 
fericită, recunoscu ea, gândindu-se deodată la căsnicia ei și la 
cât de goală fusese aceasta. Crezuse că Alan o iubește. Acum 
că îl iubea pe Devin și primea iubirea de la el își dădea seama 

Că viaţa ei cu Alan nu fusese decât un surogat faţă de ceea ce 
putea oferi viaţa. 

Devin observă o umbră în privirea ei. 

— La ce te gândești? întrebă blând. 

Brittni ezită, apoi spuse: 

— Aș fi vrut să nu fi așteptat atât de mult timp ca să mă trezesc 
și să-mi dau seama că trebuie să iau frâiele propriei mele vieți. 
Am permis altora să-mi conducă viața prea mult timp. 

— Te referi la Alan? 

Brittni încuviință. 

— Dar și la tatăl și fratele meu, adăugă ea gânditoare. 
Totdeauna am făcut ceea ce se aștepta de la mine, chiar de 
când eram copil. Tatăl meu era foarte sever, mult mai mult cu 
mine decât cu Bobby. Zâmbi cu tristeţe. El era foarte conser- 
vator. Şi încă mai este, zise ea, gândindu-se la cât de mult i se 
ușurase viaţa de când tatăl ei se retrăsese pe insula Capului 
Hilton, în sudul Charleston-ului, nemaifiind capabil să 
vegheze asupra vieții fiicei sale. Din nefericire, Bobby părea că 
îi preluase rolul în ultimele luni. 

— Ce te-a făcut să te trezești? întrebă Devin, curios să știe 
cât mai multe despre un subiect abordat foarte rar. 

Brittni se uita pe geam, la cerul lipsit de nori al serii 
caraibiene. 

— Am fost nefericită la „Bucătăria din Carolina“ o mare 
perioadă de timp, îi zise ea. Insă Alan mereu mă descuraja 
când încercam să-mi caut un alt serviciu. Când în final am 
început să caut altceva, a făcut totul ca să mă împiedice. li 
povesti despre interviul pentru postul de redactor, cum Alan 
stricase totul, concepând un mesaj prin care era anunţată că 
postul ar fi fost ocupat deja. 

Brittni se uită în ochii lui Devin. 

— El nu voia să mă simt bine sau să am o slujbă de care să 
fiu mulțumită. Oftă. Atunci mi-am dat seama că se simţea bine 

făcându-mă să mă simt prost. Și nu putea suferi să iau singură 
deciziile care mă priveau. 

— De asta ai făcut atâtea schimbări, remarcă Devin. 

— În parte, recunoscu ea. Am vrut să-i mai dau o şansă vieţii 
mele. Am făcut toate aceste schimbări — noile haine, părul, noi 
cunoștințe, un nou serviciu — pentru că asta imi doream. Insă 
e absolut adevărat că toate astea sunt lucruri pe care Alan le 
descuraja. La fel și Bobby. 

— Cred că l-ai speriat pe Bobby puţin, zise Devin, amintindu-și 
cât de șocat fusese când o văzuse pe Brittni în Miami. 

Brittni râse. 

— Poate, recunoscu ea. Apoi adăugă, devenind din nou 
serioasă: Mi-am promis, am jurat să nu mai las pe nimeni să se 
bage în viaţa mea sau să mă mintă așa cum a făcut Alan. 

Işi schimbă poziţia, lipindu-și spatele de pieptul lui 
Devin. 

— De asta am fost atât de supărată când te-am văzut în 
Miami. Am crezut că Bobby te-a trimis să mă spionezi... Nu 
puteam suporta gândul că cineva încearcă să se bage în viața 
mea, continuă ea. Întinse mâna și căută până găsi degetele lui 
Devin, împletindu-le cu ale sale. Trebuia să-mi fi dat seama că 
tu n-ai face nimic de genul ăsta. 

Cu toate că nu o minţise direct pe Brittni în legătură cu 
asta, se gândi Devin rememorând conversaţia lor din Miami, 
fusese destul de ambiguu. Își dori deodată să-i poată spune lui 
Brittni întregul adevăr. Un junghi îi străbătu pieptul. 

Ce va gândi Brittni dacă-i va spune totul? Va mai avea 
vreodată încredere în el, după experienţele ei amare cu fostul 
soţ? Şi cum rămânea cu promisiunea pe care i-o făcuse lui 
Bobby de a ţine secretă înțelegerea lor? 

— N-aș face niciodată ceva care să te rănească, Brittni, zise 
Devin cu voce scăzută, trăgând-o mai aproape de el. 

Ştia fără nici un dubiu în inima lui că fiecare moment pe 

care-l petrecuse cu Brittni încă din Miami, s-a datorat faptului 
că se indrăgostise de ea. 

Brittni îl privi cu ochii ei albaștri, din care se revărsa 
dragoste. 

— Îţi mulţumesc că mi-ai redat încrederea în mine, zise ea 
încet. 

— Ai reușit asta singură, Brittni, spuse Devin. 

— Tu m-ai ajutat, insistă ea. Câteodată, aproape că-l 
credeam pe Alan că nimeni nu mă va iubi vreodată. 

Iubirea lui Devin îi risipise această îndoială. 

— Mă uimeşti, zise el încet. Vointa ta de a încerca din nou 
după ce ai suferit atât... Ă 

— Sunt doar încăpățânată, zise Brittni râzând. In inima ei, 
cuvintele lui erau ca un balsam. Dar tu? De ce ai reputaţia 
celui mai înrăit celibatar din Sud? 

Inima începu să-i bată repede când realiză ce întrebase. Nu 
intenţionase să facă asta. Și îi era la fel de frică de răspuns ca 
şi de întrebarea pe care o pusese. 


Capitolul 10 


— Cel mai înrăit celibatar din Sud? repetă Devin încet. Am 
eu această reputaţie? Pentru un moment se gândi să evite 
răspunsul, așa cum făcea în trecut ori de câte ori cineva 
deschidea subiectul. Insă, știind cât de importantă era căsnicia 
pentru Brittni, se gândi că ea merită adevărul. 

— Îţi amintești cât de minunată era căsnicia părinţilor mei? 
întrebă el. Era doar o faţadă. 

Brittni îl privi şocată. 

— Ce vrei să spui? 

Ezitant la început, Devin îi povesti întreaga istorie — o isto- 
rie pe care n-o mai dezvăluise nimănui până atunci. Amintirile 
copilașului cu părinți care se comportau acasă ca și cum n-ar 
fi existat unul pentru altul, totuși drăgăstoși în public. 

— N-am bănuit niciodată asta, zise Brittni, luându-l de 
mână. Trebuie să fi simtit că dragostea este doar o iluzie. 

Devin încuviinţă. 

— Și văzând că mulţi dintre prietenii mei divorțează mai târziu, 
mi-am întărit convingerile în privinţa căsătoriei, adăugă el. 

Inima lui Brittni tresări la cuvintele lui. Cum mai putea ea 
spera să-i mai schimbe părerea? Faptul că-i înțelegea aver- 
siunea faţă de căsătorie nu reușea să-i aline durerea pe care o 
simţea la gândul că nu-și va putea întemeia niciodată o familie 
cu el, așa cum visase. 

— N-am crezut niciodată că mă voi îndrăgosti, zise Devin. 

Nu încetase să fie surprins de cât de mult crescuse 
dragostea lui pentru ea. Atunci când se aflaseră pe insulele 
Cayman, pe plajă, își imaginase cum ar fi s-o facă pe Brittni 
soţia lui. Zile... și nopţi... împreună, pentru totdeauna. Pentru 
prima dată, ideea căsătoriei nu i se asocia în minte cu tensiu- 
nile aduse de aceasta. 

Insă, ceva tot îl reţinea — teama că dacă se va însura cu 
Brittni, cumva ceva se va schimba. Viziunea lui despre 
căsătorie fusese prea mult timp influenţată de întâmplările din 
trecut, ca acum să se schimbe dintr-o dată. Ceea ce-l uimea cel 
mai mult era că de fapt îşi dorea ca toate aceste îndoieli să 
dispară, și aproape că începuse să creadă asta. Că dragostea ei 
putea transforma teama în speranță. 

— Ai dat peste cap toate concepțiile mele, zise el. 

Inima ei tresări o clipă. Se întreba cu înfrigurare dacă el 
vrusese să spună că acum crede în dragoste, sau că își schim- 
base părerea despre căsnicie. _ 

Voia să știe, trebuia să ştie. Işi deschise gura să întrebe, dar 
singurele cuvinte pe care le rosti au fost: 

— Vrei să... mergem în sala de mese să luăm cina, sau 
apelăm la room-service? 

Devin ridică o sprânceană, uimit de schimbarea bruscă a 
subiectului. 

— Ţi-e foame, nu? ghici el. O sărută cu patimă. Eşti sigură 
că asta vrei, să luăm cina? o întrebă el, cu buzele lipite de ale 
ci. 

Brittni își trecu mâinile pe după gâtul lui, ținându.-l strâns. 

— Ai spus cină? întrebă ea tăios. Să lăsăm cina! 
Invăluită în căldura lui, uită de cină. Și pentru un timp 
reuşi să uite și de orice altceva. 


— Devin? Brittni pipăi patul gol de lângă ea, deschizându-și 
ochii și trezindu-se singură în cabina lui Devin. Se ridică puţin, 
apoi se întinse înapoi în pat. 

Devin trebuie să se fi dus să ia micul dejun, se gândi ea. 

Excursia care începuse așa de prost, se dovedise a-i oferi 
cele mai frumoase momente din viaţa ei. 

Amândoi sperau ca Devin să-și poată schimba biletul de 
avion așa încât să poată călători împreună spre Charleston, 
amândoi incapabili să suporte gândul de a se despărţi. 
Amintindu-și că trebuie să fie gata să părăsească vasul în câteva 
ore, Brittni își privi ceasul. Ă 

Mai avea multe de impachetat, se gândi. Iși puse din nou 
pe ea rochia albă pe care o purtase când dansase cu Devin cu 
o noapte în urmă. Ajunseseră în cabină cam pe la miezul 
nopții, își aminti ea cu o nesfârșită plăcere. Și făcuseră 
dragoste. 

Oprindu-se în faţa biroului lui Devin, se uită grăbită la 
suprafața lui după un pieptăne. Părul ei cădea în șuviţe dezor- 
donate peste umeri. Dând la o parte un vraf de pliante ce 
descriau activităţile zilnice în croazieră, Brittni zâmbi cu 
încântare privind fotografia pe care o descoperise. 

Ridicând fotografia se privi pe sine în poza făcută de 
fotograful vasului, la îmbarcarea în Miami. Devin, cu braţul pe 
după umerii ei, zâmbindu-i. 

Uitase cu totul de această fotografie. Dar Devin își amintise 
și o cumpărase. Inima îi tresări din nou de bucurie. 

În timp ce punea înapoi fotografia pe birou, observă colţul 
unei cărți poștale, ascunsă sub pliante. Curioasă, o ridică, 
observând că era aceeași pe care văzuse că o cumpărase Devin 
pentru Bobby în prima zi de excursie. Aceea cu fetele drăguțe 
pe Plaja celor Şapte Mile. 

Intorcând-o întâmplător, gândindu-se că Devin uitase să-i 
scrie lui Bobby, fu surprinsă să vadă mesajul scris cu claritate 
de mâna lui Devin. Citi: 

„Bobby, totul este în ordine. Nu fi îngrijorat pentru 
vânătoarea de soti a lui Brittni. Sunt cu ochii pe ea. Consideră 
misiunea îndeplinită. Devin.“ 

Degetele îi tremurau ușor când termină de citit, și gura i se 
uscase. 

„Am nevoie de odihnă“, își aminti cum explicase Devin 
când îl întrebase de ce plecase și el în croazieră. „Bobby n-a 
vrut să-și irosească banii care-i dăduse pe bilet.“ 

Privi în jos spre cartea poștală. „Misiune îndeplinită.“ 

Spusese de asemenea că nu venise s-o spioneze pentru 
Bobby, își aminti ea cu amărăciune. Stomacul îi tresări, 
dându-și seama deodată că strânsese atât de tare cartea 
poștală încât o îndoise. 

— Hei! Ai pierdut un mic dejun minunat. Brittni privi în sus 
ca hipnotizată. Devin tocmai închisese ușa cabinei. Se opri, 
atenţia fiindu-i reţinută de atitudinea ei crispată. Ochii lui 
căzură pe cartea poștală. 

— De ce ai venit în această croazieră? îl întrebă ea. Trebuia 
să ştie răspunsul, chiar dacă asta îi va săgeta inima. Ultimele 
zile fuseseră paradisul. Deodată, toate aceste momente 
minunate petrecute cu Devin păreau ceva ireal. 

Devin se uită la Brittni, înțelegerea făcându-și loc în creierul 
lui când văzu disperarea din ochii ei. Uitase complet de cartea 
poștală. O scrisese în prima zi a călătoriei, apoi uitase de ea. 
Vrusese numai ca Bobby să nu mai fie îngrijorat și să-i 

risipească temerile, într-un limbaj pe care Bobby l-ar înțelege. 

— Mi-ai spus că n-ai venit în croazieră ca să mă spionezi, 
atacă Brittni, îndoielile ei intensificându-se cu fiecare secundă 
care trecea fără ca Devin să răspundă. 

— Nu te-am spionat, se apără Devin. Bobby a fost îngrijorat 
pentru tine, da. Voia să știe și să fie sigur că nu ai intrat în vreo 
încurcătură. 

— Incurcătură? Brittni simți amărăciune în timp ce repetă 
cuvântul. 

— Era îngrijorat ca tu să nu te încurci cu cine știe ce bărbat 
nepotrivit pentru tine, cineva care să profite de tine, explică 
Devin. 

Brittni râse sec. 

— Să profite de mine? repetă ea. Cum? Poate cum ai profi- 
tat tu de mine, mințindu-mă în timp ce tu îţi îndeplineai 
misiunea? Simti înţepătura lacrimilor, dar și le stăpâni. Tot 
ceea ce se întâmplase între ea și Devin în ultima săptămână îi 
părea suspect. Mai ales dragostea lui. 

— Nu te-am minţit niciodată, insistă Devin, apropiindu-se 
de ea. Ea se dădu înapoi. Te iubesc, zise el blând. 

— Termină! Brittni privi într-o parte fără să fie capabilă să-l 
privească în ochi. Ce m-ar putea face să cred că ceea ce-mi 
spui este adevărat? După cum ai scris în cartea asta poștală, 
dragostea noastră n-a insemnat mai mult pentru tine decât un 
anumit fel de misiune... un joc. Mi-ai spus că ai venit în această 
excursie pentru odihnă, că nu ești aici ca să mă spionezi. 

— N-am petrecut nici un minut cu tine ca să te spionez. 

Brittni scoase un oftat uşor. 

— Bine. 

Se întoarse ca să vadă în zare încețoșatul Miami. Apoi, se 
uită din nou la cartea poștală. 

— Vreau să știu ce înseamnă „misiune îndeplinită“. 

Urmă o lungă tăcere. 

— Nu înseamnă nimic, zise Devin într-un târziu. Văzând 
acum cuvintele cu ochii lui Brittni, își dădu seama cât de 
josnic fusese. Fusese de acord cu planul lui Bobby când se 
îmbarcase pe vas. Intreaga înţelegere fusese o prostie încă de 
la început. Poţi să observi că n-am trimis-o. 

— Despre ce misiune este vorba? Brittni nu avea de gând 
încă să dea înapoi. 

Devin oftă. Nu mai era nici o cale. Nu mai putea continua 
să-l protejeze pe Bobby, nu acum când era clar că Brittni 
suferă atât de mult. Cu greu putea suporta propria lui durere. 
Tot ceea ce avea acum în minte era să găsească un mijloc de 
a-i arăta lui Brittni că dragostea lui pentru ea era adevărată. Nu 
putea s-o lase să creadă că totul fusese un joc. Nu acum când 
începuse să creadă în ea însăși. 

— Bobby era îngrijorat pentru tine, începu Devin. 

— Ştiam asta, zise ea rece, întorcându-se să-i studieze faţa. 
Este o mare diferenţă între a fi îngrijorat pentru cineva și a 
gândi că ești liber să-i manipulezi viața. 

Cuvintele ei răscoliseră sentimentul de vinovăţie pe care 
Devin îl avea încă de când Bobby îl rugase s-o supravegheze 
pe Brittni. Ea avea dreptate. Amândoi, el ṣi Bobby, acționaseră 
ca şi cum Brittni n-ar fi fost în stare să gândească singură și să 
ia singură deciziile care o priveau. 

— Am făcut o greșeală când am fost de acord să te suprave- 
ghez pe durata acestei excursii, recunoscu Devin. Când Bobby 
a văzut că nu poate să plece el, mi-a dat mie biletul. Aveam 
nevoie de o vacanţă... Măcar asta era adevărat. 

Expresia ei rămase războinică. 

— Bobby a fost un nebun, continuă Devin. Se gândea că 
poti să te căsătorești cu cineva în această călătorie. 

— Asta era atunci misiunea? întrebă Brittni încet. Să se 
asigure că nu m-am căsătorit? Durerea o învălui când își aminti 
de atitudinea lui Devin faţă de căsătorie. Ai făcut totul ca să nu 

se întâmple asta, nu? Spune-mi doar până la ce limite erai 
împuternicit să mergi ca să-ţi îndeplinești obiectivul? întrebă 
Brittni cu răceală, ridicând din nou tonul. Ti-a spus fratele 
meu să te culci cu mine dacă e necesar? Ăsta era ultimul 
argument pentru a fi sigur că voi sta departe de orice pasager 
urcat la bord? 

Devin traversă spaţiul care era între ei. De data asta, când 
ea se dădu înapoi, el o urmă, luându-i mâinile într-ale lui şi 
trăgând-o spre el. 

— Din momentul în care te-am văzut la Miami, am uitat cu 
totul de înțelegerea pe care am făcut-o cu Bobby, apoi am 
început să mă îndrăgostesc de tine, în zilele următoare 
dându-mi seama că într-adevăr te iubesc. Numai tu ajunseseși 
să fii în mintea mea. 

— Incetează să te mai prefaci! ţipă Brittni, smulgându-se din 
strânsoarea lui. 

— Nu mă prefac, insistă Devin. Te voiam pentru mine. Nu 
puteam suporta să văd cum te atinge alt bărbat. Se apropie din 
nou de ea, luându-i mâna într-a lui. Am fost confuz la început. 
Niciodată nu mai simţisem asta pentru vreo femeie. Ştiam 
numai că trebuie să fiu cu tine, așa că trebuia să găsesc o scuză 
de a sta în apropierea ta. 

— Nu pot să te cred, zise Brittni, trăgându-și mâna. Mă 
cunoşteai de ani de zile. N-ai arătat niciodată nici cel mai mic 
interes faţă de mine. Nu până când... când a intervenit 
misiunea ta, un fel de joc. O altă temere îi încolţi în minte. Și 
nu erai îndrăgostit de mine când arătam altfel. Nici măcar n-ai 
vrut să mă săruţi înainte, îşi aminti ea de sărutul dezastruos de 
la petrecerea din colegiu. 

— Ti-am spus, nu eram pregătit atunci... 

— Eşti pregătit acum, nu? Brittni dădu din cap cu 
neîncredere. 

— Te iubesc. Cuvintele lui căzură în tăcere. 

— Şi Alan îmi spunea că mă iubește. Și mă mintea, și făcea 
totul ca să mă controleze, să mă manipuleze. Se uită la Devin 
cu ochii plini de durere. Ar fi vrut să creadă că el o iubea. 

— Nu-i același lucru, spuse Devin, sperând s-o poată face să 
creadă. Știind cât de mult suferise în trecut, se gândi că șanse- 
le erau mici. N-am vrut niciodată să te rănesc. Nu sunt 
îndrăgostit de înfățișarea ta, insistă el. Te iubesc pe tine, 
Brittni. 

— De ce să te cred că săptămâna trecută am încetat să fiu o 
misiune? întrebă Brittni. ÎL studie pe Devin cu ochii întunecaţi 
și îindurerați. 

Speranţele lui Devin se spulberaseră. 

— Nu știu, murmură el. 

Brittni simţi o înțepătură în inimă. Își dorea să-l creadă pe 
Devin, să ştie că dragostea lui pentru ea era reală. Însă, privind 
inapoi la săptămâna trecută, simţi ca și cum privise totul 
printr-o sticlă distorsionată. Era greu să distingă ce era real și 
ce nu era. 

Un singur lucru era sigur. Devin nu-și luase nici un angaja- 
ment. Era la fel de liber ca întotdeauna. La fel de liber ca un 
bărbat care-și îndeplinise misiunea. 

— Cum să te fac să crezi că te iubesc? întrebă Devin 
întrerupându-i gândurile. 

Există un singur mijloc, un singur mijloc, se gândi ea. Dar 
abandonă ideea imediat. 

— Nu poţi, răspunse ea, cu mintea zburându-i la trecutul lui 
Devin. 

Devin o văzu pe Brittni cum se îndreaptă spre ușă. Alergă 
după ea și o prinse de mână, oprind-o. Ea își ridică ochii spre 
ai lui. 

El voia să spună ceva, orice, ca s-o ţină acolo. Căută în minte 
cu înfrigurare, nereușind să găsească cuvintele potrivite. 

Secundele treceau. 

— Excursia s-a terminat, Devin, zise Brittni. Misiune îndeplinită. 

Își trase mâna dintr-a lui şi deschise ușa. El o văzu cum 
pleacă şi pentru prima dată în viaţa lui simţi cum i se frânge 
inima. 


— Brittni abia vorbește cu mine. 

Devin își ridică privirea de la biroul lui la bărbatul proptit 
în ușă. Ochii limpezi, albaștri ai lui Bobby Graham îl făcură să 
se gândească la Brittni. 

De trei săptămâni de când croaziera se sfârșise, nu încetase 
să se gândească la ea. Încercase s-o sune de câteva ori, apoi 
renunțase când își dăduse seama că ea lăsase telefonul pe 
robot. La început a lăsat mesaje, însă ea nu i-a răspuns deloc. 

Se gândise s-o caute la apartament, însă renunţase și la 
asta. Dacă ea nu-l crezuse când îi spusese că o iubește, pe vas, 
nu-l va crede nici acum, dacă-i va spune din nou. 

Nu se gândise încă să găsească un argument prin care s-o 
convingă că dragostea lor nu fusese un joc. Pierduse mai mult 
de o noapte frământându-se să găsească o soluţie. 

Singurul lucru de care era sigur, era că nu putea să 
renunțe. 

— Mă surprinde că măcar a vorbit cu tine, zise Devin în 
sfârșit, dându-se pe spate în scaunul de piele. 

Bobby oftă. 

— Este ziua ei astăzi și nici măcar n-a vrut să iasă cu mine. 
Oftă din nou. Îmi pare rău că te-am implicat în această 
mizerie. Pur și simplu eram foarte îngrijorat. Însă ea are 
dreptate. Ştii, mă acuză că n-o iau în serios. 

Devin privi la bărbatul din faţa lui. 

— Nici eu n-am luat-o în serios, recunoscu el gânditor, 

amintindu-și cât de mult a râs când Bobby i-a spus că Brittni 
intenţionează să seducă un bărbat de pe vas. Până când a 
văzut-o. 

Se răsuci în scaun privind în jos la aglomeratul Charleston. 
O dată ce o văzuse pe Brittni, începuse s-o ia în serios, își 
aminti el. Numai că atunci a fost prea târziu. Din momentul în 
care fusese de acord cu planul lui Bobby, a fost prea târziu. 

— I-am spus lui Brittni că voi face totul pentru binele ei, 
zise Bobby în spatele lui. Și am vorbit serios. Numai că n-am 
realizat că această căsnicie e atât de importantă pentru ea. 
Credeam că este o fază care urmează după divorţ. Insă pare cu 
adevărat important pentru ea să aibă o familie. Nu trebuia... 

Se opri când Devin se întoarse cu faţa spre el. 

— Încă mai caută un soţ? întrebă Devin. 

— Ti-am spus că n-am discutat mai nimic cu ea, replică 
Bobby, încruntându-se când văzu expresia lui Devin. Dar mi-a 
spus ceva despre un articol privind serviciile pentru date 
video la care lucrează. 

— Video... vrei să spui că este vorba despre acele lucruri 
unde poti să mergi şi să iei date imprimate pe suporturi video? 
întrebă Devin, în mintea lui imaginându-și-o pe Brittni luând 
și alegând casete video pentru o mulţime de străini. Instinctul 
protector îl făcu să continue. Ai de gând s-o lași să lucreze cu 
tot felul de străini? strigă Devin, intrigat. 

— Ce vrei să fac? întrebă Bobby. Imi va lua capul dacă mă 
mai bag în viaţa ei. M-am dat bătut. Trebuie să ia singură 
deciziile. Am zis că nu mă mai amestec, îţi amintești? 

Devin se încruntă, dându-și seama că Bobby are dreptate. 
Totuși, planul lui Brittni de a reîncepe vânătoarea unui soț îl 
scotea din minţi. Crezuse că are timp... timp pentru a-i da lui 
Brittni spaţiul necesar să-și limpezească sentimentele și să 
realizeze că dragostea lor era adevărată. Acum, brusc, Devin se 
simţi ca și cum timpul iubirii lor fusese şters cu brutalitate. 

— Şi ce-ţi pasă ţie dacă Brittni... O, Doamne! Ochii lui 
Bobby se Lărgiră ca și cum o idee incredibilă i-ar fi trecut prin 
minte. Te-ai îndrăgostit de ea. Așteptă, părând să-i dea lui 
Devin posibilitatea de a nega. Cum Devin păstra tăcerea, 
Bobby zâmbi. Aș vrea să existe o cale să pot... 

— Nu. Devin îl întrerupse, dându-și seama că intervenţia lui 
Bobby agrava situaţia. Era o problemă între el și Brittni. Ai 
avut dreptate când ai spus că este bine să nu te mai bagi. 

Tăcerea se aşternu între ei. 

— Brittni ştie ce simţi pentru ea? întrebă Bobby într-un 
târziu. 

Devin își ridică privirea spre el, simțind durere în inimă. 

— Ştie, spuse el. Dar nu mă crede. 

Câteva ore mai târziu, Devin încă mai rememora conver- 
satia pe care o avusese cu Bobby, în timp ce se plimba pe plaja 
casei sale. Apusul scălda în lumini aurii și oranj valurile 
Atlanticului, care se spărgeau de ţărmul aflat puţin mai 
departe. 

Casa lui de lemn, cu două etaje, construită în capătul 
Insulei Palmierilor din aglomeratul Charleston, străjuia o 
întindere liniștită de nisip. De obicei, el își găsea liniștea lângă 
nisip şi apă. Insă, de data aceasta, cum stătea acolo, avu un 
sentiment de singurătate dureroasă, care crescuse în el din 
ultima zi a croazierei. Ă 

Niciodată nu se mai simţise astfel, reflectă el. Ii plăcea să fie 
singur, voia să fie singur. Acum, simţea un gol... un vid în 
inimă, acolo unde fusese Brittni. Nu știuse că golul era acolo 
până când ea îi arătase bucuria cu care viaţa putea fi umplută. 

Acum se simțea din nou gol. De la conversaţia pe care o 
avusese cu Bobby cu câteva ore mai devreme, sentimentul că 
o pierduse pe Brittni se adâncea din ce în ce mai mult. 

„De ce să te cred că săptămâna trecută am încetat să mai fiu 
o misiune?“ îi răsuna în minte întrebarea lui Brittni. 

Nu putea s-o condamne pentru suspiciunea ei. Așa-i 
trebuia, dacă fusese de acord cu misiunea pe care i-o 
încredințase Bobby. Acum o pierduse. Faptul că dragostea lui 
pentru ea era reală, că misiunea nu a fost luată în seamă încă 
de la început, nu mai conta acum. Tot ce conta era că o 
pierduse pe Brittni. 

Cum stătea lângă apă îi veni în minte momentul în care 
pusese ochii pe ea lângă piscina din Miami. ÎI înnebunise din 
acel moment. Apoi, o dată ce realizase cine era, căzuse din ce 
în ce mai adânc în capcana farmecului ei, până când a știut 
fără umbră de îndoială că va trebui să fie a lui. 

Devin se opri, încruntându-se când o idee fulgerătoare îi 
veni în minte. Işi bătuse capul să găsească o cale de a o 
convinge pe Brittni că timpul pe care-l petrecuseră împreună 
n-a fost o misiune... sau un joc. Se chinuise fără să poată 
dormi nopțile. 

Insă răspunsul se afla acolo. 

O luă la fugă spre intrarea din spate a casei, oprindu-se 
doar să-şi ia cheile mașinii Mazda, neagră. In câteva secunde, 
conducea pe drumul care ducea spre podul dintre Insula 
Palmierilor și Charleston. 


Capitolul 11 


Brittni se îndreptă spre baia de la etaj a casei ei din 
Charleston, înfăşurându-și părul într-un prosop. Tratamentul 
de întreţinere pe care-l aplica nu dura mai mult de jumătate 
de oră ca să-și facă efectul. Era suficient pentru ca masca 
facială să pătrundă în piele. 

Ţinându-și capul sus, cu prosopul înfășurat în jurul lui, se 
unse cu pasta verde a măștii pe obraji. Se strâmbă când își 
văzu chipul în oglinda din baie. 

În timp ce-și clătea mâinile, se auzi clopoţelul de la ușă 
sunând. 

Bobby! se gândi ea nervoasă. l-am spus cu hotărâre că nu 
vreau să organizez cine ştie ce de ziua mea. Hotărit lucru, nu 
era în dispoziţia necesară pentru o cină în oraș, făcând 
conversaţie și ascunzând faptul că inima ei era frântă în mii de 
bucăţi. 

Se îndreptă spe scări, hotărită să-l trimită pe Bobby înapoi 
în caz că venise s-o scoată în oraș pentu a sărbători aniversarea 
zilei de naștere. Seara pe care ea și-o plănuise includea 

ultimele noutăţi în tratamentele de înfrumusețare, luate din 
paginile revistei „Sudul sofisticat“ în timp ce viziona mate- 
rialele video de care avea nevoie în cadrul cercetărilor ei 
pentru noul articol. 

Cu greu digera ideea unui alt articol despre dragoste... 
după ce eșuase atât de lamentabil în propiile ei acţiuni. 
Oricum, ideea a fost a redactorului ei. 

Cu fiecare săptămână care trecea, simțea mai puţină durere 
și mai multă resemnare. 

Cel mai bine a fost că descoperise adevărul, se consolă ea. 
Misiune sau nu, Devin n-a avut niciodată intenţii serioase în 
ceea ce privește relaţia lor. 

El insistase că o iubeşte — însă tot la fel de clar fusese în 
privința părerii lui despre căsnicie. Devin fusese întotdeauna 
un playboy, un celibatar înrăit. Fusese o prostie din partea ei 
să creadă că se va schimba. 

Devin nu o luase mai în serios decât fratele ei, se gândi 
Brittni în timp ce cobora scările cu halatul fluturându-i în 
jurul șoldurilor. La gândul fratelui ei, simți cum o cuprinde 
din nou iritarea. Deschise larg ușa, gata să-l ia la rost pe Bobby 
pentru faptul că și de data asta îi nesocotise dorința. 

Ochii vii, verzi ai lui Devin îi întâlniră pe ai ei. 

— La mulţi ani, Brittni, zise el. Se uită la ea cu o expresie 
curioasă. După un moment, adăugă: Pot să intru? 

Brittni îl privea, năucă, ținând ușa deschisă, în timp ce el 
pătrunse înăuntru. Parfumul atât de familiar de mosc trezi un 
val de pasiune prin venele ei. Cuprinsă de șoc, stătu pe loc un 
moment, apoi îşi aminti de faţa ei, de păr, de halat. 

— Brittni? 

Ea închise ușa și se năpusti pe scări ca şi cum legiunile 
iadului ar fi alergat s-o prindă. De câte ori trebuia să se 
prezinte în faţa lui Devin în cea mai proastă postură posibilă? 
se întrebă ea în timp ce-și curăța masca la baie. 

Uitându-se pentru o secundă în oglindă, se întrebă pentru 
ce-i păsa? Cum un răspuns nu-i veni imediat în minte, se dădu 
bătută, îşi băgă mâinile în apa caldă și începu să-și curețe faţa. 
După aceea își dădu jos prosopul din cap. Işi scoase halatul și 
intră sub duș. leși câteva momente mai târziu și se şterse 
repede cu prosopul. Puse ochii pe rochia de plajă roz pe care 
o purtase în croazieră. 

— Nebună, șopti ea pentru sine. Se comporta ca și cum 
Devin venise pentru o întâlnire. 

Nu era sigură de ce se afla el acum în apartamentul ei, dar 
cu siguranță că nu era pentru o întâlnire. O întâlnire cu Devin 
— celibatarul perfect — nu era un joc pe care ar fi fost dispusă 
să-l joace. Descoperise asta în ziua când croaziera luase sfârșit. 

Nu dorea să aibă cu Devin o relaţie care să se bazeze numai 
pe pasiune. Și Devin n-a vrut niciodată ceva mai profund. Insă 
ea ştia că niciodată nu va fi mulțumită doar cu momente de 
pasiune. Ea își dorea o casă, un viitor, o familie. 

Incruntându-se la propriile ei speranţe, căută în dulap și 
scoase o pereche de pantaloni scurți. Imbrăcată, își dădu cu 
pieptenele prin părul ud și cobori scările. 

Devin, care se afla lângă videocasetofonul pe care-l luase 
de pe televizor, își ridică privirea pentru a o vedea pe Brittni 
coborând scările, purtând un tricou de un roz intens, băgat 
într-o pereche de pantaloni care-i accentuau talia subțire. 
Părul ud cădea în valuri pe umeri. Cobort ultima treaptă și se 
îndreptă spre el. Era, se gândi el, cea mai frumoasă femeie pe 
care o văzuse vreodată. 

— Bună, încă o dată, zise el încet, reținându-și cu greu 
imboldul de a o lua în braţe şi a o săruta până când amândoi 
ar cădea în nesimţire. Mâna îi tremura inconștient pe casetă. 

— Bună, zise ea, stânjenită. Mă scuzi pentru că am fugit, 
începu ea nervos. Nu aşteptam pe nimeni și... 

— Nu trebuia să te simţi stânjenită, o opri Devin cu blândeţe. 

Păși spre ea. Îmi plăcea cum arăţi cu masca aceea pe faţă. 

— Devin, nu, îl rugă Brittni, întorcându-se. 

— E adevărat, zise el, prinzând-o cu mână de bărbie și 
mișcându-i capul în așa fel încât să-i întâlnească ochii. Eu... 

— Nu contează, insistă ea, fugind de atingerea lui. 

— Contează dacă crezi că de asta te doare, zise Devin. 

Ochii ei se ridicară spre ai lui, apoi fugiră într-o parte. 
Brittni, începu el. Nu pot să pretind că înfăţişarea ta nu-mi 
reţine atenţia. Ea simţi o zvâcnire dureroasă în stomac la 
afirmaţia lui. Insă m-am îndrăgostit de tine, Brittni, continuă 
el. Te doresc cu cioburi de sticlă în tălpi, chinuită de rău de 
mare sau ceea ce aveai tu mai înainte pe faţă. Nu-mi pasă cum 
arăţi. 

— Asta voiai să-mi spui? întrebă ea, brusc. Crezând că Devin 
o iubește — dar că ei nu vor putea avea niciodată un viitor 
împreună — nu putea decât să-i amplifice suferinţa. 

Incercase să-şi întemeieze o familie, un viitor, fără dragoste. 
Acum avea dragostea, însă fără perspectiva unei căsnicii sau a 
unui viitor. Nu putea accepta decât totul sau nimic. 

— Bobby ţi-a încredinţat o nouă misiune? sugeră ea rece, 
forțându-se să-și protejeze inima de viitoare suferințe. Se uită 
la videocaseta din mâna lui. De asta ai venit? I-am spus despre 
articol lui Bobby. Bănuiesc că a intrat în panică la gândul că 
voi fugi și mă voi mărita cu vreun bărbat pe care l-aș întâlni în 
banca de date. 

— Eu... Devin se opri, neștiind cum să răspundă la conclu- 
ziile usturătoare. A 

— Ei bine, puteţi să staţi liniștiți amândoi. Imi fac doar 
serviciul. Se întinse să ia caseta din mâna lui Devin şi o puse 
pe televizor. 

Devin simti o imensă ușurare. 

— Poţi să pleci acum, spuse ea. 

Devin înghiţi în sec, deodată nervos. 

— Eu... nu de asta am venit, explică el. 

— Atunci de ce ai venit? întrebă ea suspicioasă. 

— Am încercat să te sun. 

Brittni nu spuse nimic. 

Devin înghiţi din nou în sec, simțind că nu mai are aer. 

— Trebuia să ştiu dacă încă mai crezi că ceea ce s-a întâm- 
plat între noi a fost numai un joc. 

Brittni se uită într-o parte, imaginea gurii lui Devin peste a 
ei ivindu-i-se în minte. O tratase cu gingășie și pasiune, 
inițiind-o în secretele senzualităţii de care ea nici nu ştiuse că 
există. Deşi se simţea rănită pentru că știa că, iniţial, el îi acor- 
dase atenţie datorită cererii lui Bobby, nu putea să creadă că 
dragostea dintre ei nu a fost ceva real. Că n-a fost ceva perfect 
şi sincer. li arătase prea multă tandrete ca ea să creadă altceva. 

— Aşadar am făcut dragoste, începu ea, evitând un răspuns 
direct. Oricât de frumos a fost, niciodată nu va fi de ajuns. Ea își 
dorea o familie. Devin nu. Apoi continuă: Asta nu înseamnă că... 

— Nu numai că am făcut dragoste. Ne-am iubit. 

Brittni își ridică privirea spre el. El insista că o iubește, ca 
și în ultima zi pe vas. Nu putuse să accepte asta atunci. 
Durerea ei era prea intensă. 

— Mă crezi că te iubesc? întrebă Devin. 

Brittni își cobori privirea şi se dădu într-o parte. Devin îi 
atinse mâna, electrizându-i-o. Ea se opri, dar nu-și întoarse 
faţa către el. 

— Trebuie să știu dacă mă crezi, insistă el. 

— De ce? ţipă ea, întorcându-se cu o mișcare bruscă a 
capului, făcând să i se ridice pletele în aer. 

— Ce diferenţă este dacă te cred sau nu? 

— Ce diferenţă? Este o diferenţă enormă. Devin o trase spre 
el până când distanţa dintre ei ajunse la un centimetru. Atât 
de aproape încât mireasma îmbătătoare a părului ei proaspăt 
spălat îl tortura cu nevoia de a o ţine strâns lângă el până când 

avea să recunoască faptul că ceea ce se înfiripase între ei era o 
idilă magică, așa cum el știa că e. 

— De ce să nu fie nici o diferenţă? se stăpâni el să întrebe 
calm. De ce? 

Brittni înghiţi în sec, inima bătându-i sălbatic în piept. Ar fi 
dorit să uite pur și simplu totul și să se arunce în braţele lui. 
Insă nu putea... nu voia... să-și trădeze visele. Și n-ar fi vrut să-i 
ceară ceea ce el nu i-ar da de bunăvoie. 

— Nu mai sunt supărată în legătuă cu misiunea, recunoscu 
ea, încercând să se concentreze asupra unui punct de pe 
peretele care se afla în spatele lui Devin. Bobby mi-a promis 
că nu se va mai băga în viaţa mea personală. Știu că el te-a 
vârât în această treabă, iar tu ţi-ai dat seama că asta mă face să 
sufăr. Așa că, nu trebuie să-ţi faci griji în legătură cu 
sentimentele mele. E în regulă. S-a terminat. 

Devin se încruntă. 

— N-aş face niciodată ceva care să te facă să suferi, Brittni. 
Se uită la expresia feţei ei, încercând să ghicească la ce se 
gândește. N-aș încerca niciodată să-ți controlez viaţa. 

— Ştiu, îl întrerupse Brittni. N-ar fi trebuit să te compar cu 
Alan. El a încercat în mod deliberat să mă manipuleze, din 
orgoliu. Tu ai vrut numai să mă protejezi. 

— N-ar fi trebuit să fiu de acord cu planul lui Bobby, zise el. 
Dacă aș putea să mă întorc în timp... 

— Nu ne putem întoarce, îl întrerupse Brittni, temându-se 
de felul în care evoluase discuţia. Nu voia să-și aducă aminte 
de croazieră, imaginându-și cum ar fi fost dacă Devin n-ar fi 
fost acolo la cererea lui Bobby. 

Işi mușcă nervoasă buza de jos. Deja mersese prea 
departe. 

Spunându-i lui Devin că-i trecuse supărarea pricinuită de 
înțelegerea lui cu fratele ei, se simţi deodată fără apărare, însă 
ușurarea pe care o zări în ochii lui Devin îi spuse că făcuse 

ceea ce trebuia. Nu-l putea lăsa să poarte o vină ce nu-i 
aparținea. Ceea ce fusese, ceea ce făcuse, nu făcuse din 
egoism. Ştia asta tot atât de bine cum știa că îl iubește. 

Insă, recunoscând acest adevăr în faţa lui, își lăsase garda 
jos. In clipa următoare, el își întinse mâna și-i mângâie cu 
degetele obrazul. 

— Nu cred că mai avem ce să ne spunem. Păși înapoi, 
îndepărtându-se de atingerea lui paralizantă. Devin lăsă mâna 
în jos, dar intensitatea privirii lui continua să-i trimită săgeți 
arzătoare în tot corpul. 

— Tot nu mi-ai răspuns la întrebare, zise el blând. 

— Ce întrebare? întrebă ea automat, apoi își aminti de ce 
întrebare era vorba. Trăgând de timp, făcu câţiva pași spre ușa 
de sticlă care dădea în spatele casei. Razele roșii și portocalii 
ale soarelui ce se pregătea să apună treceau printre pinii înalți 
din curtea din spate. 

Simţi, mai mult decât auzi, apropierea lui Devin în spatele 
ei. Li simţi respiraţia pe obraji, înainte ca el să spună: 

— Te iubesc. 

Atâta gingășie în cele două cuvinte! Carapacea lui Brittni se 
sparse. Nu mai putea să nege. 

— Ştiu, şopti ea fără să se întoarcă. 

Emoţia explodă în pieptul lui Devin. Nu-și mai putea 
stăpâni dorința de a o lua în brațe, de a o atinge și de a-i simți 
mijlocul subțire. g 

Voia s-o întrebe dacă și ea îl iubește. Insă nu putea. Nu 
încă. Stomacul îi tresări pentru un moment, la gândul riscului 
pe care era gata să şi-l asume. Apoi, simți că are nevoie să se 
relaxeze, cum privea în adâncimea ochilor ei albaștri. 

— Mai e ceva ce trebuie să-ţi spun, zise el în cele din urmă. 
Am fost foarte sincer cu tine când ţi-am spus că motivul pentru 
care am venit aici n-are nici o legătură cu serviciul tău, 
recunoscu el. 

— O! Uimită, nu știa ce să spună. 

El continuă: 

— Mi-era teamă că ai început din nou să-ţi cauţi un soț, îi 
spuse el. 

Brittni tresări. Se răsuci ca să privească pajiştea întunecată, 
culorile strălucitoare ale serii dispărând acum. 

— Chiar? a fost tot ce putu să spună. 

Cuvintele următoare ale lui Devin o surprinseră și mai 
mult. 

— Asta m-a făcut să mă gândesc la ce ar fi trebuit să spun 
dacă aș fi făcut o casetă video, zise Devin blând, cu respiraţia 
caldă lângă urechea ei. 

— Ce ai fi spus? întrebă Brittni, dorind — și nedorind — să 
ştie. 

— Aș fi început cam așa, începu Devin încet, cu voce 
scăzută. Îi atinse ceafa, strecurându- şi degetele prin părul ei, 
apoi plimbându-le delicat pe piele. Aș fi spus că doresc să 
cunosc pe cineva — pe cineva ca tine, cu părul ca aurul topit 
strălucind în soare... 

li dădu părul într-o parte. 

— Cineva cu ochi albaștri care scânteiază și cu o inimă atât 
de sensibilă încât s-ar putea frânge lângă cineva 
înspăimântător ca mine, continuă el în timp ce degetele îi 
coborau pe umerii ei cu o gingășie ameţitoare. Cineva care să 
fie interesată... Îi sărută gâtul, înnebunind-o cu senzualitatea 
lui... de o relaţie... Buzele lui se înfruptară din carnea ei și o 
atingere uşoară a umerilor o făcu să-și îndrepte faţa spre 
Devin... de lungă durată, sfârși el, săgetând-o în suflet. 

Inima ei începu să bată cu putere. Incercă să vorbească, 
însă nu putu. Putea numai să privească. 

— Brittni, continuă Devin, cu voce scăzută și uitându-se în 
ochii ei. Am așteptat mult timp să mă trezesc și să-mi 
împlinesc viața. Poate prea mult. 

Brittni realiză că el folosea cuvinte pe care ea le folosise ca 
să explice cum trecuse peste trecutul ei dificil. 

Devin continuă: 

— Am lăsat fantomele trecutului să-mi conducă viaţa. Tu mi-ai 
mărturisit cum era s-o iei de la capăt, zise el. Este prea târziu? 

Brittni simţi un val de căldură când își dădu seama ce voia 
el să spună. 

— Niciodată nu este prea târziu să o iei de la capăt, şopti ea 
înghițind nodul pe care-l simţea în gât. 

Devin o privi cu seriozitate. 

— Vrei să te căsătoreşti cu mine? întrebă el. Brittni se uita 
încă la el fără grai și el începu să se teamă că este prea târziu, 
până la urmă. Nu te forțez... 

— Nu, sst. Brittni îl întrerupse, oprindu-i cuvintele cu o 
scurtă apăsare a degetelor pe buzele lui. Nu mă fortezi. Nu e 
vorba de asta. Numai că... Se simţea copleșită, se gândi ea să 
spună, însă ştia că era mai mult decât atât. 

Bucuria pe care o simţea în suflet nu putea fi exprimată în 
cuvinte. Devin nu-i oferea o a doua șansă. El îi oferea totul. 

— Te iubesc, zise ea în sfârșit. 

Devin zâmbi. 

— Atunci mărită-te cu mine, zise el din nou, prinzând curaj. 

— Păi... Vocea ei era întrebătoare. Presupun că ar trebui să 
mă gândesc serios la căsătorie, zise ea cu cochetărie. 

— Ar trebui? 

— Da, încuviință ea. Puse un deget pe pieptul lui, apoi 
cobori mai jos, răscolind pasiunea lui Devin pe măsură ce 
cobora. Dar mai trebuie un singur lucru ca să fiu sigură. 

Iși fixă privirea asupra lui. Devin își cobori mâinile de-a 
lungul spatelui ei, reușind cu greu să se stăpânească. 

— Şi care va fi acel lucru? întrebă el cu voce răgușită. 

Ea zâmbi. 

— Poate că, șopti ea, trecându-și braţele pe după umerii lui 

și lipindu-se de el, ai putea să-mi spui ce altceva ai mai spune 
în caseta ta. Li atinse gâtul cu limba. Ori poate, îi sugeră ea cu 
gura lipită de buzele lui, ai putea numai să-mi arăţi. 

— Ştii ce-mi faci tu acum, Brittni? întrebă el cu vocea spartă. 

— Da. Ea zâmbi cu o neascunsă încântare. 

— Promiţi să faci asta tot restul vieţii? 

— Da. 

— Atunci îţi voi arăta tot ceea ce voiai să vezi, îi promise el, 
luând-o în braţe și urcând scările cu ea. Și apoi și-au arătat 
unul altuia dragostea și magia care știau că va dura pentru 
totdeauna. 

Mai târziu, mult mai târziu, când stăteau întinși, cu 
trupurile unul lângă altul și inimile topite, în patul mare, 
confortabil al lui Brittni, ea își lipi obrazul de pieptul lui și 
zise: 

— In legătură cu propunerea de căsătorie... Se ridică puţin 
pentru a-i privi ochii în întuneric. El îi întoarse privirea, serios. 
Da, zise ea simplu, după un moment de tăcere. Mă voi mărita 
cu tine. 

Devin surâse, apoi o trase deasupra lui. Sânii ei se apăsau 
pe pieptul lui, incitându.-l. 

— Te iubesc, zise el. 

Işi lipi gura de a ei, apoi se ridică peste ea, gata să 
primească și să dea ceea ce le aparţinea pentru toată viața de 
acum înainte. 


Sfârşit 


